દુનિયાનું અનોખું ફ્રીઝ, જ્યાં પેટની ભુખ મટાડવા માટે ફ્રીમાં ભોજન મળે છે. | ફક્તગુજરાતી\nઆપણે આપણા ડેઇલી રૂટિનની વાત કરીએ તો રસોઈનો સામાન રસોડાની સાથે બધા ફ્રીઝમાં રાખે છે. તેવામાં ભુખ લાગે ત્યારે દરેક વ્યક્તિ સૌથી પહેલા ઘરના ફ્રીઝ ને ખોલે છે. પરંતુ રસ્તા પર રહેતા નિરાધાર અને ગરીબ લોકોને ભોજન ન મળવાને કારણે ઘણા દિવસ સુધી ભૂખ્યા રહે છે. તેવામાં જોર્ડનના એક વ્યક્તિએ તે લોકો માટે બ્લુ ફ્રીઝ રાખ્યું છે. આ ફ્રીઝમાંથી કોઈપણ વ્યક્તિ ગમે ત્યારે ખોરાક લઈ શકે છે. સાથેજ અન્ય લોકોની મદદ કરવા માટે તેમાં બાકીના લોકો ખોરાક અથવા જરૂરિયાતનો સામાન મૂકી શકે છે. તો ચાલો તેના વિશે વિસ્તારમાં જાણીએ….\nસ્પોર્ટ ફાઉન્ડેશનના સ્થાપક અહાન ખાનનું લોકાર્પણ:\nજોર્ડનની ‘વુમનસંગ સ્ટ્રીટ’ પર હોકી એકેડમીની બહાર એક બ્લુ ફ્રીઝ પડ્યું છે. તેને સ્પોર્ટ ફાઉન્ડેશનના સ્થાપક અહાન ખાને લોકોની સેવા માટે રાખ્યું છે. આ ફ્રીઝ મા પડેલા સામાનની વાત કરીએ તો તેમાં બિસ્કીટ, નુડલ્સ અને ભોજનના પેકેટ મળી આવે છે. આ ઉપરાંત મોજા અને ટુવાલના પેકેટ પણ તેમાં જોવા મળશે. આવી સ્થિતિમાં ગરીબ, નિરાધાર અને જરૂરિયાત મંદ લોકો કોઈ પરેશાની વગર તેમાંથી વસ્તુ કાઢીને ઉપયોગ કરી શકે છે.\nફિલ્મથી આઈડિયા મળ્યો:\nએસોસિએટેડ પ્રેસના રિપોર્ટ મુજબ, અહાન ખાનને આ ફ્રીઝનો આઈડિયા એક ફિલ્મમાંથી મળ્યો હતો. તેણે પિકચરમાં એક સીન જોયા પછી જરૂરિયાતમંદ લોકોની મદદ કરવાનો નિર્ણય કર્યો. લોકો માટે બ્લુ કલરનું એક સામૂહિક ફ્રીઝ લાવીને ત્યાં રાખી દીધું.\nલોકોને ફ્રીઝ તેમના ઘર જેવું જ લાગે:\nઆ ફ્રીઝ વિશે અહાનાનું કેહવુ છે કે જે રીતે આપણે આપણા ઘરમાં જમવા માટે ફ્રીઝને ખોલીએ છીએ. તેવીજ રીતે લોકો પણ તેને પોતાનું સમજે. સાથેજ તે કહે છે કે આ રસ્તા પર ચાલતા દરેક લોકો તેનો સમુદાય છે. આવી સ્થિતિમાં આ તેમનું ઘર હોવાને કારણે ફ્રીઝનો ઉપયોગ કરી શકે છે. તેઓ ફક્ત તેને ખોલે અને પોતાની ભૂખને શાંત કરે છે, સાથેજ જો કોઈની પાસે વધારે સામાન હોય તો તે આ ફ્રીઝમાં રાખીને જરૂરિયાતમંદ લોકોની મદદ કરી શકે છે.\nબ્લુ ફ્રીઝની ઘણી ચર્ચા છે :\nઆ બ્લુ ફ્રિઝની ઇન્ટરનેટ પર ઘણી ચર્ચા થઈ રહી છે. તેમાં યેઉંગ નામના વ્યક્તિએ બિસ્કીટ, ઇન્સ્ટન્ટ નુડલ્સ અને નાસ્તાથી ભરેલી પ્લાસ્ટિકની બેગ રાખીને કહ્યું કે, ‘ જીવનમાં સારું કામ કરવા માટે મોટા વ્યક્તિ હોવું જરૂરી નથી. કોઈ નાનું કામ કરીને પણ આપણે આપણા અંદરની દયા ભાવના બતાવી શકીએ છીએ. સાથેજ વિશ્વમાં આપણું યોગદાન આપી શકીએ છીએ.\n૨૪ કલાક ફ્રીઝ ભરેલું રહે છે:\nઆ ફ્રીઝની વાત કરીએ તો તેમાં જરૂરિયાતથી વધારે જમવાનું મળશે. તેવામાં જો ગરીબ અને જરૂરિયાતમંદ છે તે લોકો કોઈ સંકોચ વગર તેમાંથી સામાન લઈને તેમની ભુખને શાંત કરી શકે છે. તેથી આ ફ્રીઝ હંમેશા ભરેલું રહે છે. બધા લોકો પોતાના અનુસાર તેમા ખાદ્ય ચીજો મૂકી જાય છે. આવી સ્થિતિમાં ૨૪ કલાક આ ફ્રીઝ ગરીબ અને ભૂખ્યા લોકોની સેવામાં લાગી રહે છે.


કરણ-શાહરૂખે વાહિયાત ચાલ રમીને આ અભિનેત્રીને ફિલ્મમાંથી કાઢી આલિયાની એન્ટ્રી કરાવી! | Charotar Udai\nHome Bollywood કરણ-શાહરૂખે વાહિયાત ચાલ રમીને આ અભિનેત્રીને ફિલ્મમાંથી કાઢી આલિયાની એન્ટ્રી કરાવી!\nસુશાંત સિંહ રાજપૂતનાં મૃત્યુ પછી બોલિવૂડમાં નેપોટિઝમનો મુદ્દો ચર્ચાનો વિષય બની રહ્યો છે. સોશિયલ મીડિયા પર આ ચર્ચા પછી કરણ જોહર સાથે સ્ટાર્સકિડ્સને પણ લોકો ગાળો ભાંડી રહ્યા છે. આલિયા ભટ્ટ પણ લોકોના નિશાને આવી હતી. ‘સ્ટુડન્ટ ઓફ ધ યર’, ‘હાઇવે’, ‘રાઝી’, ‘ઉડતા પંજાબ’ અને ગલી બોય જેવી ફિલ્મોમાં પોતાના અભિનયનો જાદુ બતાવનાર આલિયા ફરી એક વખત સગાવાદના મુદ્દે લોકોના નિશાને આવી છે.\nહાલમાં સોશિયલ મીડિયા પર એક વીડિયો વાયરલ થઈ રહ્યો છે, જેમાં આલિયા ભટ્ટ પોતે પણ કબૂલ કરી રહી છે કે ફિલ્મ ‘ડિયર જિંદગી’માં બીજી અભિનેત્રીને રિપ્લેસ કરીને તેની જગ્યાએ તેણે એન્ટ્રી લીધી હતી. રાજીવ મસંદે આલિયાનું એક એક ઇન્ટરવ્યુ લીધો. આ મુલાકાતમાં આલિયાને પૂછવામાં આવ્યું હતું કે ‘ડિયર જિંદગી’ ફિલ્મ માટે કોઈ અન્ય અભિનેત્રીની પસંદગી કરવામાં આવી હતી? ત્યારબાદ શાહરૂખ ખાન અને કરણ જોહર દિગ્દર્શક ગૌરી શિંદેને ખાતરી આપી કે જે અભિનેત્રી પસંદ કરવામાં આવી એ ફિલ્મની માંગ પ્રમાણે યુવાન નહીં દેખાય.\nપ્રશ્નનો જવાબ આપતી વખતે આલિયા ભટ્ટે પણ સ્વીકાર્યું કે, આ ફિલ્મ માટે બીજી અભિનેત્રીની પસંદગી હતી. પછી શું થયું તેના વિશે મને ખબર નથી. આલિયાએ કહ્યું કે, કદાચ તે સમયે હું વધારે યુવાન દેખાતી હોઈશ. આ વીડિયો સોશિયલ મીડિયા પર ખૂબ વાયરલ થઈ રહ્યો છે. ઉલ્લેખનીય છે કે, આ અગાઉ ‘ડિયર જિંદગી’માં કેટરીના કૈફ વિશે પણ ચર્ચાઓ થઈ હતી. પરંતુ શાહરૂખ ખાન અને કરણ જોહરના કહેવાથી ફિલ્મની ડાયરેક્ટર ગૌરી શિંદેએ આલિયાને પોતાની ફિલ્મમાં લીધી.\nPrevious articleદેશમાં છેલ્લાં 24 કલાકમાં રેકર્ડબ્રેક કોરોનાના કેસ, સૌથી વધુ મોત, કુલ કેસ 8 લાખને પાર\nNext articleચાલાક ચીનની વધુ એક પોલ ખુલી! આ ચીની સ્માર્ટફોનમાં હતો કપડાની આરપાર જોતો X-ray કેમેરા!\nમોવી રોડ પરથી રૂપિયા ૨.૩૯ લાખના વનસ્પતિજન્ય સુકા ગાંજા સાથે બે શખ્સોને ઝડપી પાડતી...\nરાજપીપળા સહિત જિલ્લામાં તા.૧૪ થી તા.૧૬ મી મે સુધી કોરોના વેક્સીનેશનની તમામ કામગીરી મોકૂફ\nકર્ણાટકના મૈસુર જિલ્લામાં શિવ મંદિર તોડી પાડવા મામલે હંગામો\nવન અને આદિજાતિ વિકાસ વિભાગની કામગીરી સંદર્ભે મંત્રીશ્રી રમણલાલ પાટકરે અધિકારીઓ સાથે બેઠક યોજી


સુરતની લેડી ડોન 'ભૂરી' કોણ છે અને શું છે તેના પરાક્રમ | lady Don bhuri scold peoples videos are viral, police arrest her - Gujarati Oneindia\nસુરતની લેડી ડોન 'ભૂરી' કોણ છે અને શું છે તેના પરાક્રમ\n| Updated: Monday, June 4, 2018, 10:31 [IST]\nરાજ્યમાં ભુરી ડોન નામ પડતાં જ સુંદર રૂપાળો પણ કુખ્યાત ચહેરો સામે તરી આવે. સુરતના વરાછા વિસ્તારમાં પોતાની ધાક બેસાડવા માટે લેડી ડોન અસ્મિતા ઉર્ફે ભૂરી ફરી સક્રિય થતાં પોલીસે તેની ધરપકડ પણ કરી હતી. અગાઉ ધુળેટી પર પણ આ લેડી ડોન વરાછા વિસ્તારમાં ખુલ્લી તલવાર લઈ દુકાનદારો પાસે હપ્તો ઉઘરાવતી હોવાનો વીડિયો સોશિયલ મીડિયા પર વાયરલ થયો હતો. લેડી ડોન ભુરીએ હપ્તો ઉઘરાવવાની સાથે 1 વ્યક્તિ પાસેથી મોટર સાયકલની પણ લૂંટ ચલાવી હતી. આ સંદર્ભે વરાછા પોલીસે લૂંટ સહિત2ગુના નોંધી લેડી ડોન તેમજ તેના અન્ય સાગરીતોની ધરપકડ કરી હતી.\nકોર્ટમાં નરમ પડ્યાં તેવર\nધરપકડ બાદ અસ્મિતા ઉર્ફે ભુરી અને તેના સાગરિતની પોલીસે ધરપકડ કરી હતી. જે પછી તે બંન્નેને કાર્ટમાં રજૂ કરવામાં આવ્યાં હતાં. જ્યાં લેડી ડોને પોતાની ભૂલ કબૂલ કરીને પસ્તાવો વ્યક્ત કર્યો હતો. જેલની હવા ખાધા બાદ લેડી ડોનના તેવર કોર્ટમાં નરમ પડ્યાં હતા. કોર્ટમાં રજૂ કરતાંની સાથે લેડી ડોને પોતાની ભૂલ કબૂલી હતી અને હવે તે સુધારવા માંગે છે તેમ જણાવ્યું હતું. લેડી ડોન ભૂરીએ પોતાની ભુલ બદલ પસ્તાવો વ્યક્ત કર્યો હતો અને હવે સુધરવા માંગતી હોવાનું પણ જણાવ્યું હતું.\nમુળ ઉનાના ગરીબ પરિવારની દિકરી\nઅસ્મિતા ગોહિલ ઉર્ફે ભુરીના પિતા મુળ સૌરાષ્ટ્રમાં ઉના તાલુકાના ગાંગડા ગામે મજૂરી કામ કરી ગુજરાન ચલાવે છે. ગરીબ પરિવારની સીધીસાદી અસ્મિતા ગોહિલ છેલ્લા થોડા વખતથી સુરતમાં 'લેડી ડોન ભુરી'ના નામથી કુખ્યાત છે. અસ્મિતાને વર્ષ 2015માં આ જ ગામનો ઘેલો ઉર્ફે રવિ ખીમા મકવાણા ભગાડી ગયો હતો. આ અંગે તેણીના પિતાએ પોલીસ ફરિયાદ પણ નોંધાવી હતી. બંને એક વર્ષ સુધી ફરાર રહ્યા બાદમાં રવિ સામેથી પોલીસમાં હાજર થઇ જતા તેને જેલ હવાલે કરાયો હતો. જ્યારે અસ્મિતા પોતાના ઘરે પરત આવી ગઈ હતી.\nઘાતક હથિયારો સાથે ઉઘરાણી કરતા વિડીયો વાયરલ\nપરંતું, તે અચાનક એક દિવસ ઘરનાં સભ્યોને મુકીને કોઇને કાંઇ પણ કહ્યા વગર ઘેરથી નિકળી ગઇ.ત્યારબાદ અસ્મિતા સુરતની લેડી ડોનથી 'ભુરી'ના નામથી ઘેર-ઘેર જાણીતી બની ગઇ છે. તેમાં પણ ધુળેટી બાદ તેના એક પછી એક વાયરલ થતા વીડિયોએ તેને ગુજરાતભરમાં કુખ્યાત બનાવી દીધી છે. અસ્મિતાની લોકોમાં એ હદે ધાક છે કે, લોકો તેના વિરુદ્ધમાં બોલવા પણ તૈયાર નથી. આ અગાઉ વરાછા વિસ્તારમાં અસ્મિતા ઉર્ફે ભુરી અને તેના અન્ય સાગરીતો ખુલ્લેઆમ તલવાર સહિત ઘાતક હથિયારો લઈ જોવા મળ્યા હતા. જે બાદ વરાછા પોલીસે કાર્યવાહી કરી સંતોષ માન્યો હતો, પરંતુ પોલીસની ઢીલી કામગીરીના પગલે આ લેડી ડોન ફરી સક્રિય થઈ થઈ છે અને પોતાનો રૌફ જમાવવા નીકળી પડી.\nસીસીટીવીના આધારે પોલીસે કરી ધરપકડ\nતારીખ 21 મેના રોજ ફરીથી આ ભુરી અને તેના સાગરિતોના ઘાતક હથિયારો સાથે દુકાનદાર સહિત 1 વ્યક્તિને ધમકાવતા વિડીયો બહાર આવ્યા હતા. જે ઘટનાના CCTV ફૂટેજ વીડિયો વાયરલ થતા વરાછા પોલીસે અસ્મિતા ઉર્ફે ભુરી સહિત તેના સાગરીતની ધરપકડ કરી.\nબેફામ બનેલી ભુરીના ગઝબ શોખ\nલેડી ડોનના કારનામાં અહીં સુધી સીમિત ન રહેતા, તેણીએ પોતાના અન્ય સાગરીત સાથે મળી વરાછાના કોમલ પાર્કમાં પણ આતંક મચાવ્યો હતો. બેફામ બનેલી અને પોલીસના હાઉની પરવા કર્યા વિના અસ્મિતાએ સોસાયટીના યુવક પાસેથી મોટર સાયકલની પણ લૂંટ ચલાવી હતી, જે બાદ ભોગ બનનાર યુવકે હિંમત કરી વરાછા પોલીસ મથકમાં ફરિયાદ નોંધાવતા બંનેની ધરપકડ કરવામાં આવી હતી. ભુરી મોંઘાદાટ બાઇક અને મોંઘી કારોની ફરવાની શોખીન ગણાય છે. તેમજ જુદા જુદા સ્ટાઇલના ફોટા પણ સોશિયલ મીડિયામાં મુકતી રહે છે.\nભુરીના સાગરીતનું પણ કરાયું અપહરણ\nભુરીના સાગરીતને કેટલાક શખ્સોએ અપહરણ કરીને ઢોર માર પણ માર્યો હતો. જેમાં, પોલીસે અપહરણકર્તાઓની પણ ધરપકડ કરી હતી. ત્યારે, હવે ભુરીને પસ્તાવો થઇ રહ્યો છે. અને તે સુધરવા માંગે છે. પરંતું, શું ખરેખર આ સોબત તેવી અસરનું પરીણામ હશે કે, એક સીધા સાદા પરિવારની સુંદર છોકરી ડોન તરીકે વિખ્યાત બની છે.\nMore LADY DON News\nગુજરાતની લેડી ડોન પાયલ બૂટાની આખરે પકડાઈ ગઈ, જાણો આખો મામલો\nlady don bhuri don લેડી ડોન ભુરી ડોન\nlady Don bhuri scold peoples videos are viral, police arrest her


વિરાટ કોહલીએ બધાનું દિલ જીતી લીધું છે: ગાંગુલી\nનવી દિલ્હી:ભારતીય ટીમના કેપ્ટન વિરાટ કોહલી અત્યારે પોતાના ધમાકેદાર પ્રદર્શનથી તમામનું દિલ જીતી રહ્યો છે. ત્યારે ભૂતપૂર્વ કેપ્ટન સૌરવ ગાંગુલી પણ તેની બેટિંગના દિવાના થઈ ગયા છે. ગાંગુલીએ કોહલીની સરખામણી સચિન તેંડુલકર, બ્રાયન લારા, પોન્ટિંગ, દ્રવીડ, વીવીએસ લક્ષ્મણ અને સહેવાગ જેવા દુનિયાના શ્રેષ્ઠ બેટ્સમેનો સાથે કરી છે. ગાંગુલીએ જણાવ્યુ કે, ટેસ્મટાં હાર બાદ વન-ડે શ્રેણીમાં ધમાકેદાર વાપસી ભારતીય ટીમ અને વિરાટ કોહલીનું વ્યક્તિત્વ દર્શાવે છે. ભારતીય ટીમ પોતાનુ શ્રેષ્ઠ પ્રદર્શન કરી રહી છે. ગાંગુલીએ વધુમાં જણાવ્યુ કે, હું તેંડુલકર, દ્રવીડ, લક્ષ્મણ, સહેવાગ, પોન્ટીંગ અને લારા જેવા દિગ્ગજો સાથે રમી ચુક્યો છું. કોહલીનું સ્થાન આ લોકો સાથે છે. હું કોહલીને કંટ્રોલ અને અજસ્ટ કરવાની ક્ષમતાનો ખૂબ જ દિવાનો છું. બેટિંગ દરમિયાન તેની એનર્જી અને સ્ફુર્તિ જોવા જેવી હોય છે. ગાંગુલીએ જણાવ્યુ કે, ક્રિકેટ કરીયરમાં આટલી ઝડપી ૩૪ વન-ડે સદી બનાવવી અદ્ભુત છે.\nનીતીશકુમાર ચૂંટણીના મૂડમાં :બિહારને વિશેષ રાજ્યનો દરજ્જો આપવા ફરીવાર ઉઠાવી માંગ access_time 11:33 pm IST\nસરકારી પોલી ટેકનિકલ કોલેજમાં ABVPનો હોબાળો : સીટો ઘટાડવાના સરકારના નિર્ણંયનો વિરોધ; કોલેજ કરાવી બંધ access_time 11:24 pm IST\n૧ માર્ચથી ૧૫ એપ્રિલ સુધી અમદાવાદ એરપોર્ટના રન-વેનું સમારકામ થશેઃ ફલાઈટોના સમયમાં ફેરફાર થશે access_time 5:53 pm IST


હીરો મોટોકોર્પનો નફો સ્થિર: આવક 12% વધી - NGS Business\nહીરો મોટોકોર્પનો નફો સ્થિર: આવક 12% વધી-ઓટો-ઉદ્યોગવાર સમાચાર-Economic Times Gujarati\nહીરો મોટોકોર્પનો નફો સ્થિર: આવક 12% વધી\n2 Nov 2017, 0917 hrs IST, ET Bureau\nનવી દિલ્હી:ભારતની સૌથી મોટી ટુ-વ્હીલર કંપની હીરો મોટોકોર્પે અંદાજ કરતાં ઓછી વૃદ્ધિ દર્શાવી છે. જુલાઈ-સપ્ટેમ્બર ક્વાર્ટરમાં કંપનીનો ચોખ્ખો નફો સાધારણ વધીને ₹1,010.49 કરોડ થયો છે, જે અગાઉના વર્ષના સમાન ગાળામાં ₹1,004.22 કરોડ હતો.\nવિશ્લેષકોને હીરો મોટોકોર્પની આવકમાં 12 ટકા વૃદ્ધિને પગલે ચોખ્ખો નફો3ટકા વધીને ₹1,035 કરોડ થવાનો અંદાજ હતો. કાર્યકારી નફામાં છ ટકા વૃદ્ધિની ધારણા હતી, પણ કોમોડિટી ખર્ચમાં વૃદ્ધિને કારણે માર્જિન એક ટકા ઘટીને 16.6 ટકા થવાનો અંદાજ હતો.\nબીજા ક્વાર્ટરમાં કંપનીની કાર્યકારી આવક 7.3 ટકા વધીને ₹8,362 કરોડ થઈ છે. કુલ ખર્ચ બે ટકા નીચો ₹7,043.88 કરોડ રહ્યો છે. કંપનીનો વ્યાજ, ઘસારા, ટેક્સ અને એમોર્ટાઇઝેશન પૂર્વેનો નફો (EBIDTA) નફો ₹1,456 કરોડ રહ્યો છે, જે 17.4 ટકાનું EBITDA માર્જિન (અગાઉના વર્ષના સમાન ગાળામાં 17.6 ટકા) સૂચવે છે.\nકંપનીએ જુલાઈ-સપ્ટેમ્બર ક્વાર્ટરમાં 20,22,805 ટુ-વ્હીલરનું વિક્રમ વેચાણ કર્યું છે, જે અગાઉના વર્ષના સમાન ગાળાની તુલનામાં 10.9 ટકાની વૃદ્ધિ દર્શાવે છે. હીરો મોટોકોર્પના ચેરમેન અને એમડી પવન મુંજાલે જણાવ્યું હતું કે, ત્રિમાસિક ગાળામાં રેકોર્ડ વેચાણને કારણે કંપનીએ મજબૂત નાણાકીય વૃદ્ધિ દર્શાવી છે.\nવિશ્લેષકોના અંદાજ પ્રમાણે સારા ચોમાસાથી ગ્રામીણ બજારમાં સુધારાને પગલે વેચાણને વેગ મળવાની શક્યતા છે. મુંજાલે વધુમાં જણાવ્યું હતું કે, વર્ષનો પ્રથમ અર્ધવાર્ષિક ગાળો અમારા માટે પ્રોત્સાહક રહ્યો છે. શહેરી અને ગ્રામીણ બજારોમાં સાનુકૂળ સેન્ટિમેન્ટને કારણે તહેવારોના ક્વાર્ટરમાં ઝડપી રિકવરી નોંધાઈ છે.\nનવા પ્રોડક્ટ લોન્ચ અને વૈશ્વિક બજારમાં બ્રાન્ડ બિલ્ડિંગના પગલાથી અમને બીજા અર્ધવાર્ષિક ગાળામાં પણ સારી વૃદ્ધિનો અંદાજ છે. હીરો મોટોકોર્પનો શેર બીએસઇ પર 0.99 ટકા ઘટીને ₹3,816.45ના મથાળે બંધ રહ્યો હતો.


અસલી ગુનેગાર હજી પકડથી બહાર છે : શેખર સુમને કહ્યું - Western Times News\nઅસલી ગુનેગાર હજી પકડથી બહાર છે : શેખર સુમને કહ્યું\nમુંબઈ: સુશાંતસિંહ રાજપૂતની આત્મહત્યાના કેસમાં ઘણા લોકો શરૂઆતથી જ આ ષડયંત્રની શંકા કરી રહ્યા છે. જો કે સુશાંતના પિતા કે.કે.સિંહે રિયા ચક્રવર્તી અને તેના પરિવાર વિરુદ્ધ પટણામાં રજુઆત, ષડયંત્ર અને છેતરપિંડીના મામલે રિપોર્ટ નોંધાવતા મામલે નવો વળાંક આવ્યો. હવે મુંબઈની સાથે પટણા પોલીસ પણ આ મામલે તપાસ કરી રહી છે અને આ કેસમાં ફક્ત રિયા ચક્રવર્તીનું નામ સામે આવી રહ્યું છે.\nજો કે આનાથી અભિનેતા શેખર સુમન ખુશ નથી, જે ખુદ સુશાંત કેસની તપાસ માટે અવાજ ઉઠાવતા રહ્યા છે. શેખર સુમાને ફરી એકવાર સીબીઆઈ તપાસની માંગ કરી હતી કે, રિયા ચક્રવર્તીને આ કેસમાં બકરી બનાવવામાં આવી રહી છે અને સુશાંતના અસલી ગુનેગારો હજી કાનૂની પકડમાંથી છટકી રહ્યા છે. તેમણે સોશિયલ મીડિયા પર ટવીટ કરીને કહ્યું કે, ‘આ આખી વાર્તાને બળપૂર્વક બદલી કરવામાં આવી રહી છે.\nપરંતુ ખરા ગુનેગારોને ઉચ્ચ અધિકારીઓને મળીને કાયદેસરની ફરિયાદોથી બચવામાં આવે છે. આ બધાની તપાસ કર્યા બાદ તેમની ધરપકડ થવી જોઈએ. શેખરે પોતાની આગામી ટવીટમાં લખ્યું, ‘મિત્રો, તમારો અવાજ ઉઠાવો અને જોરશોરથી, હવે સમય આવી ગયો છે કે આપણે સીબીઆઈ તપાસની માંગ વધુ આક્રમક રીતે વધારીએ. હાલ તપાસમાં અનેક ગેરરીતિઓ થઈ રહી છે. ક્યારેક તમારો અવાજ સંભળાય છે.\nબાબતો હવે બદલાઈ રહી છે. ‘ દરમિયાન, રવિવારે સાંજે સુશાંત સિંહ રાજપૂત મામલાની તપાસ કરી રહેલી ટીમની આગેવાની પટણા પોલીસના એસપી વિનય તિવારી મુંબઇ પહોંચ્યા હતા. જો કે વિનય તિવારીને મુંબઈમાં બીએમસી દ્વારા બળજબરીથી કોરેન્ટેઇન કરવામાં આવ્યો છે.\nPrevious વેનિસ ફિલ્મ ફેસ્ટિવલમાં ગુજરાતી ફિલ્મ ‘અનિતા’ની પસંદગી


Gujarati News » Off beat tv9 stories » The childs body is slowly turning to stone due toarare disease find out the full details\nએવું તો શું થયું કે આ બાળકીનું શરીર બદલાઈ રહ્યું છે પથ્થરમાં, જાણો સમગ્ર વિગત\n5 મહિનાની લેક્સીને આ આનુવંશિક વિકાર લાગુ પડ્યો છે. જેમાં શરીરની અંદરનું માંસ અને કોષો ધીમે ધીમે અદૃશ્ય થવા લાગે છે અને તેની જગ્યાએ હાડકા તેમનું સ્થાન લઈ લે છે.\nJul 04, 2021 | 1:07 PM\nUK:5મહિનાની બાળકીને એવી બીમારી થઈ છે કે, તેનું શરીર સમય સાથે પથ્થર બનવા લાગ્યું છે. આ બાળકીને ફાઈબરોડિસ્પ્લેશિયા ઓસિફિકન્સ પ્રોગ્રેસિવા (FOP) નામની એક દુર્લભ બીમારી થઈ હોવાનું સામે આવ્યું છે. જે 20 લાખ લોકોમાંથી કોઈ એક વ્યક્તિને થાય છે. આ અસાધ્ય રોગને લીધે બાળકી પથ્થર બની રહી છે.\nઆ દુર્લભ બીમારીથી પીડાતી બાળકીનું નામ લેક્સી છે. લેક્સીને આ આનુવંશિક વિકાર લાગુ પડ્યો છે. જેમાં શરીરની અંદરનું માંસ અને કોષો અદૃશ્ય થવા લાગે છે. શરીરમાં હાડકા આ કોષ અને સ્નાયુઓનું સ્થાન લેવા લાગ્યા છે. આ બાળકીના માતા-પિતા એપ્રિલ મહિનામાં તેને ડોક્ટર પાસે લઈ ગયા હતા. જ્યાં એક્સ-રે ( X-ray ) કરાવ્યા બાદ સામે આવ્યું કે, લેક્સીના પગ અને અંગુઠામાં ડબલ જોઈન્ટ છે.\nડોક્ટરોએ એમ પણ કહ્યું હતું કે બાળક કદાચ ચાલીને ચાલશે નહીં. માતાપિતાએ ઇન્ટરનેટ પર આ રોગ વિશે ઘણું વાંચ્યું અને ફરીથી પોતાના બાળકને નિષ્ણાત પાસે લઈ ગયા. ત્યાં ડોક્ટર્સ દ્વારા તેના તમામ આનુવંશિક પરીક્ષણો કરવામાં આવ્યા હતા. પરીક્ષણો બાદ સામે આવ્યું કે તેને ફાઈબરોડિસ્પ્લેશિયા ઓસિફિકન્સ પ્રોગ્રેસિવા (Fibrodysplasia Ossificans Progressiva) નામની દુર્લભ બીમારી છે.\nલેકસીના માતા-પિતાએ UKના શ્રેષ્ઠ ડોક્ટર્સને કન્સલ્ટ કર્યું તેઓએ પણ નીવેદન આપ્યું કે, તેમણે પોતાની કારકિર્દીમાં આ પ્રકારનો કિસ્સો કયારેય પણ જોયો નથી. આ રોગના પરિણામે શરીરમાં હાડપિંજરની બહાર પણ હાડકાંનો વિકાસ થવા લાગે છે અને તે ધીમે ધીમે સ્નાયુઓ અને કોષોની જગ્યા પર સ્થાન લઈ લે છે. જેના કારણે લેક્સીને ઈન્જેક્શન પણ નથી લગાવી શકાતું. તેણી અન્ય બાળકોની જેમ પોતાના દાંતોનો ઉપયોગ કરવામાં પણ સક્ષમ નહિ રહે.\nઆ પણ વાંચો: Maharashtra: પાલઘરના ભારત કેમિકલ્સમાં થયો વિસ્ફોટ, ઘાયલોને સારવાર અર્થે ખસેડાયા હોસ્પિટલ\ncute babyrare diseaseStone


રાજકોટની સિવિલ હોસ્પિટલમાં સારવાર લઈ રહેલાં કોરોનાના દર્દીએ કર્યો આપઘાત – Samacharwala\nરાજકોટની સિવિલ હોસ્પિટલમાં સારવાર લઈ રહેલાં કોરોનાના દર્દીએ કર્યો આપઘાતકોરોનાના સંકટ વચ્ચે ધો.10ની ઓફલાઈન પરીક્ષા લેવાની તૈયારી, શિક્ષણમંત્રી મે માસના મધ્યમાં કરશે સમીક્ષાપશ્ચિમ બંગાળ : રાજ્યપાલ જગદીપ ધનખડને મળ્યા મમતા બેનર્જીઅમદાવાદમાં સતત બીજા દિવસે5હજારથી ઓછા કેસ નોંધાયાગુજરાત હાઇકોર્ટમાં સુઓમોટો પિટિશનમાં કેન્દ્ર સરકારે રજૂ કર્યુ સોગંદનામું\nMay 4, 2021 10:51 am May 4, 2021 10:51 am\nકોરોનાની બીજી લહેરને કારણે ડર અને દહેશતનો માહોલ ઉભો થયો છે. રાજ્ય સહિત દેશભરમાં સ્થિતિ પહેલાં કરતા વધુ વિકટ બની છે. લોકોને સતત કોરોના થવાનો અને કોરોનાથી મોત થવાનો ડર સતાવી રહ્યો છે. કોરોના કરતા વધારે ખતરનાક આ ડર છે. ત્યારે ઘણાં લોકો આ ડરને કારણે જ મોતને ભેટી રહ્યાં છે. ત્યારે આવો જ એક કિસ્સો રાજકોટમાં સામે આવ્યો છે.\nરાજકોટમાં પણ સતત કોરોનાનું સંક્રમણ વધી રહ્યું છે અને લોકોને હોસ્પિટલોમાં જલદી જગ્યા મળતી નથી. દર્દીઓ અને તેમના સગા-વહાલાંઓ રસ્તે રઝળપાટ કરતાં નજરે પડે છે. આ સ્થિતિની વચ્ચે આજે ફરી એક જિંદગીએ મોતને વહાલું કરી લીધું. રાજકોટમાં વધુ એ કોરોનાના દર્દીની આપઘાત કર્યો હોવાની ખબર સામે આવી છે. કોરોનાથી મોતના ડરને પગલે રાજકોટમાં વધુ એક કોરોના પોઝિટિવ દર્દીએ આપઘાત કરી લીધો છે.\nસિવિલ કોવિડ હોસ્પિટલમાં સારવારમાં રહેલ કોરોના પોઝિટિવ દર્દીના આપઘાતના સમાચાર સામે આવ્યાં છે. રાજકોટ સિવિલ હોસ્પિટલના કોવિડ વિભાગના ચોથા માળેથી નીચે ઝંપલાવી કોરોનાના દર્દીએ આપઘાત કરી લીધો છે. આ ઘટનાને પગલે સરકારી તંત્રમાં દોડધામ મચી ગઈ છે. હોસ્પિટલમાં સારવાર લઈ રહેલાં અન્ય દર્દીઓ અને તબીબો પણ આઘાતમાં મુકાઈ ગયા છે. હાલ સમગ્ર મામલે પોલીસે ઘટના સ્થળ પર પહોંચી તપાસ હાથ ધરી છે.\nઉલ્લેખનીય છે કે, કોરોનાના દર્દીના આપઘાતનો આ પહેલો કિસ્સો નથી. આ અગાઉ રાજકોટ શહેરમાં સમરસ હોસ્ટેલ ખાતે અને હોમ આયસોલેટ પોઝિટિવ દર્દી આપઘાત કર્યાના બનાવો બની ચૂક્યાં છે. માત્ર રાજકોટ જ નહીં ગુજરાતના અન્ય શહેરોમાં પણ કોરોનાના દર્દીઓના આપઘાતની ઘટનાઓ સામે આવી ચૂકી છે. એક તરફ સરકાર વેક્સિનેશન અભિયાન ચલાવી રહી છે. જોકે, તેની સાથો-સાથ લોકોને મનોચિકિત્સકો દ્વારા કાઉન્સીલીંગ આપવાની પણ જરૂરિયાત ઉભી થઈ છે. કારણ કે, બીમારી કરતા વધારે ખતરો લોકોના મન અને મગજમાં ઘર કરી ગયેલાં ડરથી છે.\ncivil hospital committed suicide\nCorona patient who was being treated atacivil hospital committed suicide\nદેશમાં કોરોનાના કેસ ઘટાડા તરફ તો સ્વસ્થ થનારની સંખ્યામાં સતત વધારો


ભોજન વેડફતા પહેલા યાદ રાખજો કે દુનિયાના 8 કરોડ લોકો ભૂખ્યા સુવે છે - GSTV\nવર્લ્ડ ફૂડ ડે નિમિત્તે યુએને ખોરાકની તંગીની અને વેડફાટની ચિંતા રજૂ કરી હતી. યુએનના અહેવા પ્રમાણે વર્ષે એક તરફ આઠ કરોડ કરતા વધુ લોકો ખોરાકની તંગીથી ઝઝૂમે છે, જ્યારે બીજી તરફ લાખો ટન ખોરાક કચરામાં જાય છે. જો આ મેનેજમેન્ટ ગોઠવાય તો વિશ્વમાં એક પણ માણસે ભૂખ્યા રહેવું ન પડે.\nખોરાકની તંગી અને ખોરાકના વેડફાટ બાબતે જાગૃતિ આવે તે માટે યુએન દ્વારા દર વર્ષે વર્લ્ડ ફૂડ ડે ઉજવવામાં આવે છે. એ નિમિતે રજૂ થયેલા અહેવાલમાં કહેવામાં આવ્યું હતું કે દુનિયામાં લગભગ 200 કરોડ લોકો મેદસ્વિતાથી પીડાય છે. એટલે કે તેમનો વજન તેમના શરીરના બંધારણ કરતા ઘણો વધારે છે અને તે માટે તેમની વધુ પડતા ખોરાકની આદત જવાબદાર છે.વળી, દુનિયામાં વર્ષે દહાડે લાખો ટન ખોરાક કચરામાં જાય છે. એક કે બીજા કારણથી અનાજનો બગાડ થાય છે. બીજી તરફ દુનિયામાં વર્ષે આઠ કરોડ લોકો ખોરાકની તીવ્ર તંગીથી પીડાઈ રહ્યાં છે.\nઆ લોકોને એક ટંકના સાદા ખોરાક માટે પણ વલખાં મારવા પડે છે. યુએનના મહાસચિવ એન્ટોનિઓ ગ્યુટેરેસે આ બાબતે ચિંતા વ્યક્ત કરીને દુનિયાને યોગ્ય ફૂડ મેનેજમેન્ટ ગોઠવવા હાકલ કરી હતી.તેમણે કહ્યું હતું કે દુનિયાનો નવો લક્ષ્યાંક ઝીરો હંગર છે. દુનિયામાં એક પણ માણસે ભૂખ્યા સૂવું ન પડે તે માટે સમગ્ર વિશ્વના લોકોએ સાથે મળીને કાર્યરત થવાની જરૂર છે. તેમણે કહ્યું હતું કે 2021માં ફૂડ સિસ્ટમ સમિટ મળશે ત્યારે આ સમસ્યાનો કોઈ સારો અને ટકાઉ ઉપાય મળી જશે.\nયુએનના ફૂડ એન્ડ એગ્રીકલ્ચર ઓર્ગેનાઈઝશનના આંકડા પ્રમાણે ભારતમાં સૌથી વધુ કૂપોષિત લોકો છે. યુએન સંલગ્ન આ સંગઠનના અહેવાલ મુજબ દેશમાં 1.94 કરોડ લોકો કુપોષણનો શિકાર છે. દેશમાં પાંચ વર્ષની નીચેના 20 ટકા બાળકો ઓછા વજનની સમસ્યાથી પીડિત છે. એટલું જ નહીં, પોષણક્ષમ ખોરાકના અભાવે દેશના પાંચ વર્ષની નીચેના 37 ટકા બાળકોનું કદ પણ તેમની વયના પ્રમાણમાં ઘણું ઓછું છે.\nFoodGujarat samachargujarati newsgujarati news livelive gujarati newsNarendra Modinews in gujarationline news gujarati livePeopleunicefwest


અમદાવાદમાં ખાનગી અને સરકારી હોસ્પિટલોમાં 207 જ બેડ ખાલી - Gujarat ExclusiveGujarat Exclusive\nGujarat Exclusive > ગુજરાત > મધ્ય ગુજરાત > અમદાવાદમાં ખાનગી અને સરકારી હોસ્પિટલોમાં 207 જ બેડ ખાલી\nઅમદાવાદમાં ખાનગી અને સરકારી હોસ્પિટલોમાં 207 જ બેડ ખાલી\nઅમદાવાદ: શહેરમાં કોરોનાના કેસો વધી રહ્યાં છે. કોરોનાની આ લહેરમાં દર્દીઓને ઓક્સિજન બેડની વધારે જરૂર પડી રહી છે. જેથી શહેરમાં લગભગ બધી જ હોસ્પિટલોમાં ઓક્સિજન બેડ ફૂલ છે. શહેરમાં હોસ્પિટલોમાં ઓક્સિજન અને આઇસીયુ બેડના માત્ર 207 જ બેડ ખાલી છે. અમદાવાદ મ્યુનિસિપલ કોર્પોરેશન સંચાલિત હોસ્પિટલમાં માત્ર3જ બેડ ખાલી છે.\nઅસારવા સિવિલ હોસ્પિટલ તેમજ સોલા સિવિલ હોસ્પિટલમાં થઈને 75 બેડ ખાલી છે. અમદાવાદ મ્યુનિસિપલ કોર્પોરેશન સંચાલિત4હોસ્પિટલોમાં માત્ર ત્રણ જ જણ ખાલી છે. શહેરમાં 170 ખાનગી કોવીડ હોસ્પિટલમાં થઈને માત્ર 77 જ બેડ ખાલી છે. કોવિડ સારવાર કરતા 180 નર્સિંગ હોમમાં થઈને 52 બેડ ખાલી છે. આમ ટોટલ 207 જ બેડ ખાલી છે.\nAhmedabad Hospital Situation


rss chief mohan bhagwat in the program of muslim national forum be it of any religion dna of all indians is the same kb – News18 Gujarati\nહિન્દુ હોય કે મુસ્લિમ તમામ ભારતીયોનો DNA એક જ છે: RSS વડા મોહન ભાગવત\nમોહન ભાગવતની ફાઈલ તસવીર\nઆરએસએસના વડા મોહન ભાગવતે કહ્યું, 'સંઘ રાજકારણથી દૂર રહે છે. લિંચિંગો હિન્દુત્વની વિરુદ્ધ છે. મેં દિલ્હીના ભાષણમાં એમ પણ કહ્યું હતું કે જો કોઈ હિન્દુ કહે છે કે એક પણ મુસ્લિમ અહીં નહીં રહે, તો તે હિન્દુ હિન્દુ રહેશે નહીં અને મેં પહેલી વાર એવું કહ્યું નથી, તે તેના માર્ગ પર આવી ગયું છે.\nનવી દિલ્હી: રાષ્ટ્રીય સ્વયંસેવક સંઘ (RSS)ના વડા મોહન ભાગવતે રવિવારે કહ્યું હતું કે, તમામ ભારતીયોના ડીએનએ(DNA)એક છે. ઉત્તર પ્રદેશના ગાઝિયાબાદમાં આયોજિત એક કાર્યક્રમને સંબોધન કરતાં મોહન ભાગવતે કહ્યું કે, 'એ સાબિત થયું છે કે, આપણે છેલ્લાં 40,000 વર્ષોથી એક જ પૂર્વજોનાં વંશજો છીએ. ભારતના લોકોનો ડીએનએ સમાન છે. હિન્દુઓ અને મુસ્લિમો બે જૂથો નથી, એક થવાનું કંઈ નથી, તેઓ પહેલેથી જ સાથે છે.\nહકીકતમાં આરએસએસ પ્રમુખ ડો ખ્વાજા ઇફ્તીકાર અહમદ દ્વારા રચિત 'ધ મીટિંગ્સ ઓફ માઇન્ડ્સ: એ બ્રિજિંગ ઇનીશિએટિવ' પુસ્તકના વિમોચનને સંબોધન કરી રહ્યા હતા. તેમણે કહ્યું, સંઘ રાજકારણથી દૂર રહે છે. લિંચિંગો હિન્દુત્વની વિરુદ્ધ છે. મેં દિલ્હીના ભાષણમાં એમ પણ કહ્યું હતું કે, જો કોઈ હિન્દુ કહે છે કે, એક પણ મુસ્લિમ અહીં નહીં રહે, તો તે હિન્દુ હિન્દુ નહીં રહે અને આ પહેલી વાર નથી જ્યારે મેં આ કહ્યું, તે આવી ગયુ છે આજે મને સ્થાન આપવામાં આવ્યું છે હું સંઘની ટોચ પર છું. હું બોલું છું પણ શરૂઆતથી કહેવામાં આવે છે કે, જ્યારે સંઘ નાનો હતો ત્યારે તે સાંભળવામાં આવતું નહોતું. આપણા બધાના પૂર્વજો સમાન છે. હિતો જુદા હશે પણ સમાજ એક છે.\nતેમણે કહ્યું, 'જે લોકો ટોળા દ્વારા લિંચિંગમાં લપસતા તે હિન્દુત્વની વિરુદ્ધ છે. દેશમાં એકતા વિના વિકાસ શક્ય નથી. એકતાનો આધાર રાષ્ટ્રવાદ અને પૂર્વજોનો મહિમા હોવો જોઈએ. અમે લોકશાહી દેશમાં રહીએ છીએ. તેમાં હિન્દુઓ અથવા મુસ્લિમોનું વર્ચસ્વ હોઈ શકતું નથી. ફક્ત ભારતીયો જ પ્રભુત્વ મેળવી શકે છે.\nભાગવતે કહ્યું કે, કેટલીક એવી બાબતો છે. જે રાજકારણ કરી શકતી નથી. રાજકારણ લોકોને એક કરી શકતું નથી. રાજકારણએ લોકોને એક કરવા માટેનું સાધન બની શકતું નથી, પરંતુ તે ચોક્કસપણે એકતાને નષ્ટ કરવા માટેનું એક શસ્ત્ર બની શકે છે.\nFirst published: July 04, 2021, 21:20 IST


રાજકોટ : હજુ ગઈકાલે રાજકોટમાં એકસાથે બે અકસ્માતના બનાવો બન્યા હતા. જેમાં ઘટનાસ્થળે જ બે વ્યક્તિઓના મૃત્યુ થયા હતા. ત્યારે આજે ફરી આટકોટના ગોંડલ હાઇવે પાસે યમદૂત બનીને આવેલા ટ્રકે સામેથી આવતા બાઇક ચાલકને હડફેટે લેતા બાઈક સહિત ચાલકને 300 મીટર સુધી ઢસડ્યો હતો અને બાઈક ચાલકનું ઘટના સ્થળે જ કમકમાટીભર્યું મોત થયું હતું.\nપ્રાપ્ત વિગત અનુસાર ગોંડલ હાઇવે પાસે આવેલા ખારચીયા નજીક ગોંડલથી ટ્રક આવતો હતો. આટકોટ તરફ જતો ટ્રક ડ્રાઈવર સંપૂર્ણ પણે બેફામ બનીને ટ્રક હંકારતો હતો. એ સમયે સામેથી બાઈક આવતા ટ્રક અને બાઈક વચ્ચે જોરદાર ટક્કર થઈ હતી. જેમાં ટ્રક ચાલકે બાઈકને અડફેટે લેતા બાઇક ચાલકનું ઘટનાસ્થળે જ મોત હતું અને ટ્રક ખાડામાં પલ્ટી મારી ગયો હતો. જ્યારે બાઈકનો પણ ભુક્કા બોલી ગયો હતો. આ અકસ્માત સર્જાતા ઘટનાસ્થળે લોકોના ટોળા એકત્રિત થઈ ગયા હતા


🥇 ફરિયાદ ચોપડે હિસાબ\nરેટિંગ: 4.9. સંસ્થાઓની સંખ્યા: 95\nફરિયાદોના હિસાબનો વીડિયો\nફરિયાદોના હિસાબનો હિસાબ મંગાવવો\nફરિયાદ ચોપડે યોગ્ય રીતે જાળવવું જ જોઇએ. આ કામગીરી દોષરહિત ચલાવવા માટે, ઉચ્ચ-ગુણવત્તાવાળા અને સારી રીતે optimપ્ટિમાઇઝ સ softwareફ્ટવેરનો ઉપયોગ કરવો જરૂરી છે. ઉચ્ચતમ વર્ગ સ્તરનું સ softwareફ્ટવેર યુ.એસ.યુ. સ Softwareફ્ટવેર સિસ્ટમ દ્વારા બનાવવામાં આવ્યું છે. તેના નિષ્ણાતો વિકાસ પ્રક્રિયાને યોગ્ય સ્તરે જાળવવામાં રોકાયેલા છે અને તે જ સમયે મુખ્ય સ્પર્ધકોની તુલનામાં નીચા ભાવો પર પહોંચી ગયા છે.\nસોફ્ટવેર સ્પર્ધાત્મકતાનું ઉચ્ચ સ્તર, કોઈપણ જટિલતાનાં કાર્યોનો ઝડપથી સામનો કરવો શક્ય બનાવે છે. યુ.એસ.યુ. સ Softwareફ્ટવેર સિસ્ટમ તરફ વળવું, હસ્તગત કરનાર કંપનીને પુસ્તકનું એકાઉન્ટિંગ રાખવા માટે જરૂરી રકમનું ધ્યાન આપવાની તક મળે છે. આ ખૂબ જ નફાકારક અને વ્યવહારુ છે, કારણ કે તે ઝડપથી સફળતામાં આવવા માટે પરવાનગી આપે છે અને તે જ સમયે આર્થિક સંસાધનોનો ઓછામાં ઓછો જથ્થો ખર્ચ કરે છે. યુએસયુ સ Softwareફ્ટવેર વ્યાવસાયીકરણના ઉચ્ચતમ સ્તરે તકનીકી સહાયતા આપવા માટે હંમેશાં તૈયાર રહે છે. તેના નિષ્ણાતો અદ્યતન કામદારો છે અને ક્લાયંટ વિનંતીઓ સાથે વ્યવહાર કરવામાં ઉચ્ચતમ સ્તરની યોગ્યતા ધરાવે છે.\nપુસ્તકનું કાર્ય દોષરહિત અને ફરિયાદો સ્વચાલિત ધોરણે પ્રાપ્ત થઈ શકે છે. Officeફિસ પ્રક્રિયાઓના સંચાલન માટે જે ધ્યાન આપવું જરૂરી છે. આથી, કંપની ઝડપથી વિકસિત થાય છે અને બાહ્ય ગતિએ બજારના સૌથી આકર્ષક સ્થાનને કબજે કરે છે. ઉપરોક્ત એંટરપ્રાઇઝના સંગ્રહની સતત featureપ્ટિમાઇઝ એલ્ગોરિધમ્સ એ માત્ર સુવિધા નથી. યુ.એસ.યુ. સ Softwareફ્ટવેર સિસ્ટમ માત્ર ફરિયાદોના પુસ્તકના હિસાબ માટે જ એપ્લિકેશનની રચનામાં રોકાયેલ નથી, પરંતુ તેમાં સંપૂર્ણ શ્રેણીના પ્રોગ્રામ્સ પણ છે. દરેક પ્રકારના સ softwareફ્ટવેર એન્ટરપ્રાઇઝ કાર્યોને ઝડપથી સેટ કરેલા ઝડપથી પૂર્ણ કરવા દે છે, અને ત્યાં નોંધપાત્ર સ્પર્ધાત્મક લાભ મેળવે છે. ઇલેક્ટ્રોનિક ઉત્પાદન મેનૂ સ્ક્રીનની ડાબી બાજુએ સ્થિત છે. આ ખૂબ અનુકૂળ છે કારણ કે તે ઝડપથી નેવિગેટ કરવાની મંજૂરી આપે છે. ફરિયાદોના હિસાબની ચોપડી રાખવા માટે સ softwareફ્ટવેરનો અભ્યાસ કરવાની પ્રક્રિયામાં બહુ સમય લાગતો નથી. તેના બદલે, contraryલટું, વપરાશકર્તા રેકોર્ડ સમય પર આ પ્રોડક્ટને માસ્ટર કરે છે, અને આ રીતે બજારમાં અગ્રણી વિશિષ્ટ સ્થાનોમાં પ્રવેશ કરે છે. આ ઇલેક્ટ્રોનિક ઉત્પાદનની બધી માહિતીને યોગ્ય ફોલ્ડર્સમાં વહેંચવામાં આવી છે. ફોલ્ડર્સનો અર્થ ક્લાયન્ટ્સ, વિનંતીઓ અને અન્ય વિભાગોમાં છે જે માહિતીની યોગ્ય માત્રા ધરાવે છે.\nઆ પુસ્તકનો ઉપયોગ બિનઅનુભવી કર્મચારી દ્વારા પણ થઈ શકે છે, અને ફરિયાદો પર ધ્યાન આપવામાં આવે છે. કોઈપણ પ્રક્રિયા હાથ ધરવા એ સરળ છે અને આ રીતે કોઈપણ એલ્ગોરિધમ્સને ઝડપથી પ્રક્રિયા કરવાની ક્ષમતા પ્રદાન કરે છે. હસ્તગત કરનાર પે firmી એક વાસ્તવિક નેતા બની જાય છે, જેણે તેના મુખ્ય પ્રતિસ્પર્ધકોને ઘણી પાછળ છોડી દીધી છે અને આવનારા કાર્યક્રમોનો ઝડપથી સામનો કરવા માટે તેની સ્થિતિને એકીકૃત કરવામાં સક્ષમ હતી. Autoટો-ડાયલિંગ એ વધારાના કાર્યોમાંનું એક છે, જેનો આભાર, એન્ટરપ્રાઇઝે, એપ્લિકેશન ખરીદવાનું નક્કી કર્યા પછી, ગ્રાહકો સાથે ઝડપથી સંપર્ક કરી શકે છે. ફરિયાદો ખાતાવહી સ softwareફ્ટવેર પણ આપમેળે જથ્થાબંધ મેઇલિંગ્સ મોકલી શકે છે અને આમ સફળ થાય છે. છેવટે, કંપની ખૂબ જ ઝડપથી મુખ્ય લક્ષ્ય પ્રેક્ષકોને સૂચિત કરવામાં સક્ષમ છે અને આ ખૂબ અનુકૂળ છે.\nઆ જટિલ એપ્લિકેશનનું મોડ્યુલર આર્કિટેક્ચર કંપની દ્વારા સામનો કરવામાં આવતી કાર્યોની શ્રેણીને ચલાવવાનું તે વધુ સારું બનાવે છે. સેટિંગ્સ સાથે એક વધારાનું મોડ્યુલ પણ છે જેને ‘સંદર્ભ’ કહેવામાં આવે છે. ફરિયાદોના એકાઉન્ટિંગના પુસ્તક માટેની અરજી, તે અનુરૂપ વિનંતી પર પ્રક્રિયા કરે છે તે શાખાઓના આધારે શોધ પ્રવૃત્તિઓ કરવાનું શક્ય બનાવે છે.\nએક વ્યાપક ક structureર્પોરેટ સ્ટ્રક્ચર મોટી સંખ્યામાં ગ્રાહકો સાથે વાતચીત કરવાનું અને મૂંઝવણમાં ન આવે તે શક્ય બનાવે છે. ફરિયાદો બુક એપ્લિકેશન સ્થાપિત કરવાની પ્રક્રિયા તમને અન્ય વ્યવસાયો સાથે સમાન પગલા પર સ્પર્ધા કરવાની તક આપે છે, તેમના નિકાલમાં વધુ સંસાધનો હોવા છતાં પણ. વર્તમાન બંધારણનું સર્ચ એન્જિન એ બીજો ફાયદો છે જે આ ઉત્પાદનને મુખ્ય સ્પર્ધાત્મક વિકાસથી મજબૂત રીતે અલગ પાડે છે.\nએપ્લિકેશનની પ્રક્રિયા કર્મચારીઓ, એપ્લિકેશન નંબર, એપ્લિકેશનની તારીખ અને અન્ય સૂચકાંકો દ્વારા કરી શકાય છે. ઓર્ડર પરિપૂર્ણતાનો તબક્કો પણ એક માપદંડ છે જે એકાઉન્ટિંગને જરૂરી માહિતીના પ્રવાહને મંજૂરી આપે છે. ફરિયાદોના પુસ્તકમાં હિસાબ માટેનું સંકુલ, કર્મચારીઓ સાથે સંપૂર્ણ રીતે સંપર્ક કરવાનું શક્ય બનાવે છે. પ્રત્યેક કર્મચારી તેને સોંપેલ કાર્યો બરાબર પ્રાપ્ત કરે છે.\nઆ એપ્લિકેશનના રેકોર્ડ પ્રદર્શન પરિમાણો તેની વિશિષ્ટ સુવિધા છે. ફરિયાદોના એકાઉન્ટિંગના પુસ્તકને રાખવા માટેનું સંકુલ કોઈપણ માહિતીને ટ્રckingક કરવાની મંજૂરી આપે છે, જેના માટે સંપૂર્ણ રીતે optimપ્ટિમાઇઝ સર્ચ એન્જીન પ્રદાન કરવામાં આવે છે. ગ્રાહકોનો ગુણોત્તર, જેમણે ખરેખર સેવા પ્રાપ્ત કરી છે તેમના માટે અરજી કરી છે તે સમજવાની તક આપે છે કે વેચાણ વિભાગ કેટલી અસરકારક રીતે કાર્ય કરી રહ્યું છે. ફરિયાદ પુસ્તક જાળવવા માટેનો એક વ્યાપક ઉપાય, વેરહાઉસ એકાઉન્ટિંગ સાથે પણ કામ કરી શકે છે, તેને આપમેળે અમલમાં મૂકશે. ફરિયાદ પુસ્તકના વ્યાવસાયિક સંચાલન માટે ઉપરોક્ત એકાઉન્ટિંગ પ્રોગ્રામ ટાઈમર સાથે કામ કરવાની મંજૂરી આપે છે, જે વપરાશકર્તા ક્રિયાઓ નોંધવા માટે રચાયેલ છે. પ્રવૃત્તિ નોંધણી પ્રક્રિયા આપમેળે હાથ ધરવામાં આવે છે, જે ખૂબ જ અનુકૂળ છે કારણ કે તે મજૂર સંસાધનોને બચાવે છે. વિશિષ્ટ વિધેયનો ઉપયોગ કરીને ગણતરી અલ્ગોરિધમ્સ હંમેશા બદલી શકાય છે. સંકુલ મલ્ટિપ્લેયર મોડ માટે બનાવવામાં આવ્યું છે, પરંતુ તેનો ઉપયોગ વ્યક્તિગત રૂપે પણ થઈ શકે છે.\nફરિયાદો બુક પ્રોગ્રામ હસ્તગત કરનાર કંપની માટે બદલી ન શકાય તેવા અને ઉચ્ચ-ગુણવત્તાવાળા ઇલેક્ટ્રોનિક સાધન બની જાય છે. તેની સહાયથી, હલ કરાયેલી કોઈપણ જટિલતાના હિસાબી કાર્યો, જે કંપનીને ઝડપથી સ્પર્ધામાં પ્રભાવશાળી પરિણામ પ્રાપ્ત કરવાની મંજૂરી આપશે. આ જટિલ ઉકેલો જરૂરી વિગતોને ધ્યાન વગર છોડીને, તમામ એકાઉન્ટિંગ પ્રક્રિયાઓને ઝડપથી અને અસરકારક રીતે સંભાળે છે. બુક એકાઉન્ટિંગ રાખતી વખતે, લોકોને મોટા પ્રમાણમાં સમય પસાર કરવો પડતો નથી, અને તેઓ સાચવેલા સંસાધનો અન્ય, વધુ મહત્વપૂર્ણ અને સર્જનાત્મક કાર્યોમાં સમર્પિત કરી શકે છે.


Posted on 4:49 pm January 23, 2020 Author Rachita VidhataComments Off on પેટ સાફ નથી આવતું? સવારે ભૂખ્યા પેટે કરો આ એક સરળ કામ કરો, શરીરના ઘણા રોગ દૂર થશે\nઆજના સમયમાં આપણી વ્યસ્ત જીવનશૈલી અને ખાવાની ખોટી આદતોને કારણે પેટ સંબંધી ઘણી સમસ્યાઓ થવા લાગે છે. જેમ કે ગેસ, અપચો, પેટમાં દુઃખાવો વગેરે. આ બધા સિવાય, બીજી સમસ્યા એક સમસ્યા પણ શરુ થઇ જાય છે જેનો દરેક વ્યક્તિએ દરરોજ સવારે સામનો કરવો પડે છે, તે છે પેટ સાફ ન થવું. ભોજન પછી બેસી રહેવું અને રાતે જમ્યા પછી સીધું ઊંઘી જ જવું જેવી આદતો કબજિયાત માટે જવાબદાર છે.\nકેટલાક લોકો પેટ સાફ કરવા માટે ચૂરણનો સહારો લે છે, પરંતુ કેટલીકવાર ચૂરણ ખાવાથી પણ કોઈ ફરક નથી પડતો. આજે અમે તમને પેટને સાફ કરવા માટેના એવા જબરદસ્ત ઘરેલું ઉપાયો જણાવવા જઈ રહ્યા છીએ, જેના ઉપયોગથી તમારું પેટ દરરોજ સાફ રહેશે અને દિવસ આખો ખુશનુમા રહેશે. તો ચાલો અમે તમને જણાવીએ, પેટ સાફ રાખવાના ઉપાયો –\n– સવારે ઉઠતાંની સાથે જ પહેલું કામ કરો, એક ગ્લાસ પાણી પીવો. જો આ પાણી ગરમ હોય તો વધુ સારું. આ કામ બ્રશ કરતાં પહેલાં કરવું પડશે. જણાવી દઈએ કે પેટની મોટાભાગની બિમારીઓ દૂષિત પાણી પીવાથી થાય છે. જો તમે સવારમાં હૂંફાળું પાણી પીવો છો તો પાણી પણ શુદ્ધ થઈ જાય છે, અને તે આંતરડા પણ ખોલી નાખે છે અને એનાથી પેટ સંપૂર્ણ રીતે સાફ કરવામાં મદદ મળે છે.\n– તમે મેથી પણ ખાઈ શકો છો. દરરોજ સૂતા પહેલા એક ચમચી મેથીનો પાઉડર નવશેકા પાણી સાથે લો. સવારે, પેટ સરળતાથી સાફ થઈ જશે. આ સિવાય તમારે દરરોજ દહીંનું સેવન પણ કરવું જોઈએ. જે તમારા પેટમાં ફાયદાકારક બેક્ટેરિયાની ઉણપને પુરી કરે છે.\n– જે લોકોને પેટ સાફ ન થવાની સમસ્યા રહે છે, તે લોકો દરરોજ ખાધા પછી વરિયાળીનું સેવન કરી શકે છે. વરિયાળી તમારી આંતરડાને સારી રીતે સાફ કરે છે. આનું સેવન કરવાથી તમારું પેટ હંમેશા યોગ્ય રહેશે. આ ખાવાથી પેટમાં ગેસ નથી બનતો.\n– મધ કબજિયાત માટે ખૂબ ફાયદાકારક છે. રાત્રે સૂતા પહેલા એક ગ્લાસ પાણી સાથે એક ચમચી મધ મિક્સ કરીને પીવો. આના નિયમિત સેવનથી કબજિયાત દૂર થાય છે.\n– દરરોજ સવારે ઉઠીને ખાલી પેટ સૂકી દ્રાક્ષ સાથે4થી5કાજુ ખાવાથી કબજિયાત દૂર થાય છે. આ સિવાય રાત્રે સૂતા પહેલા6થી7દ્રાક્ષ ખાવાથી પણ કબજિયાત મટે છે.\n– સવારે ઉઠ્યા પછી સંચળ સાથે લીંબુનો રસ પાણીમાં મિક્ષ કરી પીવો. આ પેટને સારી રીતે સાફ કરશે, અને કબજિયાત નહીં કરે.\n– દરરોજ રાત્રે હરડેના ચૂરણ અથવા ત્રિફળાને નવશેકા પાણી સાથે પીવો. તેનાથી કબજિયાત દુર થશે, સાથે જ પેટમાં ગેસની સમસ્યાથી પણ રાહત મળશે.\n– ઈસબગોલ કબજિયાતનો રામબાણ ઇલાજ છે. રાત્રે સૂતી વખતે તમે તેનો ઉપયોગ દૂધ અથવા પાણીથી સાથે કરી શકો છો. આ કબજિયાતની સમસ્યાને સંપૂર્ણપણે દૂર કરશે.\n– કબજિયાત માટે, તમે સૂતા સમયે ગરમ દૂધમાં એરંડાનું તેલ મિક્સ કરીને પી શકો છો. આ પેટને સાફ કરે છે, અને કબજિયાતની સમસ્યા નથી થતી.\n– ફળોમાં જામફળ અને પપૈયા કબજિયાત માટે ખૂબ ફાયદાકારક છે. તેનું સેવન કોઈપણ સમયે કરી શકાય છે. તેમને ખાવાથી પેટની સમસ્યાઓ દૂર થાય છે, ત્વચા પણ સુંદર બને છે.\n– કબજિયાતના દર્દીઓ માટે પાલક પણ સારો વિકલ્પ છે. તમારી દિનચર્યામાં પાલકનો રસ ઉમેરવાથી તમે કબજિયાતથી મુક્તિ મેળવી શકો છો, સાથે જ તેનું શાક સ્વાસ્થ્ય માટે સારું છે. પરંતુ જો તમને પથરી છે, તો પાલકનું સેવન કરશો નહીં.\n– થોડો સમય પાણીમાં કિસમિસને પલાળીને રાખ્યા પછી, તેનું સેવન કરવાથી કબજિયાતની સમસ્યા ખતમ થઇ જાય છે. આ સિવાય આખી રાત અંજીરને પાણીમાં પલાળ્યા બાદ ખાવાથી કબજિયાતની સમસ્યા દૂર થાય છે.\n– કબજિયાતથી બચવા માટે નિયમિત કસરત અને યોગ કરવાથી ખૂબ ફાયદો થાય છે. આ સિવાય હંમેશાં ગરિષ્ઠ ખોરાક લેવાનું ટાળવું જોઈએ.\nઆ સિવાય કબજિયાતની સમસ્યા વધારે હોય તો તમારે ડોક્ટરની સલાહ લેવી જ જોઇએ.\nPosted on 10:29 am August 8, 2020 Author Niraj Patel\nઆજે મોટાભાગના લોકોને બહુ જ જલ્દી આંખોમાં ચશ્મા આવી જાય છે. નાની ઉંમરના બાળકોને પણ ચશ્મા આવવાની તકલીફ થતી હોય છે. જેની પાછળનું કારણ આજની ખાણીપીણી અને મોબાઈલ તેમજ કમ્યુટરનો વધુ વપરાશ માનવામાં આવે છે. તો આ સમસ્યાથી કેવી રીતે છુટકારો મેળવી શકાય? આજે અમે તમને આંખોના નંબર ઘટાડવા અને આંખોની રોશની તેજ કરવાના ઉપાયો More..\nજો આવી નિશાની જોવા મળે તો સમજો લીવરમાં કાંઇક પ્રોબ્લેમ છે, જરૂરી માહિતી અત્યારે જ વાંચો\n4:59 pm June 8, 2020 Rachita Vidhata Comments Off on 100% નેચરલ ચોકલેટ આઈસક્રીમ ઘરે બનાવો; ખાંડ કે ક્રીમ વગર પરફેક્ટ આઈસક્રીમ બનાવો તદ્દન નવી રીતે\n10:39 am February 19, 2020 Rachita Vidhata Comments Off on ભારતને આપ્યો મોટો ઝટકો: ભારત પ્રવાસ પહેલાં ટ્રમ્પ બોલ્યા- મોદી મને બહુ ગમે છે, પણ…


BJP કાર્યકર્તાઓને રાજનાથસિંહે કહ્યું, રક્ષામંત્રી છું તેના કારણે હથિયારોની યાદ વધુ આવે છે | નવગુજરાત સમય\nBJP કાર્યકર્તાઓને રાજનાથસિંહે કહ્યું, રક્ષામંત્રી છું તેના કારણે હથિયારોની યાદ વધુ આવે છે\n23-08-2019 06:59 PM\nરાજનાથસિંહે એક કાર્યક્રમમાં ભાજપના નેતાઓને સંબોધિત કરતા કહ્યું, લોકસભા ચૂંટણીમાં ભાજપની ઐતિહાસિક જીત થઇ છે.\nગૃહમંત્રી રાજનાથસિંહે ભાજપના એક કાર્યક્રમમાં કહ્યું હતું કે તેઓ રક્ષામંત્રી છે તેના કારણે તેમને હથિયારોની યાદ વધારે આવવા લાગી છે. રાજનાથસિંહે એક કાર્યક્રમમાં ભાજપના નેતાઓને સંબોધિત કરતા કહ્યું, લોકસભા ચૂંટણીમાં ભાજપની ઐતિહાસિક જીત થઇ છે.\nરાજનાથસિંહે કહ્યું, તમારા જેવા ભાજપ કાર્યકર્તાઓના કારણે ભારતની રાજનીતિમાં એક નવા અધ્યાયની શરૂઆત થઇ છે. ભાજપે એકલા હાથે 303 સીટ પર વિજય મેળવ્યો છે. "થ્રિનોટથ્રિ" શું તમે જાણો છો કે "થ્રિનોટથ્રિ" કેટલી તાકાતવર હોય છે. એટલે હવે ભગવાને પણ સંકેત આપી દીધો છે કે હવે તો "થ્રિનોટથ્રિ" છે એટલે આગળ શું થશે તેની તમે કલ્પના કરી શકો છો. મિત્રો રક્ષા મંત્રી છું તેના કારણે હથિયારોની યાદ વધારે આવે છે. આપને જણાવી દઈએ કે "થ્રિનોટથ્રિ" એ એક રાઇફલ છે.\n16 ઓગસ્ટના રોજ રક્ષામંત્રી રાજનાથસિંહે મોટું નિવેદન આપ્યું હતું જેમાં તેમણે કહ્યું હતું કે પરમાણુ નીતિમાં "પહેલા હુમલો નહિ કરવાની" ભારતની પ્રતિબદ્ધતા ભવિષ્યની નીતિઓ પર નિર્ભર કરશે. પૂર્વ વડાપ્રધાન અટલબિહારી વાજપેયીની પહેલી પુણ્યતિથિ પણ શ્રદ્ધાંજલિ આપ્યા બાદ ભારતના પરમાણુ હથિયારના પરીક્ષણ સ્થળ પોખરણ ખાતેથી તેમને એક ટ્વીટ કર્યું હતું.\nરક્ષામંત્રીએ ટ્વીટ કરીને કહ્યું હતું, પોખરણ,અટલજીના ભારતને પરમાણુ શક્તિ બનવવાના દઢ સંકલ્પનું સાક્ષી છે. અમે અત્યારસુધી "પહેલા હુમલો નહિ કરવાની" ભારતની પ્રતિબદ્ધતા ધરાવીએ છીએ. ભારતે આ સિદ્ધાંતોનું કડકાઈ પૂર્વક પાલન કર્યું છે. ભવિષ્યમાં શું થાય છે તે પરિસ્થિતિ પર નિર્ભર કરશે.\nભાજપ વિરુદ્ધ લઘુમતીઓના મગજમાં 70 વર્ષથી ભરવામાં આવેલી નફરત એકાએક ખતમ નહી થાય: નકવી\nપતંજલિ યોગપીઠના મહામંત્રી આચાર્ય બાલકૃષ્ણની તબિયત લથડી,એમ્સમાં કરવામાં આવ્યા દાખલ\nભારતના પૂર્વ વડાપ્રધાન મનમોહનસિંહે છઠ્ઠી વખત રાજ્યસભાના સભ્ય તરીકે શપથ લીધા\nઆર્થિક મંદી પર કેન્દ્રનીતિ પર સંપૂર્ણ ભરોસો છે: કેજરીવાલ


habit of speaking in sleep omg love story in America Gujarati news – News18 Gujarati\nઊંઘમાં બબડવાની ટેવ યુવકને ભારે પડી, મોઢામાંથી નીકળી ગયો એક શબ્દ અને દગાબાજ બોયફ્રેન્ડની ખુલી ગઈ પોલ!\nOMG story in America: અમેરિકાના એરિઝોનાની રહેવાસી ટિકટોક યુઝર બેલી હંટરે વીડિયો ક્લિપ શેર કરીને જણાવ્યું કે, કઈ રીતે તેણે પોતાના બોયફ્રેન્ડની ચીટિંગ પકડી. તેના કહેવા પ્રમાણે તેને પહેલી વખત શંકા ત્યારે થઈ જ્યારે તે ઊંઘમાં કશું બબડી રહ્યો હતો પરંતુ તે તેની વાત સમજી નહોતી શકતી.\nLast Updated : August 19, 2021, 22:55 IST\ntalking in sleep: સમાન્ય રીતે કેટલાક લોકેને ઊંઘમાં બબડવાની (habit of speaking in sleep) આદત હોય છે પરંતુ ઊંઘમાં બોલવાની આદતથી આજુ બાજુમાં ઊંઘતા લોકેને થોડી ઊંઘ બગડતી હોય છે પરંતુ ઊંઘમાં બબડવાના કારણે મોટી મુશ્કેલીઓ ઊભી થાય એવી ઘટના તાજેતરમાં અમેરિકામાં (OMG story in America) બની હતી. આવી જ આદતના કારણે એક વ્યક્તિએ ગર્લફ્રેન્ડ (Girl friend) સામે પોતાની પોલ ખોલી નાખી હતી. જોકે ગર્લફ્રેન્ડને વિશ્વાસ નહોતો થઈ રહ્યો કે, તેના સાથે ચીટ થઈ રહ્યું છે. પરંતુ જ્યારે તેણે જાસૂસી (Espionage) કરવાની શરૂ કરી ત્યારે ખૂબ ચોંકાવનારૂ સત્ય સામે આવ્યું હતું.\nઅમેરિકાના એરિઝોનાની રહેવાસી ટિકટોક યુઝર બેલી હંટરે વીડિયો ક્લિપ શેર કરીને જણાવ્યું કે, કઈ રીતે તેણે પોતાના બોયફ્રેન્ડની ચીટિંગ પકડી. તેના કહેવા પ્રમાણે તેને પહેલી વખત શંકા ત્યારે થઈ જ્યારે તે ઊંઘમાં કશું બબડી રહ્યો હતો પરંતુ તે તેની વાત સમજી નહોતી શકતી.\nજ્યારે તેણે નજીક જઈને ધ્યાનથી સાંભળ્યું તો તે ઊંઘમાં કોઈ મહિલાનું નામ લઈ રહ્યો હોવાનું જાણવા મળ્યું હતું. તે ખૂબ વિચિત્ર ઘટના હતી પરંતુ આ રીતે કોઈ મહિલાનું નામ લે તે તેને સમજાયું નહીં. ત્યાર બાદ તેણે ફેસબુક પર તે મહિલાનું નામ સર્ચ કર્યું તો જાણવા મળ્યું કે, તેનો બોયફ્રેન્ડ જે મહિલાનું નામ લઈ રહ્યો હતો તે પરીણિત હતી અને તેને બાળકો પણ છે. સવારે તેણે બોયફ્રેન્ડને તે મહિલા વિશે સવાલ કર્યો હતો.\nજાવબમાં બોયફ્રેન્ડે તેને તે મહિલા તેના સાથે હાઈસ્કુલમાં ભણતી હતી અને તે તેને ઓળખે છે પરંતુ તેનાથી વધુ કાંઈ ઓળખાણ નથી તેમ કહ્યું હતું. જોકે, બેલીને તે વાત પર વિશ્વાસ ન બેઠો જેથી તેણે જાસૂસી શરૂ કરી દીધી હતી. જ્યારે બેલીએ તે મહિલાને મેસેજ કરીને પોતાના બોયફ્રેન્ડ સાથે વાત કરી હતી તેમ પુછ્યું તો તેણે જવાબમાં પોતાના કામથી મતલબ રાખ તેવી સલાહ આપી દીધી હતી.\nત્યાર બાદ બોયફ્રેન્ડના ફોનની કોલ ડિટેઈલ્સ તપાસી તો એક નંબર પર 45 મિનિટ વાત થયેલી હતી. જ્યારે બોયફ્રેન્ડને પુછ્યું તો તેણે પોતે વાત નથી કરી કદાચ કંપનીએ ભૂલથી કોલ ડિટેઈલ્સ તેના બિલમાં જોડી દીધી તેમ કહ્યું હતું. જોકે બોયફ્રેન્ડની બધી ચાલાકી નકામી રહી અને બેલીએ આખરે તેના સાથે બ્રેકઅપ કરી લીધું.\nઆ પણ વાંચોઃ-વડોદરાઃ પતિએ GSTના 'સાહેબને' પોતાની પત્ની સાથે બેડરૂમમાં કઢંગી હાલતમાં પકડ્યો, 'સાહેબે' લાફા ઝિંક્યા\nઆ પણ વાંચોઃ-ઘરમાંથી મળી 60 વર્ષીય મહિલાની હત્યા કરાયેલી લાશ, ચાર દિવસથી સતત ફોન કરતો હતો પુત્ર\nબોયફ્રેન્ડના ફોનની કોલ ડિટેઈલ્સ તપાસી તો એક નંબર પર 45 મિનિટ વાત થયેલી હતી. જ્યારે બોયફ્રેન્ડને પુછ્યું તો તેણે પોતે વાત નથી કરી કદાચ કંપનીએ ભૂલથી કોલ ડિટેઈલ્સ તેના બિલમાં જોડી દીધી તેમ કહ્યું હતું.\nFirst published: August 19, 2021, 22:49 IST\nTags: Love story, OMG story, United states of america


હિમાચલ પ્રદેશના પર્યટન સ્થળો પર બરફવર્ષાને કારણે પ્રવાસીઓ રોમાંચિત - GSTV\nHome » News » હિમાચલ પ્રદેશના પર્યટન સ્થળો પર બરફવર્ષાને કારણે પ્રવાસીઓ રોમાંચિત\nહિમાચલ પ્રદેશના પર્યટન સ્થળો પર બરફવર્ષાને કારણે પ્રવાસીઓ રોમાંચિત\nહિમાચલ પ્રદેશમાં સીઝનની પહેલી બરફવર્ષાને કારણે તાપમાનનો પારો ગગડ્યો છે. બરફવર્ષાને કારણે પ્રવાસીઓ રોહતાંગ પાસ, સોલાંગ વેલી તેમજ મનાલી સહિતના પર્યટન સ્થળોએ ફસાયા હતા. ઉંચા પર્વતીય વિસ્તારો અને નીચાણવાળા વિસ્તારોમાં વરસાદ તેમજ બરફવર્ષાને કારણે રાજ્યમાં શીતલહેર વધુ તીવ્ર બની છે. જો કે સિમલા, કુલ્લુ-મનાલી ફરવા આવેલા પ્રવાસીઓ બરફવર્ષા થવાથી રોમાંચિત થઇ ઉઠ્યા હતા. પ્રવાસીઓએ મનભરીને બરફવર્ષાનો આનંદ માણ્યો હતો.\nહિમાચલ પ્રદેશમાં બરફવર્ષા અને હિમપાતને કારણે મોટા ભાગના વિસ્તારોમાં તાપમાનનો પારો ગગડી જતા શીતલહેર વધુ તીવ્ર બની છે. રાજ્યના મોટા ભાગના વિસ્તારોમાં ઠેર-ઠેર વરસાદને કારણે અનેક પ્રવાસીઓ મુશ્કેલીમાં મુકાયા હતા. લાહુલ-સ્પીતી ખીણને કુલુ સાથે જોડનાર રોહતાંગ પાસમાં એક ફૂટ બરફવર્ષાથી વાહનવ્યવહાર બંધ થયો હતો.\nબીજી તરફ હિમાચલના સૌથી ફેવરીટ ટુરીસ્ટ સ્પોટ મનાલીમાં ફરી એક વખત બરફવર્ષા શરૂ થઇ. સોલાંગ વેલી, રોહતાંગ પાસ તેમજ આસપાસના વિસ્તારોમાં બરફવર્ષાને કારણે પ્રવાસીઓ ભારે રોમાંચિત થઇ ઉઠ્યા. બરફવર્ષાને કારણે સમગ્ર વિસ્તારમાં જાણે કે બરફની ચાદર છવાઇ ગઇ. કડકડતી ઠંડીમાં પણ પ્રવાસીઓએ એકબીજા પર બરફ ઉછાળી મજા માણી. પર્યટકો પૈકી કેટલાક લોકો પહેલી વખત હિમાચલ ફરવા આવ્યા હતા. તેમાં પણ બરફવર્ષા થતાં તેમનો આનંદ બેવડાયો હતો. પર્યટકોએ બરફવર્ષાને જીંદગીનો સૌથી યાદગાર અનુભવ ગણાવ્યો.\nબીજી તરફ ધર્મશાળામાં પર બરફવર્ષાથી તાપમાનમાં ઘટાડો નોંધાયો હતો. જ્યારે કે કિન્નૌર જિલ્લાના હિલ સ્ટેશન કલ્પા, ચિતકુલ તેમજ લાહોલ અને સ્પીતીમાં પણ સીઝનની સૌથી વધુ બરફવર્ષા થઇ. ત્યારે આગામી દિવસોમાં બરફવર્ષાનો આનંદ માણવા મોટા પાયે પ્રવાસીઓ હિમાચલ ઉમટી પડે તેવી ધારણા છે.\nજો ભારત અને પાકિસ્તાનનો મેચ રદ્દ થાય તો થશે આટલા કરોડનું નુકસાન\nશિવસેનાનાં સુપ્રીમો 18 સાંસદો સાથે ફરી અયોધ્યાની મુલાકાતે, ભવ્ય સ્વાગત કરાયું\nમીઠાઈ-તો-મીઠાઈ પરંતુ ડ્રાયફ્રૂટ્સમાં પણ થોડો ભાવ વધારો, આ છે બજાર કિંમત\nલક્ષ્ય અઘરું જરૂર છે પણ અસંભવ નથી, પ્રધાનમંત્રી મોદી 2024 સુધીમાં આ કામ કરી બતાવશે


મહેમદાવાદની સોસાયટીમાંથી એક લાખની મતાની ચોરી\nમહેમદાવાદ આવેલી એક સોસાયટીમાં આવેલ મકાનમાં અજાણ્યા ચોર ઈસમો દ્વારા ચોરીનો બનાવ બન્યા હતા. આ બનાવમાં અંદાજે ૧,૦૨,૭૭૦/-ની સોના-ચાદીના દાગીનાની ચોરી થઈ હતી. આ બનાવની જાણ મહેમદાવાદ પોલીસ મથકે કરતા બનાવની ફરિયાદ નોંધી અજાણ્યા ચોર ઈસમોને શોધવાના ચક્રો ગતિમાન કર્યા હતા.\nમહેમદાવાદમાં આવેલ જયઅંબે સોસાયટીમાં ગઈ રાત્રીના સુમારે અજાણ્યા ચોર ઈસમોએ તરખાટ મચાવ્યો હતો. જેમાં પરમાનંદભાઈ જયશંકર મહેતા ગઈ રાત્રીના રોજ પોતાના મકાનમાં ઉધ માણી રહ્યા હતા. તે સમયે તેમના મકાનમાં અજાણ્યા ચોર ઈસમો ત્રાટક્યા હતા. જેમાં મકાનની બારીની ગ્રીલ તોડી મકાનમાં પ્રવેશ્યા હતા. જેમાં મકાનમાં મુકેલ તિજોરી ખોલી તેમજ મુકેલ એક પાકીટ માંથી સોના-ચાંદીના દાગીનાની ચોરી કરી હતી. આ બનાવમાં અંદાજે ૧,૦૨,૭૭૦/-ની મતા ચોરાઈ હતી. આ બનાવની જાણ સવારના સુમારે પરમાનંદભાઈને થતા તેઓએ મહેમદાવાદ પોલીસને બનાવની વિગત જણાવી હતી.


કોલકાતાને યુસુફનો એક રન આશરે ૧૩ લાખમાં પડયો !\nસ્ટાર ખેલાડીઓનો ફ્લોપ શો ઃ જંગી રકમનો સોદો ફ્રેન્ચાઇઝીઓને ભારે પડયો\nકોહલી,મેકુલમ, વિનય કુમાર, મુરલી વિજય જેવા ઓક્શનના હીરો મેદાનમાં ઝીરો સાબિત થઇ રહ્યા છે\nઆઇપીએલની પાંચમી સિઝનમાં હજુ સુધી ટ્વેન્ટી-૨૦ના ટોચના કેટલાંક સુપરસ્ટાર ખેલાડીઓ કોઇ ખાસ કમાલ કરી શક્યા નથી. હાઇપ્રોફાઇલ લીગ અગાઉની હરાજીમાં જે ખેલાડીઓ માટે ફ્રેન્ચાઇઝીઓએ લાખ્ખો-કરોડો રૃપિયા ખર્ચ્યા હતા, તેમનો ફ્લોપ શો ટીમ મેનેજમેન્ટ અને માલિકોને પરેશાન કરનારો બની રહ્યો છે. ટ્વેન્ટી-૨૦માં અત્યાર સુધી ધમાકેદાર દેખાવ કરનારા યુસુફ પઠાણ, વિરોટ કોહલી,મેક્યુલમ જેવા દિગ્ગજ ખેલાડીઓ હજુ કોઇ ઝંઝાવાતી કે યાદગાર ઇનિંગ રમી શક્યા નથી. આઇપીએલના આ સિઝનના સુપર ફ્લોપ ખેલાડીઓ પર એક નજર...\n૭ મેચમાં ૨૯ રન\nજાન્યુઆરીમાં યોજાયેલી હરાજીમાં કોલકાતાએ યુસુફ પઠાણને આશરે ૧૦.૫ કરોડમાં ખરીદ્યો હતો. ૨૦૧૦માં રાજસ્થાન તરફથી યુસુફે મુંબઇ સામે ૩૭ બોલમાં ઝંઝાવાતી સદી ફટકારી હતી જો કે આ સિઝનમાં યુસુફની આક્રમક બેટિંગ જોવા મળી શકી નથી. ૨૯ વર્ષીય ઓલરાઉન્ડરે બોલિંગમાં સારો દેખાવ કર્યો છે પણ બેટિંગમાં તે નિષ્ફળ રહ્યો છ. તેણે સાત મેચમા ૫.૮૦ની સરેરાશથી માત્ર ૨૯ રન નોંધાવ્યા છે, જેમાં તેનો હાઇએસ્ટ સ્કોર ૧૫ રનનો જ છે. મીડિયાના એક અહેવાલ મુજબ કોલકાતાને અત્યાર સુધીમાં યુસુફ પઠાણનો એક રન આશરે ૧૩ લાખ રૃપિયામાં પડયો હોવાનું મનાય છે.\n૮ મેચમાં ૧૨૯ રન\nઆશરે ૯ કરોડની પ્રાઇઝ ધરાવતા બેંગ્લોરના વાઇસ કેપ્ટન કોહલીનો દેખાવ પાંચમી સિઝનમાં સરેરાશ રહ્યો છે. તેણે એક અડધી સદી ફટકારી છે પણ ઓવરઓલ તેના તાજેતરના ફોર્મ અને પ્રતિભાને જોતા હાલનો દેખાવ સાવ સાધારણ છે. કોહલીએ ૮ મેચમાં ૧૮.૪૨ની રન સરેરાશ સાથે કુલ ૧૨૯ રન નોંધાવ્યા છે. ઈંગ્લેન્ડ અને ત્યાર બાદ ઓસ્ટ્રેલિયામાં પણ લડાયક દેખાવ કરનારો કોહલી હવે વધુ સારો દેખાવ કરશે તેવી આશા બેંગ્લોરને છે.\n૪ મેચમાં ૩૬ રન\nઆઇપીએલની સૌપ્રથમ મેચમાં ૧૫૮ રનની ઝમકદાર ઇનિંગ રમનારા ન્યુઝીલેન્ડનો વિકેટકિપર બેટ્સમેન બ્રેન્ડન મેકુલમ પણ કોલકાતાની ટીમ માટે આ સિઝનમાં કોઇ નિર્ણાયક ઇનિંગ રમી શક્યો નથી. કોલકાતાએ આશરે સાડા ચાર કરોડ રૃપિયામાં ખરીદેલા મેકુલમે આ સિઝનમાં ચાર મેચમાં માત્ર ૩૬ રન જ નોંધાવ્યા છે. તેની સરેરાશ માત્ર ૯ રનની રહી છે અને તેનો હાઇએસ્ટ સ્કોર ૧૫નો છે. મેકુલમ હાલતો કોલકાતાની ટીમ માટે જવાબદારી રૃપ બની ગયો છે.\n૫ મેચમાં ૩૧ રન\n૨૦૧૧ની હરાજી પહેલા ચેન્નઇએ જે ચાર ખેલાડીઓને રિટેન કર્યા તેમાં મુરલી વિજય હતો. શરૃઆતની આઇપીએલમાં નોંધપાત્ર દેખાવ કરનારો વિજય આ સિઝનમાં ફ્લોપ રહ્યો છે.આ સિઝનમાં મુરલી વિજય પાવર પ્લેની ઓવરમાં પણ ચોગ્ગા-છગ્ગા ફટકારતો જોવા મળ્યો નથી. વિજયે પાંચ મેચની પાંચ ઇનિંગમાં ૬.૨૦ની રન સરેરાશ સાથે કુલ ૩૧ રન કર્યા હતા. જેમાં તેનો હાઇએસ્ટ સ્કોર ૧૧ રનનો છે, જે બેંગ્લોર સામે તેણે નોંધાવ્યો હતો.\n૮ મેચમાં ૮૪ રન\nઆઇપીએલની શરૃઆતની સિઝનમાં મુંબઇ તરફથી ક્લાસિક બેટિંગ કરીને મીડિયાનુ અને ક્રિકેટ જગતનું ધ્યાન ખેંચાનારા સૌરભ તિવારીને આશરે ૮ કરોડમાં બેંગ્લોરે ખરીદ્યો હતો. જો કે બેંગ્લોરમાં જોડાયા બાદ સૌરભની બેટિંગમાં કોઇ ખાસ કમાલ જોવા મળી શક્યો નથી. તિવારી આ સિઝનમાં કુલ આઠ મેચ રમ્યો છે અને તેમાં તેણે ૧૬.૮૦ની સરેરાશથી ૮૪ રન નોંધાવ્યા છે. તેનોહાઇએસ્ટ સ્કોર ૨૬ રનનો રહ્યો છે.\n૨૫૮ રન આપી ૬ વિકેટ ઝડપી\nભારતીય ટીમના ફાસ્ટ બોલર વિનય કુમાર માટે આઇપીએલની હરાજી જેકપોટ સાબિત થઇ હતી.\nબેંગ્લોરે વિનયન તેની બેઝ પ્રાઇઝની દસગણી કિંમતે ખરીદ્યો હતો. તેના માટે આશરે પાંચ કરોડ ચુકવાયા હતા. જો કે આ સિઝનમાં વિનય સાવ ફ્લોપ રહ્યો છે. તેેણે ૨૫૮ રન આપીને છ વિકેટ ઝડપી છે, એટલે એક વિકેટ ઝડપવા માટે તેણે સરેરાશ ૪૩ રન ખર્ચ્યા છે. તેની ઇકોનોમી પણ ૯.૨૧ની રહી છે, જે ખુબ જ અસમાન્ય કહી શકાય તેવી છે.


ચેક માય ફિઝ વિડીયો: બાદશાહ અને જેકલીનના નવા ગીતે ચાહકોના દિલ જીતી લીધા\nજેકલીન બાદશાહનું નવું ગીતઃ જેકલીન અને બાદશાહનું આ ગીત એવા સમયે રિલીઝ કરવામાં આવ્યું છે જ્યારે ભારતમાં ગરમી રેકોર્ડ તોડી રહી છે અને આ વધતી ગરમીમાં લોકોમાં સોફ્ટ ડ્રિંક્સની માંગ વધવાની સંભાવના છે.\nજેકલીન ફર્નાન્ડીઝ અને રેપર બાદશાહનું એક ગીત ઇન્ટરનેટ પર ધૂમ મચાવી રહ્યું છે. આ ગીતના બોલ છે – ચેક ધ ફિઝ. Check the Fizz સાંભળ્યા પછી તમને થોડો ખ્યાલ તો આવી જ ગયો હશે કે જેકલીન અને બાદશાહનું આ ગીત કોના માટે લોન્ચ કરવામાં આવ્યું છે. જો તમે હજી સુધી સમજી શક્યા નથી, તો તમને જણાવી દઈએ કે સોફ્ટ ડ્રિંક કંપની પેપ્સીએ ઉનાળા માટે તેનું રાષ્ટ્રગીત બહાર પાડ્યું છે. આ રાષ્ટ્રગીતનો ચહેરો પેપ્સી જેકલીન અને રેપર બાદશાહ દ્વારા બનાવવામાં આવ્યો છે. જેકલીન અને બાદશાહ પર ચિત્રિત કરાયેલા આ રાષ્ટ્રગીત ગીતમાં એક સ્વેગ છે, જે યુવાનોને પોતાની તરફ આકર્ષવામાં સફળ થઈ શકે છે.\nઆ ગીત પેપ્સીના ‘હર ખુંટ મેં સ્વેગ’ અભિયાનનો એક ભાગ છે. ગીતમાં સ્વેગ દર્શાવવા માટે, કંપનીએ યુવાનો સુધી પહોંચવા માટે જેકલીન અને બાદશાહ જેવા બે યુવા આઇકોનને જોડ્યા છે. બાદશાહ અને જેકલીન બંનેએ આ ગીતની કેટલીક ક્લિપ્સ તેમના ઈન્સ્ટાગ્રામ પર પણ શેર કરી છે. જેકલીન અને બાદશાહ બંનેના ચાહકો તેમના આ નવા ગીતને ખૂબ પસંદ કરી રહ્યા છે. બંનેની કેમેસ્ટ્રી લોકોને પસંદ પડી રહી છે. આનું કારણ ગીતના બીટ્સ અને તેના લિરિક્સ છે, જે ખૂબ જ આકર્ષક છે.\nજેકલીન અને બાદશાહનું નવું ગીત અહીં જુઓ\nતમને જણાવી દઈએ કે, પેપ્સી ઈન્ડિયાએ તેની યુટ્યુબ ચેનલ પર ગીતનો સંપૂર્ણ વીડિયો શેર કર્યો છે. આ વિડિયોમાં તમે જોશો કે ઉનાળામાં આ ગીત બે એવા કલાકારોને સાથે લાવ્યા છે, જેઓ આ ગીત દ્વારા પોતાની આગવી શૈલીમાં ગરમી વધારી રહ્યા છે. ગીતમાં જેકલીન અને બાદશાહ કોલેજ જતી છોકરી અને છોકરા તરીકે જોવા મળી શકે છે. ગીતના વીડિયોમાં તમે એ પણ જોશો કે એક ઈવેન્ટની તૈયારીઓ ચાલી રહી છે અને બાદશાહ જેકલીનને ખુરશી પર બેસીને મેસેજ કરે છે, પરંતુ જેકલીન તેના મેસેજને નજરઅંદાજ કરે છે.\nશરૂઆતમાં વીડિયો જોઈને લાગે છે કે જેકલીન બાદશાહથી નારાજ છે. જેકલીન દ્વારા અવગણવામાં આવ્યા પછી, બાદશાહ સ્ટેજ પર જાય છે અને રેપ કરવાનું શરૂ કરે છે. આખું ગીત રેપ અને મ્યુઝિકલ બીટ્સ પર બનાવવામાં આવ્યું છે. અડધું ગીત પૂરું થયા પછી, જેક્લીનને ખૂબ જ હોટ એક્ટ્સ સાથે ચેક ધ ફિઝ ગીત ગાતી અને ગ્રુવ કરતી બતાવવામાં આવે છે. આ ગીત દ્વારા પેપ્સીએ મ્યુઝિક અને ડાન્સ દ્વારા ગ્રાહકોને જોડવાનો પ્રયાસ કર્યો છે.


શાહી પરિવારે ખાટલા પર બેસી કચ્છી ભોજનની મોજ માણી – NET DAKIYA\nશાહી પરિવારે ખાટલા પર બેસી કચ્છી ભોજનની મોજ માણી\nદેશના ધનાઢ્ય ઉદ્યોગપતિ ગૌતમ અદાણીએ કચ્છના ગામડામાં કરી નવા વર્ષની ઉજવણી\nદેશના ધનાઢ્ય ઉદ્યોગપતિ ગૌતમ અદાણીએ કચ્છના ગામડામાં નવા વર્ષની ઉજવણી કરી હતી. શેખડીયા ગામે દેવલબેન ગઢવીના ધરે જઇને શુભેચ્છા પાઠવી તથા ચારણ માતાના આશીર્વાદ લીધા હતા. આ દરમિયાન શાહી પરીવારે ખાટલા પર સહપરિવાર કચ્છી ભોજનની મોજ માણી હતી.\nદેશના અગ્રીમ ઉધ્યોગપતિ ગૌતમ અદાણીએ નવા વર્ષની અનોખી રીતે ઉજવણી કરી હતી. ગૌતમભાઈ, તેમના પત્નિ ડો. પ્રિતીબેન, પુત્ર જીત અને ભત્રીજા રક્ષિત સાથે મુન્દ્રા તાલુકાના શેખડીયા ગામના દેવલબેન ગઢવીના મહેમાન બન્યા હતા. અહી તેમણે ખાટલા અને ગોદડી પર બેસીને કચ્છી પરંપરાગત વાસણોમાં ભોજન કર્યું હતું. તેમણે બાજરાનો રોટલો, ગુવાર બટેટાનું શાક, રીંગણાનો ઓળો, ખારી ભાત સાથે મિઠાઇમાં દેશી લાડુ અને ખીરની મોજ માણી હતી. અદાણી પરિવારે યજમાન પરિવારના વડીલના આર્શિવાદ લઈ સૌને નવા વર્ષની શુભેચ્છાઓ પાઠવી હતી.\nઅદાણી પરિવારે યજમાન પરિવારના વડીલના આર્શિવાદ લઈ સૌને નવા વર્ષની શુભેચ્છાઓ પાઠવી હતી. દેશના બીજા નંબરના ધનાઢ્ય વ્યકિત ગૌતમભાઈએ પોતાના ટ્વીટર એકાઉન્ટ ઉપર આ અનુભવ શેર કરતાં લખ્યું છે કે, દરેક ઘરની એક આગવી ઉષ્મા, હુંફ અને લાગણી હોય છે. દેવલબેનના ઘરની મુલાકાત અમને તેમની અનુકંપાભરી સમાજસેવા તરફ લઈ ગઈ. નવા વર્ષની અનુભૂતિ આનાથી વધુ હૃદયસ્પર્શી હોઈ ન શકે. દેવલબેન ગઢવી અદાણી ગ્રુપ દ્વારા ચાલતી સામાજિક સેવાકીય સંસ્થા અદાણી ફાઉન્ડેશન સાથે સંકળાયેલા છે.\nગૌતમ અદાણીનો બિઝનેસ કેટલાક દેશમાં ફેલાયેલો છે, તેમનો વાર્ષિક ટર્નઓવર 30,000 કરોડ રૂપિયાથી પણ વધુ છે. ક્યારેક ગરીબીમાં બાળપણ વિતાવનારા ગૌતમ અદાણી આજે એરપોર્ટ સુધી જવા માટે પણ હેલિકોપ્ટરનો ઉપયોગ કરે છે.\nગૌતમ અદાણીનો જન્મ એક ગરીબ પરિવારમાં થયો હતો, તેમના પિતા શાંતિલાલ અદાણી જ્યારે બનાસકાંઠાના થરાદથી અમદાવાદ શિફ્ટ થયા હતા ત્યારે તે પોળ વિસ્તારની શેઠની પોળમાં રહેતા હતા. આ પોળમાં ગૌતમ અદાણી તેમના છ ભાઇ-બહેનો સાથે રહેતા હતા. અદાણી પરિવાર આજે પણ આ જગ્યાને ભૂલ્યુ નથી. ગૌતમ અદાણી આજે પણ બાળપણના મિત્રોને મળવા માટે અહી આવે છે.\nPrevપાછળઅમદાવાદ – સુરતમાં કોરોના મહામારીના કારણે નહિ થાય છઠ પૂજાનું આયોજન\nઆગળલક્ષ્મી વિલાસ બેંક પર RBIએ ગાળિયો કસ્યો : એક મહિનાનું મોરેટોરિયમ લગાવ્યુંNext


પ્રિયતમા | William’s Tales (Bilingual Multi Topic Reads)\nTag Archives: પ્રિયતમા\nનુક્તા-ચીં હૈ ગ઼મ-એ-દિલ (શેર ૧ થી ૩)\nનુક્તા-ચીં હૈ ગ઼મ-એ-દિલ ઉસ કો સુનાએ ન બને\nક્યા બને બાત જહાઁ બાત બતાએ (બનાયે) ન બને (૧)\n(નુક્તા-ચીં = દરેક વાતમાં દોષ કાઢવાવાળો; બાત બનના= મનોકામના પૂરી થવી; બાત બનાના= સુફિયાણી વાત કરીને કોઈને છેતરવું, જૂઠું બોલવું, મીઠી મીઠી વાતો કરવી)\nગ઼ાલિબની ખૂબ જ વિખ્યાત ગ઼ઝલો પૈકીની આ ગ઼ઝલ ચલચિત્રો, ટી.વી. શ્રેણીઓ અને મહેફિલોમાં અચૂક સ્થાન પામી છે અને એકાધિક ગાયકોએ પોતાના મધુર કંઠે તેને ગાઈ છે. દર્શકો અને શ્રોતાઓની દાદ દ્વારા પોરસાયેલી આ ગ઼ઝલનો મત્લા શેર લાજવાબ છે. શેરના ઉલા (પ્રથમ) મિસરા ‘ઉસ’ને અનુલક્ષીને કહેવાયો છે, જે ‘માશૂકા’ માટે અભિપ્રેત છે. ઉર્દૂમાં ‘માશૂક’ શબ્દ પ્રિયતમ અને પ્રિયતમા બંને માટે સામાન્ય તરીકે પ્રયોજાય છે, આપણે બેઉ માટે અનુક્રમે માશૂક અને માશૂકા એમ જ રાખીશું. શાયરની માશૂકા દરેક વાતમાં દોષ કાઢવાવાળી અર્થાત્ આલોચક છે અને તેથી તે પોતાના દિલની ગમગીનીને તેની આગળ બયાન કરવાનું મુનાસિબ સમજતા નથી. આમ જ્યારે માશૂકા સાથે કોઈ વાત થતી જ ન હોય તો પછી પોતાના દિલના દર્દને હળવું કરવાની તેમની વાત કઈ રીતે બને, અર્થાત્ તેની મનોકામના કઈ રીતે સિદ્ધ થઈ શકે.\nમૈં બુલાતા તો હૂઁ ઉસ કો મગર ઐ જજ઼્બા-એ-દિલ\nઉસ પે બન જાએ કુછ ઐસી કિ બિન આએ ન બને (૨)\n(જજ઼બા-એ-દિલ= મનોભાવ, મનનો આવેશ)\n‘ન બને’ રદીફ અને તેની પૂર્વેના કાફિયા – શબ્દાંતે ‘આએ’ પ્રાસ થકી ગ઼ઝલ સુમધુર અને મનનીય બની રહે છે. ગ઼ઝલકારની રદીફ અને કાફિયાની યોગ્ય પસંદગી એ ગ઼ઝલની અર્ધી મંઝિલ સર કરી શકે છે. ગ઼ઝલના આ બીજા શેરમાં કમાલની વિભાવના પેશ થઈ છે. શાયર પોતાના મનોભાવને અભિવ્યક્ત કરવા માશૂકાને પોતાની પાસે બોલાવે તો છે, પણ તેણીના પક્ષે એવું કંઈક બની જાય છે કે તે આવતી નથી અને દૂરી જ નિભાવે છે. આમ શાયર અફસોસ કરે છે કે તેના આવ્યા વગર તેનો મનોભાવ તો કેવી રીતે પ્રગટ થઈ શકે. ગ઼ાલિબની ગ઼ઝલોના શેરમાં આવા સૂક્ષ્માતીત સૂક્ષ્મ સંવેગો ગુંથાતા હોય છે કે આપણે આફરિન આફરિન પોકારી ઊઠીએ. ગ઼ાલિબ માનવીય વર્તણૂકો (Human behavior)ના એવા અભ્યાસુ છે કે આપણે ભાવુકો તેમને બિરદાવ્યા વગર રહી જ ન શકીએ.\nખેલ સમઝા હૈ કહીં છોડ઼ ન દે ભૂલ ન જાએ\nકાશ યૂઁ ભી હો કિ બિન મેરે સતાએ ન બને (૩)\nશેરના ઉલા મિસરામાં માશૂક એવી ભીતિ મહસૂસ કરે છે કે માશૂકા ઇશ્કને ખેલ સમજીને તેનાથી દૂર ભાગી જાય કે તેને ભૂલી પણ જાય. પરંતુ તરત પાછા સાની મિસરામાં મન મનાવી લેતાં માશૂક કહે છે કે માશૂકા પક્ષે પોતાના તરફની અવહેલના ત્યારે જ શક્ય બને, જ્યારે કે તે તેને સતાવતા હોય કે પરેશાન કરતા હોય! ગ઼ાલિબની મોટા ભાગની ગ઼ઝલોમાં વિપ્રલંભ (વિયોગ) શૃંગાર રસ પ્રયોજાયેલો જોવા મળે છે અને તેથી જ તો તેમની ગ઼ઝલોમાંથી આપણે લુત્ફ લઈ શકીએ છીએ. આમેય કહેવાય પણ છે જ ને કે ‘જો મજા ઇંતઝારમેં હૈ, વો પાનેમેં નહીં’.\n– મિર્ઝા ગ઼ાલિબ (ક્રમશ:)\n(ગ઼ઝલ ક્રમાંક – ૧૯૨)\n(૫) Courtesy : https://rekhta.org (અંગ્રેજી વર્ઝન)\nI cannot pour my heart to her, for she does criticize\nHow can I get my goal when I, cant even verbalize (1)\nI do call out to her, my feelings, but what can I say\nSomething happens and she cant help but stay away (2)\nShe should not forsake forget me, for it is no play\nWithout my teasing, if only, she found it hard to stay (3)\n– Courtesy : https://rekhta.org\nPosted by Valibhai Musa on November 9, 2019 in ગ઼ાલિબ-ગ઼ઝલ, રસદર્શન\nTags: ગ઼ઝલ, ગ઼ાલિબ, પ્રિયતમ, પ્રિયતમા, રદીફ, વિપ્રલંભ શૃંગાર રસ\nI DON’T WANNA DIE, I’D RATHER KISS!\nહું મરવા કરતાં, બેશક, ચૂમી ભરવાનું વધારે પસંદ કરીશ!\nલૉર્ડ ઈબે : મૂળ લેખક\n– વલીભાઈ મુસા : (ભાવાનુવાદક)\n[અંગ્રેજીમાં લખાયેલી આ વાર્તાના યોરુબા(Yoruba) માતૃભાષી એવા મૂળ લેખક લૉર્ડ ઈબે પશ્ચિમ આફ્રિકામાં આવેલા નાઈજીરિયાના વતની છે. વાર્તાને ગુજરાતી ભાષામાં અનુવાદિત કરવા માટેની તેમણે મને સહૃદયતાપૂર્વક સંમતિ આપી છે. વાર્તામાંના કેટલાક સંવાદો યોરુબા ભાષામાં હતા, જે માટે તેમણે જહેમત લઈને આખીય વાર્તાનું પુનર્લેખન કરીને મને મોકલી આપ્યું છે. યોરુબા એ ઘણીબધી આફ્રિકન ભાષાઓમાંની વધુ બોલાતી ભાષા છે અને અને એ લોકો વિદેશોમાં પણ જ્યાંજ્યાં સ્થાયી થયા છે, ત્યાંત્યાં પોતાની ભાષાને જાળવી રાખવા માટે સમભાષીઓ સાથે એ જ ભાષામાં વાણીવિનિમય પણ કરતા રહેતા હોય છે. વાચકોને આ યોરુબા ભાષાનો અછડતો ખ્યાલ મળી રહે તે માટે મેં એવા સંવાદોને ક્યાંક ક્યાંક ગુજરાતીની સાથે સાથે કૌંસમાં અંગ્રેજી લિપિમાં દર્શાવ્યા છે. મારા મત પ્રમાણે સંભવત: યોરુબા ભાષાની પોતાની અલગ લિપિ નથી અને તેઓ અંગ્રેજી મૂળાક્ષરો (Alphabets) જ પ્રયોજે છે. મારા નેટ ઉપરના ખાંખાંખોળા મુજબ તેમણે અંગ્રેજીના છવ્વીસ (૨૬) મૂળાક્ષરોમાંથી [C,Q,V,X,Z]ને પડતા મૂક્યા છે. વળી આ ત્રણ મૂળાક્ષરો [E,O,S)ની નીચે Dot (.) મૂકીને બબ્બે કર્યા છે અને G ઉપરાંત Gb એક વધારાનો મૂળાક્ષર બનતાં તજી દેવાયેલા પાંચ મૂળાક્ષરના બદલે આ નવા ચાર મૂળાક્ષરો સાથે તેના કુલ મૂળાક્ષર પચીસ (૨૫) થાય છે. અંગ્રેજીના પાંચ સ્વરો (A, E, I, O, U) માં ‘E’ અને ‘O’ની નીચે Dot (.) મૂકીને એમણે પાંચના બદલે સાત સ્વરો બનાવ્યા છે. આપણા ‘એ’ અને ‘ઓ’ના સાધારણ ઉચ્ચારો ઉપરાંત ‘ઍ’ અને ‘ઑ’ એવા પહોળા ઉચ્ચારોની જેમ યોરુબામાં ઊંચા (high), મધ્યમ (mid) અને નીચા (low) એવા ત્રણ પ્રકારના ઉચ્ચારો થતા હોય છે. જેમ ગુજરાતી ભાષામાં ‘ગૉળ’ અને ‘ગોળ’ના ઉચ્ચાર પ્રમાણે ભિન્ન અર્થવાળા શબ્દો મળે છે, તે જ પ્રમાણે યોરુબા ભાષામાં પણ હોય છે. આ સ્વરગત કે ઉચ્ચારગત ભાષા છે અને લિખિત સ્વરૂપમાં એવા ઉચ્ચારો દર્શાવવા માટે જો ઊંચો ઉચ્ચાર કરવાનો હોય તો અક્ષર ઉપર સ્વરાઘાત ચિહ્ન (‘) ડાબી તરફ ત્રાંસું અને નીચા ઉચ્ચાર માટે જમણી તરફ ત્રાંસુ ( ‘ ) મુકાય છે. મધ્યમ ઉચ્ચાર માટે કોઈ ચિહ્ન મૂકવામાં આવતું નથી હોતું. આ ભાષા અંગ્રેજી મૂળાક્ષરોમાં જ લખાતી હોઈ લખવામાં સરળતા રહે છે.\nલૉર્ડ ઈબે એ લેખકનું તખલ્લુસ કે ઉપનામ (Pen Name) છે. આ યુવાન લેખક પોતાના મૂળ નામને જાહેર કરવાનું પસંદ કરતા નથી. તેમનો “Lord eBay School of Thought” નામે બ્લૉગ છે, જેનું URL – https//ebayism.wordpress.com છે. તેમના બ્લૉગની Tag Line છે : AWAKENING THE SLEEPING READERS. એમના બ્લૉગ ઉપરથી તેમના વિષેનો કોઈ અંગત પરિચય મળતો નથી. અમારા પરસ્પરના પ્રારંભિક સંબંધમાં અંગત બાબતો અંગે વધુ ઊંડા ઊતરવું એ સૌજન્યતાના ખિલાફ હોઈ એમના વિષેનો વિશેષ પરિચય ન આપી શકવા બદલ દિલગીરી પેશ કરું છું. – વલીભાઈ મુસા]\n“હું ડાન્સ કરવા માગું છું; અરે ઓ બાનુઓ, બિન્ધાસ્ત!” (I want to dance, oh ye ladies who care,). મારું હૃદય પોકાર કરીને મને જે વાત કહેવા માગે છે તે સાંભળવાનો પણ મારી પાસે સમય નથી. મારી પાસે મૃત્યુ આવી જવા પહેલાંનો બહુ જ ઓછો સમય છે. કાશ! એકાદવાર પણ મારા ચહેરા ઉપર સ્મિત ફરક્યું હોત તો કેવું સારું થાત! મારા દોસ્તો પૉર્ચ આગળ આવી પહોંચ્યા છે અને મારું દ્વાર ખટખટાવે છે. તેઓ આર્જવભરી વિનંતી કરી રહ્યા છે કે હું મૃત્યુ પામવાનું મુલતવી રાખું. પરંતુ એ દોસ્તો, તમે મોડા પડ્યા! આજે હું મરી જ જઈશ. ભલે ને તેઓ ગમે તેટલી મથામણ કરે, ભલે ને તેઓ પરસેવાથી રેબઝેબ થાય! ભલા, તેઓ કેવી રીતે કોઈને બચાવી શકે, જ્યારે કે તે જણ જીવવા માટેની કોઈ તમન્ના જ ન રાખતો હોય!” આવું મેં ખરેખર બે જ દિવસ પહેલાં કહ્યું હતું અને સાચે જ હું મરી પણ ગયો હતો; પરંતુ આશ્ચર્યની વાત એ બની છે કે આજે હું જીવતો-જાગતો છું અને શ્વાસ પણ લઈ રહ્યો છું.\nત્રણ જ દિવસ પહેલાંની એ વાત છે જ્યારે કે મને મારી પ્રિયતમા તરફથી એક સંદેશો મળ્યો છે. મારી એ પ્રિયતમા કે જેના વિષે હું એમ જ માનતો આવ્યો છું કે મારું સુખ બીજે ક્યાંય નહિ, પણ માત્ર અને માત્ર અદૃશ્ય એવા એના સીનામાં જ છુપાયેલું છે અને મારા સુખની એક માત્ર પ્રણય રૂપી ચાવી તેની જ પાસે છે. એણે મને લખ્યું છે : “વ્હાલા, મેં તારી પાસેથી જ જાણ્યું અને અનુભવ્યું છે કે સાચો પ્રેમ કેવો હોઈ શકે, પરંતુ એમ તને કહેવું મને સાવ અજુગતું નહિ જ લાગે કે તારા પ્રયત્નો વ્યર્થ જઈ રહ્યા છે! તું મારા પ્રત્યે જે પ્રેમ ધરાવે છે એવા પ્રેમની લાગણી હું તારા પરત્વે નથી ધરાવતી. મેં તને થોડોક પણ ચાહવા માટેનો પ્રયત્ન કરી જોયો છે, પણ એમાં હું સફળ થઈ શકી નથી. એવું તો નહિ હોય કે મારા બિનઅનુભવના કારણે પ્રેમ શું છે એ હું સમજી શકી ન હોઉં, કે પછી સાચે જ હું તને ચાહતી જ ન હોઉં? તું વફાદારી અને ઉદાત્તતાનું એક મૂર્ત સ્વરૂપ છે, પરંતુ હું બનાવટ કરીને તને એવી હૈયાધારણ તો નહિ જ આપું કે હું તને ચાહું છું. આપણા બંનેના ભલા માટે તું એવા અન્ય કોઈ પાત્રને શોધી લે કે ખરે જ જે તને ચાહતું હોય, અને તારે એમ જ કરવું જોઈએ, હા! આ પળેથી હું મારા શક્ય પ્રયત્નોથી તારા માર્ગમાંથી દૂર જઈ રહી છું કે જેથી આપણી ભૂતકાલીન પ્રસન્નતાઓ તારી લાગણીઓને ઉત્તેજીત ન કરે કે જેમને સંભાળવી તારા કાબૂ બહાર હોય! સુખી થા!”\nમેં જ્યારે સંદેશો વાંચ્યો, ત્યારે હું લગભગ ભડકી જ ઊઠ્યો હતો; આમ છતાંય મને ચોક્કસ ખાત્રી તો હતી જ કે આ એપ્રિલ ફૂલ પ્રકારનું ટીખળ હોવું જોઈએ, જો કે આ એપ્રિલ મહિનો તો નહોતો જ. મેં આ જાણ્યું ત્યારે મારી જાત માટે હું પોતે જાણે કે ત્રાહિત વ્યક્તિ જ હોઉં એવું મને લાગ્યું. હું એવો ડઘાઈ ગયો હતો કે મારા હાથમાં ફોન પણ પકડી રાખી શકતો ન હતો. મારી ફોન ઉપરની પકડ ઢીલી થતાં તે નીચે પડી ગયો. હું એવો સ્તબ્ધ બની ગયો હતો કે મારી જગ્યા ઉપરથી હાલી શકતો પણ ન હતો. હું જડ પૂતળાની જેમ ઊભો જ રહી ગયો અને આ સંદેશો સાચો હોવાની સંભાવનાથી હું ખરે જ ડરી ગયો હતો.\n“અંકલ, તમારો ફૉન પડી ગયો છે.” એમ કહેતાં એક છોકરાને મેં સાંભળ્યો.\n“ઓહ, ઓહ (Ehn-ehn)! આભાર.” મેં બાઈક હંકારી દીધી અને જાણે ગાંજાના ઘેનમાં ઘેરાયેલી તપખીરી આંખોવાળા યુવાન મૉટરસાયકલિસ્ટ એવા મેં તેને ગંતવ્ય સ્થાનનું સરનામું આપીદીધું.\nમેં કપડાં બદલવાની પણ દરકાર કરી નહિ અને ઝટપટ રંગરોગાન વગરના એ બંગલા તરફ ધસી ગયો કે જે હમણાંનું તેનું નિવાસ સ્થાન હતું. જેવો હું એ ઘરે પહોંચ્યો કે તરત જ મને ખ્યાલ આવી તો ગયો હતો કે તેણે મોકલેલો સંદેશો એ ખરેખર તેની મજાક ન હતી. ઘરના પ્રવેશદ્વાર આગળ જ વતનમાંથી આવેલો તેનો ભાઈ ઊભેલો હતો! અને – જહન્નમની કેવી દુર્દશા, તેની મા પણ હાજર હતી! હું નાસ્તાહાઉસની પાછળથી જ્યારે દેખાયો, ત્યારે પેલો મારા તરફ આંગળી ચીંધી રહ્યો હતો. બસ, મને લાગ્યું કે કંઈક રંધાઈ રહ્યું છે.\nમેં ચહેરા ઉપર સજ્જનતાનો એવો ભાવ ધારણ કર્યો જેવો કે કોઈ વિદાય થતી પોતાની દીકરી સામે જોઈ રહે; પરંતુ અફસોસ, એનો કોઈ હેતુ સર્યો નહિ. મને આવકારતી તેની આંખો એવી આક્રમક સાવરણા જેવી હતી, કે જાણે તે મને જમીન ઉપરથી વાળી ઝૂડીને સાફ કરી દેવા માગતી ન હોય!\n“ગુડ આફ્ટરનૂન, મૅમ (Ekasan ma)” મેં સલામ ભરી. “સફર કેવી રહી, મૅમ (Ekuurin ma)? આશા રાખું છું કે આપની સફર તનાવપૂર્ણ તો નહિ જ રહી હોય.”\n“તમે મૌલાના છો (S’ewo l’aafa)?” મને ત્વરિત જવાબ મળી ગયો.\n“હું મૌલાના (Semi l’aafa ke)?” હું મનોમન મારી જાતને પ્રશ્ન પૂછી બેઠો.\n“આહ, હા મૅમ (Ah—yes ma).” મારી પાસે શબ્દો ન હતા. “ટ્યુનડે મારું નામ છે(Tunde ma).” જાણે કે હું મારી જાતને ખરે જ ઓળખાવી રહ્યો હતો, એવું મને લાગ્યું. “ફેન્મી તૈયાર (Se Funmi ti)….”\n“તે અહીં નથી. એ અમારી સાથે આવેલી તેની બહેન સાથે બહાર ગઈ છે. હું સલાહ આપું છું કે મોડેથી તેની તપાસ કરજો ને!”\nબસ, આ એ જ હતું. મારા ઉપર આવેલા સંદેશાની પાછળનાં કારણોમાં એ લોકો જ હતાં. એટલા જ માટે તો મને મૌલવી (Alfa) તરીકે ઓળખાવવામાં આવ્યો હતો, મુસ્લીમ તરીકે પણ નહિ! ‘મૌલાના’ સંબોધનમાં વેધક કટાક્ષ હતો અને એનાથી જ મને બધું સમજાઈ ગયું હતું. તેના ભાઈનો મારા હસ્તધૂનનના સ્વીકાર વખતનો ભાવ સાવ શુષ્ક હતો, પણ મેં એવો દંભ જાળવી રાખવાનો પ્રયત્ન કર્યો હતો, જાણે કે મને કોઈ અકળામણ થઈ જ ન હતી. હું વધારે પ્રયત્ન કર્યા વગર પાછો ફરી ગયો અને હું છોભીલો પડ્યો હતો તે ન દેખાઈ જાય તે રીતે મેં હળવેથી ચાલતી પકડી.\nહું ચહેરા ઉપર કટુ સ્મિત સાથે રસ્તે ચાલવા માંડ્યો. મારા મનમાં કોઈ મંઝિલ નિશ્ચિત ન હતી. મારી આંખો અશ્રુથી ભીંજાઈ ગઈ હતી, પણ હું મારાં આંસુને ખાળવામાં સફળ રહ્યો. અલ્લાહની કસમ, અમારું પણ એક સ્વપ્ન હતું! ફૂન્મી અને મેં ભાવી યોજના વિચારી રાખી હતી. અમે નક્કી કર્યું હતું કે અમે અમારા જન્મદિવસોની નજીકના દિવસે પરણી જઈશું. અમારે હઠીલાં બાળકો હશે જે આઈસક્રીમ ખાવાનાં શોખીન હશે અને ભણવામાં મેથેમેટીક્સમાં હોશિયાર હશે. અમારું એ પણ આયોજન હતું કે અમે લગ્ન પછી તરત જ દરિયા કિનારે ચૂપચાપ ઊપડી જઈશું અને બીચહાઉસમાં ઠહેરીશું. અમે ત્યાં નાનાં બાળકોની જેમ રમતો રમીશું અને બાલ્યજીવનનો સમય પસાર કરીશું. આ બધું અચાનક કેમ બદલાઈ ગયું?\nમેં તરત જ તેને ફોન ડાયલ કર્યો. મેં વિચાર્યું કે એ કંઈક કહે તે સાંભળવા પહેલાં મારે કોઈ અનુમાન ન કરી લેવું જોઈએ. કદાચ એ એમ કહેતી હસી પણ પડે કે “તો તું આટલો બધો કમજોર પડી ગયો અને હાલથી જ ડગમગવા માંડ્યો (Ootie le, sheru ti wan bae ni)?” ફોન રણકતો રહ્યો, પણ એણે ફોન ન જ ઉપાડ્યો. છટ્!\nસમીસાંજે મારો ફોન જીવંત બનીને ગુંજી ઊઠ્યો અને ત્યારે જ મને ભાન થયું કે હું છેલ્લા ચાર કલાકથી રસ્તાની એક બાજુએ ગમન કરી રહ્યો હતો. મેં આજુબાજુ જોયું તો મને એ પણ ખ્યાલ આવતો ન હતો કે હું ક્યાં છું. આ બધી બાબતોનું કોઈ મહત્ત્વ ન હતું, ફોન વાગી રહ્યો હતો અને સ્ક્રીન ઉપર તેનું નામ હતું. મેં ઉપાડ્યો.\n“હેલો બેબી (bae), શા માટે તેં મને વિચિત્ર સંદેશો મોકલ્યો હતો? હું અહીં આવારાની જેમ રઝળી રહ્યો છું. હું તારા ઘરે …”\n“તારે મારા ઘરે આવવું જોઈતું ન હતું. એ લોકોએ કહ્યું કે તું આવ્યો હતો. જો સાંભળ, હું ઘણી જ દિલગીર છું, મને માફ કર. આ બધું સારા માટે જ છે, પ્લીઝ. ટ્યુન્ડે, ટ્યુન્ડે (Tunde, Tunde); તું મને સાંભળે છે? ભલે, સારું. મને ખાત્રી છે કે તું બહાદુર છે, બસ હિંમત રાખ.”\n“આ કોઈ મજાક છે કે પછી ખરેખર, ખરેખર તું ગંભીર છે?\nટુ-ટુ-ટુ-ટુ-ટુ… કોલ બંધ થઈ ગયો.\nદરેક જણ શું ઇચ્છતું હોય છે? સુખ! પણ સ્ત્રી ક્યાંથી મેળવી શકે! વળી એ પોતે પણ સુખ આપવા ક્યાં તૈયાર છે, સામાન્ય સંજોગોમાં પણ! અમે લાંબા સમય સુધી પ્રતીક્ષા કરી શકતાં હતાં, વળી ધીરજ પણ રાખી શકતાં હતાં! છેવટે તો જે કંઈ શક્ય હોત, તે સ્વીકારી લેત! મેં તો માની લીધું હતું કે મેં મારું સુખ મેળવી લીધું છે, પણ શી ખબર વાસ્તવિકતા તો સાવ જુદી જ નીકળી અને હું માર ખાઈ ગયો! મારી અપેક્ષાઓ નિષ્ફળ પુરવાર થઈ. હું તો જડવત્ ઊભો જ રહી ગયો અને ફોન સામે જોતો જ રહ્યો. મારી આંગળીઓ ધ્રૂજતી હતી; મારા પગ ડગમગતા હતા; જાણે કે મારું શરીર ભારે થઈ ગયું હતું અને મારા પગ એ ભાર ખમી શકતા ન હતા. અને પછી તો મને હોર્નના પ્રચંડ અવાજની સાથે જોરદાર બ્રેકના કારણે ઘસરડાતાં ટાયરોનો કર્કશ ધ્વનિ સંભળાયો. મને લાગ્યું કે મારું આખું શરીર કઠોર ધરતી ઉપર પટકાયું છે અને પછી તો સાવ અંધકાર!\n“ટ્યુન્ડે, ટ્યુન્ડે (Tunde, Tunde)! શ્વાસ લો. મને સાંભળી શકો છો? અરે, કોઈ આ વસ્તુ પકડવા માટે મને મદદ કરો, પ્લીઝ. થેન્ક ગૉડ, બચી ગયો. હું બોલું છું, એ સંભળાય છે?\nમારી ઝીણી ફાટ પડેલી હોય તેવી સહેજ ખુલ્લી આંખો કોઈક માણસ જેવી સાવ ધૂંધળી આકૃતિને જોઈ રહી હતી. એ જણ મારી આંખમાં જમણેથી ડાબી તરફ ટૉર્ચનો પ્રકાશ ફેંકી રહ્યો હતો.\n“હું તમને સાંભળી શકું છું. હું તમને જોઈ પણ શકું છું…’ હું મહાપરાણે બોલી શક્યો.\n“સરસ, એ તો પ્રતિક્રિયા પ્રત્યક્ષ દેખાઈ જ આવે છે કે સ્વરતંત્ર અને જ્ઞાનતંતુઓની ગતિવિધિને કોઈ હાનિ પહોંચી નથી.”\nતેમણે મારા પગના અંગુઠામાં ટાંકણી જેવું કંઈક ઘોંચ્યું.\n“અઉંચ (Yeesh)”, મેં ઉહકારો કર્યો અને બોલી ઊઠ્યો, “મને અસર થઈ – અસર થઈ,”\n“સરસ, સંવેદનાની કાર્યક્ષમતા બરાબર છે. એ એનાં પગનાં આંગળાં આમતેમ હલાવી શકે છે. કોઈ હાડકાં તૂટ્યાં નથી, સામાન્ય ઘા પડ્યા છે, અસ્થિભંગ (fracture) પણ નથી. ખૂબ જ નસીબદાર છે.”\nતેઓ મને છોડી દઈને એ લોકો તરફ ફર્યા. હું હજુ સુધી જોઈ શકતો ન હતો કે એ લોકો કોણ છે. પરંતુ હવે હું સ્પષ્ટ જોઈ શકું છું. પેલો માણસ લૅબ-કોટ (Apparel)માં હતો. ડૉક્ટર! યા અલ્લાહ, હું હૉસ્પિટલમાં હતો! છત ઉપર ફરતો પંખો સલામ ભરી રહ્યો હતો અને મને આવકારતો હતો. તે મારા કાનમાં જાણે કે કોઈક ગીતનું ગુંજન કરી રહ્યો હતો! હું બોલવા જઈ રહ્યો હતો કે કોઈ આ પંખાને બંધ કરશે કે! પણ હું એ બોલી શક્યો નહિ.\n“બહુ જ નસીબદાર છે,” ડૉક્ટરે કહ્યું. “એને કેટલાક મામુલી ઉઝરડા જ થયા છે, જે થોડાક દિવસોની કાળજીથી ઠીક થઈ જશે. હાડકાં ભાગ્યાં નથી, કોઈ આંતરિક ઈજા પણ થઈ નથી, ઘાતક કશું જ નથી. આજે રાત પહેલાં કે કાલે સવારે એને રજા આપી દેવામાં આવશે અને તમારે લોકોને એ ખ્યાલ રાખવો પડશે કે એને સંપૂર્ણ આરામ મળે, બરાબર? અને, તમારામાંથી કોઈએ એને દર ત્રણ દિવસે ઘા ઉપરની પાટાપટ્ટી બદલાવવા માટે લાવવો પડશે.”\nડૉક્ટર ફરીવાર મારી તરફ ફર્યા, મારા શરીરનાં કેટલાંક અંગોને સ્પર્શ કર્યો અને રૂમની બહાર જતા રહ્યા. મને હૉસ્પિટલથી સખત નફરત છે. હું મદ્યાર્ક (mentholated spirits) અને આયોડિનની દુર્ગંધ, દર્દથી કણસતાં દર્દીઓની ચીસો વગેરેને ખૂબ જ ધિક્કારું છું. મેં મારી આજુબાજુના ટોળામાં કોણ છે તે જોવા મારી ડોક ફેરવી.. પણ, આ શું!\nમારા હાથમાંની નળીને ખેંચી કાઢીને હું પથારીમાંથી નીચે ઊતરી ગયો. મારા મિત્રોને આઘા ખસેડીને હું મારી ગર્લફ્રેન્ડની સામે ઊભો રહી ગયો કે જેના લીધે હું આજે હૉસ્પિટલમાં હતો. મારા કંપતા હોઠોએ હું માત્ર આટલું જ બોલી શક્યો, “મને આ કંઈ જ સમજાતું નથી!”\n“તારે સમજી લેવું જ પડશે,” તેણે સાવ સીધાસાદા શબ્દોમાં કહ્યું. “બસ, બધું પૂરું થઈ ગયું.”\n“પણ, શા માટે? એવું તે શું થઈ ગયું?”\n“કશું જ નથી થયું. મારાથી એ નહિ બની શકે, બસ એમ જ કે એ મારાથી નહિ થાય.”\n“તારાથી નહિ થઈ શકે, પણ શું?”\n“જે કંઈ પરિસ્થિતિ ઊભી થઈ છે, તેને સ્વીકારી લે. જિંદગી અનિશ્ચિતતાઓથી ભરેલી છે.” આમ કહેતાં તે પોતાનાં આંસુ છુપાવવા પાછળ ફરી ગઈ.\nમેં હળવેથી તેના જમણા ખભા ઉપર હાથ મૂક્યો. મારા ઉદાસીના દિવસોમાં મારા માથાને ટેકવવા માટેનો એ જ તો મારો આશરો હતો. મને તીવ્ર વેદના થતી હતી, પણ હું સ્વસ્થ હતો.\n“જિંદગી અનિશ્ચિતતાઓથી ભરેલી છે એમ બોલીને તું શું કહેવા માગે છે? મારી તરફ જો. તારે મારી સામે જોવું જ પડશે, બેબી (bae). આ ઠીક થતું નથી, તું કેમ મારાથી જુદી પડવા માગે છે? મેં તારી સાથે કોઈ છેતરપિંડી કરી છે? તું મને જૂઠાબોલો સમજે છે? મારાથી કંઈ એવું થઈ ગયું છે કે …”\n“તું મુસ્લીમ છે!” તે એકદમ મારા ચહેરા સામે જોઈને બોલી ઊઠી.\n“ઓહ, એને શી નિસ્બત (shoroniyen)?” આગળ શું કહેવું તે મને સૂઝ્યું નહિ.\n“તું મુસ્લીમ છે.” એણે એ જ શબ્દોનું પુનરાવર્તન કર્યું, દેખીતી રીતે એ આશાએ એટલા જ માટે કે હું મારા બચાવમાં કે કંઈક એવું કહું.\n“પણ હું હંમેશથી મુસ્લીમ જ છું અને એ તું જાણે પણ છે. આપણે એ વાતો કરી ચૂક્યાં છીએ અને તેં એમ પણ કહ્યું હતું કે ધર્મપરિવર્તન કરી લેવામાં તું કોઈની પણ પરવા નહિ કરે, યાદ છે? તો પછી, હવે એનું શું? આપણે શું એનો ઉકેલ લાવી નથી દીધો?”\n“આપણે એવો કોઈ આખરી ઉકેલ લાવ્યાં નથી. એ ઉકેલ લાવવો એ કંઈ આપણા હાથની જ વાત નથી. મારાં માતાપિતા તને કદીય નહિ સ્વીકારે, બિલકુલ નહિ.”\n“તેં એમની સાથે મારા વિષેની ચર્ચા કરી લીધી છે, એમ ને? અને એ લોકોએ મને વખોડી કાઢ્યો છે, એ પણ ખરું ને?\nકોઈ પ્રત્યુત્તર નહિ.\n“જો, મારી સાથે વાત કર. તો એ લોકો એટલા જ માટે અહીં આવ્યાં છે, કેમ ખરું કે નહિ? શું એ લોકોએ તને એમ કહી દીધું છે કે તું મારી સાથેના સંબંધો તોડી જ નાખે? એમણે તને એમ પણ કહ્યું છે કે બધા મુસ્લીમો ‘બોકો હરમ’ જેવા આતંકવાદીઓ જ હોય છે, કહ્યું છે કે નહિ? હવે તું કેમ મારી સાથે વાત કરી શકતી નથી? અલ્લાહને ખાતર મારી સાથે વાત કર.”\nતે રડી પડી.\n“ભલે, તો પછી,” હું નમ્રતાપૂર્વક બોલ્યો. “મને તો એ વિચાર સુદ્ધાં પણ નહોતો આવ્યો કે એ લોકો આમ સહજ રીતે આપણી વચ્ચે આવી જશે. મેં તો માન્યું હતું કે જ્યારે આપણી વચ્ચે પ્રેમ મોજુદ છે, ત્યારે બીજાં બધાં વિરોધી પરિબળો કશું જ નહિ કરી શકે.”\n“બસ, એજ તો મુદ્દો છે.” તે સંકોચસહ બોલી ઊઠી. “પ્રેમનો જ અભાવ છે ને! માત્ર ધર્મનું જ કારણ એકલું કારણભૂત નથી. હું તને ચાહતી જ નથી… સાચે જ! હું દિલગીર છું.”\nતે પોતાની પર્સ લઈને બારણા તરફ ધસી ગઈ, જ્યાંથી તેણે અશ્રુસભર આંખો વડે મારા સામે જોઈ લીધું. એ આંખો કંઈક કહેવા માગતી હતી, પણ કોણ જાણે અચાનક કહેવાનું માંડી વાળ્યું હોય એમ મને લાગ્યું. હું ડઘાઈ ગયેલી સ્થિતિમાં તેને જોઈ રહ્યો, જાણે કે હું તેની આંખોમાંથી કોઈ જવાબ મેળવવા માગતો હતો કે પછી એવી કોઈ શક્યતાની આશાનું કિરણ પામવા માગતો હતો કે જે કંઈ બન્યું એ કોઈ ટીખળ કે મજાક જ હોય!\n“આવજે, ટ્યુન્ડે” એણે કહ્યું અને મને બંધ થયેલા દરવાજા તરફ જોતો રાખીને ચાલી નીકળી.\nહું ચીસ પાડી ઊઠ્યો.\nઆ તે કેવું દોજખ! છેવટે મજહબે મારા પહેલા જ પ્રણયને શું આમ જ લૂંટી લીધો? કે પછી એવું જ કંઈ? આ ત્રીજું વિશ્વયુદ્ધ જ હોવું જોઈએ.\nહું પ્રશ્નસૂચક નજરે મારા મિત્રોને જોઈ રહ્યો કે જે હજુ સુધી મને જોઈ રહેતા સાવ ચૂપચાપ ત્યાં જ ઊભેલા હતા. હું હંમેશાં અન્યોને માર્ગદર્શન અને પ્રેરણા આપવા માટે સમર્થ એવો એક વક્તા રહ્યો છું, અને તેથી જ હું ધારું છું કે એ લોકો એવી અવઢવમાં હતા કે મને શું કહેવું. હું ધીમેથી ઊભો થયો અને દરવાજાનો નકુચો ફેરવીને રૂમની બહાર નીકળી પડ્યો. મારા દોસ્તો મારી પાછળ પાછળ આવવા માંડ્યા. મેં જોયું કે હૉસ્પિટલની સામેના પાર્કીંગ લૉટમાં અન્ય કારોની વચ્ચે તેમની કારો પણ પાર્ક થયેલી હતી. હું આગળ વધતો જતો હતો અને થોડીવાર પછી પાછળ ફરીને જોયું તો તેઓ અમુક અંતર જાળવી રાખીને મારી પાછળ પાછળ આવી રહ્યા હતા. મેં એમને એક શબ્દ પણ કહ્યો નહિ. એ લોકો એવું ધારતા હતા કે મને ખરેખર ખૂબ આઘાત તો લાગ્યો જ છે, પણ સમય જતાં હું સ્વસ્થ થઈ જઈશ. એમને ખબર હતી કે મને કોઈ દિલાસો આપે તે મને ગમતું નથી અને તેથી જ તેમણે એ મારા ઉપર છોડી દીધું હતું કે હું પોતે જ મારો હૈયાધારક બનું. અમે બસ એ જ રીતે આગળ વધતા રહ્યા. મારા શરીરના સાંધેસાંધા મને એવી ઈજા આપી રહ્યા હતા, જાણે કે એમાં આગ ન સળગતી હોય! એક જગ્યાએ મેં જમણી તરફ જોયું અને મને એક મસ્જિદ દેખાઈ. મેં વળાંક લીધો અને તેઓ પણ મારી પાછળ આવવા માંડ્યા. મેં વજૂ પણ કર્યું નહિ અને મસ્જિદમાં દાખલ થઈ ગયો. હું મસ્જિદની અધવચ્ચે જઈને ઘૂંટણિયે પડ્યો. મને એ જ ખબર ન હતી કે હું શું કરી રહ્યો છું અને વળી એ શા માટે કરી રહ્યો છું. હું મારી જાતને સંબોધતો આ પ્રમાણે સાંભળી રહ્યો :\n“યા અલ્લાહ, શા માટે આ દુનિયામાં માત્ર કોઈ એકના બદલે અનેક ધર્મો હશે? દરેક ધર્મ માને છે કે સર્વોપરી ઈશ્વર, અલ્લાહ કે God એ માત્ર તું જ છે. વળી એ બધાય ધર્મો મંદિરો, દેવળો કે મસ્જિદોમાં ઉમદા ચારિત્ર્યના જ ઉપદેશ આપતા હોય છે. શા માટે સૈકાઓથી એ લોકો આપસમાં લોહિયાળ લડાઈઓ લડતા આવ્યા છે? બીજા ધર્મોના સમૂહની નજરમાં શા માટે કોઈ એક ધર્મનો વ્યક્તિગત અનુયાયી નાસ્તિક, કોઈ પ્રતિકનો ઉપાસક કે આસ્તિક ગણાતો હશે? મારે શું ધર્મને ખાતર જ પરણવાનું હોય કે પ્રેમને ખાતર? શું મારા ધર્મમાં ન હોય તેવો કોઈપણ માણસ ખરાબ જ હોય અને તે જહન્ન્મવાસી જ હોય? જો એમ જ હોય, તો એ કેમ? મારા સમજવામાં કશું જ આવતું નથી. હું તારા ઉપર કોઈ દોષારોપણ કરી શકું પણ નહિ, કેમ કે તું કોઈપણ શાણી વ્યક્તિ કે હકીકત કરતાં પણ સૌથી વધારે શાણો છે. પરંતુ હું તો પ્રેમને ખાતર જ પરણવા માગું છું અને પરણ્યા પછી મારી પ્રિયતમા સ્વેચ્છાએ ધર્મપરિવર્તન કરવા માગે છે. અને, હે અલ્લાહ, તું જો તો ખરો કે અમે હાલ કેવી સ્થિતિમાં છીએ, સુખોથી વંચિત અને એ પણ ધર્મના કારણે જ! મારે ફરી ક્યાંથી શરૂ કરવું? આમાં ન્યાય ક્યાં છે?\nમેં જવાબ સાંભળવા માટે મસ્જિદમાં થોડીકવાર રાહ જોઈ, પણ સાંભળી શકાય તેવો કોઈ અવાજ ન આવ્યો. પછી તો હું ઊભો થઈ ગયો અને મારા દોસ્તો પાસે ગયો. મેં એમને કહ્યું, “ખરેખર, નિર્જીવ કઠપૂતળી જેવા એવા મારી પાછળ પાછળ હું જ્યાં જ્યાં જાઉં ત્યાં આવ્યે જવું તમારા માટે જરૂરી છે ખરું?”\n“જો તેં એક છોકરીને ખાતર તારી જાતને મારી નાખવાની કોશિશ ન કરી હોત તો આમ અમે તારી પાછળ પાછળ આવ્યે જતા ન હોત. આજે તો તારે જ્યાં જવું હોય ત્યાં જા, અમે બધા બરાબર તારી પાછળ પાછળ જ આવીશું. જો તું એક છોકરીના કારણે મરવા માગતો જ હોય, તો તારે અમારા બધાની હાજરીમાં જ એમ કરવું પડશે; કેમ કે એ છોકરી કરતાં વધારે અમે તારી દરકાર કરીએ છીએ.”\nમારી કહાનીને ટૂંકાવીને કહું તો એ દિવસની સાંજે હું મારા ઘરમાં આસપાસ છોકરીઓ વચ્ચે ઘેરાયેલો મેક ડફેસ (Mc Daface) દ્વારા હંકારાતી મારી વ્હીલચેરમાં હતો. બધા શરાબ સાથેની મિજબાની (Party) માણી રહ્યા હતા, કે જેનો મેં કદીય આસ્વાદ કર્યો ન હતો. થોડીક વાર પછી હું એક ઓરડામાં જતો રહ્યો. મેં મારા મિત્રોને બહાર રાખીને દરવાજો અંદરથી બંધ કરી દીધો અને ઝેર પી લીધું હતું. હું જિંદગીને ગુડબાય કહીને મારી આખરી મંઝિલે જવા ઊપડી ગયો હતો. હું ત્યાં જન્નતમાં જઈને અલ્લાહને મારો સવાલ પૂછવાનો હતો.\n“હું ડાન્સ કરવા માગું છું; અરે ઓ બાનુઓ, બિન્ધાસ્ત!” (I want to dance, oh ye ladies who care,)” હું ગાવા માંડ્યો, “મારી પાસે મારા દિલની રડી લેવાની વાતને સાંભળવાનો સમય નથી. મારી પાસે મૃત્યુ આવી જવા પહેલાંનો બહુ જ ઓછો સમય છે. કાશ! એકાદ વાર પણ મારા ચહેરા ઉપર સ્મિત ફરક્યું હોત તો કેવું સારું થાત! મારા દોસ્તો પૉર્ચ આગળ આવી પહોંચ્યા છે અને મારું દ્વાર ખટખટાવે છે. તેઓ આર્જવભરી વિનંતી કરી રહ્યા છે કે હું મૃત્યુ પામવાનું મુલતવી રાખું. પરંતુ એ દોસ્તો, તમે મોડા પડ્યા! આજે હું મરી જ જઈશ. ભલે ને તેઓ ગમે તેટલી મથામણ કરે, ભલે ને તેઓ પરસેવાથી રેબઝેબ થાય! ભલા, તેઓ કેવી રીતે કોઈને બચાવી શકે, જ્યારે કે તે જણ જીવવા માટેની કોઈ તમન્ના જ ન રાખતો હોય!”\nહું ધરતી ઉપર ઢળી પડ્યો અને તત્ક્ષણ મૃત્યુ પામ્યો. પછી તો હું મારી જાતને એક મહાસાગર ઉપર જોઈ રહ્યો. હું તેની સપાટી ઉપર ઊભેલો હતો, પણ ડૂબતો ન હતો. ત્યાં નીરવ શાંતિ હતી, પણ ત્યાં સફેદ કફનીઓ પહેરેલા કેટલાક લોકો હતા. એ લોકો કોઈક દિશા તરફ ચાલી રહ્યા હતા, પણ હું નક્કી કરી શકતો ન હતો કે એ દિશા ઉત્તર છે કે દક્ષિણ. હું મારા કાનોમાં કંઈક હળવો અવાજ સાંભળી રહ્યો હતો અને અચાનક ભરપૂર દાઢીવાળો એક માણસ મારી ખૂબ જ નજીક સામે દેખાયો.\n“તું ભલો માણસ છે.” તેણે કહ્યું. “પણ હંમેશાં ભલા માણસો થોડીઘણી પણ નિરાશાનો અનુભવ કર્યા વગર તેમના જીવનનો સુખમય સમય માણી શકતા નથી હોતા, એટલા માટે કે તો જ તેઓ સારા સમયનું મૂલ્ય આંકી શકે ને! ધર્મમાં એ એક જ વાત સમાયેલી છે કે જે માનવીના અજ્ઞાત મનમાંથી પાપ અને નકારાત્મક વિચારોને હડસેલી દે છે. એ તો દેખીતું જ છે કે આત્માથી ભિન્ન એવો આ સ્થુળ દેહ એ ધર્મની એ સઘળી આજ્ઞાઓનો વિરોધ કરશે અને તેમને ઢીલી પાડવાનો પ્રયત્ન કરશે. તેને તો એ આજ્ઞાઓ ન માનવામાં અને સ્વચ્છંદ રીતે વર્તવામાં જ પોતાનું સુખ સમાયેલું છે એવું લાગશે. જીવન એ માનવીને મળેલી એક એવી તક છે કે જેના થકી તે પોતાની પારલૌકિક જિંદગીને ઉજ્જવળ બનાવી શકે, પણ દુર્ભાગ્યે તે એ તક ગુમાવી બેસતો હોય છે. પ્રેમનું મહત્ત્વ છે, મજહબ કરતાં એનું વધારે મહત્ત્વ છે. જ્યાં પ્રેમ નથી, ત્યાં મજહબનું અસ્તિત્વ સંભવી શકે જ નહિ. હકીકતમાં તો મજહબ જે કોઈ એક જ વાત શીખવે છે; તે છે પ્રેમ, મહોબ્બત. પ્રેમ એક ઉમદા એવું માધ્યમ છે કે જે માનવીને જીવિત રહેવા માટે જોઈએ જ, પણ એ પ્રેમ વિષયાસક્તિભાવે પ્રાપ્ત થવો એ સંપૂર્ણપણે સાવ જુદી જ બાબત છે. પ્રેમ એ તો એવો આસ્વાદ છે કે જે જીવનને અર્થ આપે છે. જો એ પ્રેમને તમે ગુમાવી બેસો, તો તમારે એને મેળવી લેવા પ્રયત્ન કરવો જોઈએ; અને જો એ પ્રેમ પ્રાપ્ત ન કરી શક્યા તો જીવનનો કોઈ અર્થ કે હેતુ બાકી રહેતો નથી. આમ છતાંય આનો મતલબ એવો તો નથી જ થતો કે પ્રેમભંગ થયા તો મરી જ જવું. જો તમારે પ્રેમ મેળવવો હશે તો જરૂર જણાયે મજહબ સામે ટક્કર લેવી પડશે. આ ટક્કરનો મતલબ એ તો નથી જ કે સાપ જેમ પોતાની પૂંછડી આરોગી જાય તેમ તમારા મજહબને સાવ અવગણવો. છેવટે તો તમારો પોતાનો જે ધર્મ હોય તે તમારા કરતાં તો વધારે શાણો છે જ. ભાઈ, તું તારા મૂળ મુકામે પાછો ફર; અહીં આવવા માટેનો તારો સમય પાક્યો નથી. બસ, પ્રેમ કર; અને સામે પ્રેમનો જવાબ પ્રેમથી ન મળે તો પણ તું મરીશ તો નહિ જ. દરેક જણ કે જે કોઈને સાચો પ્રેમ કરે છે, તેને સામા પક્ષેથી તેનો વહેલો કે મોડો પ્રતિસાદ તો મળતો જ હોય છે. એ જ વ્યક્તિ કે જે અમુક સમય પૂરતી તમારા પ્રેમનું મૂલ્ય આંકી શકી નથી; તે જ વ્યક્તિ તમારા પ્રેમને સમજશે, તેની પ્રશંસા કરશે અને વળતો પોતાનો પ્રેમ પણ જરૂર આપશે જ.”\nએક જ દિવસમાં વળી પાછો હું બીજીવાર એ જ હૉસ્પિટલમાં દાખલ થયો. હું અણીદાર નાક, પહોળા ખભા, એકદમ ચમકતા હોઠ અને ભરાવદાર છાતી ધરાવતી એ પરિચારિકા સામે જોઈ રહ્યો. એ બીજીઓ કરતાં યુવાન હતી અને મને માપતી નજરે મારા સામે જોઈ રહી.\n“હવે કેમ લાગે છે?”\n“મને ખબર નથી.” મેં નિખાલસ જવાબ આપી દીધો.\n“માથું દુ:ખે છે?”\n“એવું જ કંઈક.” મેં ખભા ઉલાળતાં કહ્યું. “હું મરી ગયો તો નથી ને?”\n“ના, મિ. ટ્યુન્ડે (Mr. Tunde); લગભગ નહિ જ! તમારા મિત્રોએ આ કેસમાં પોલીસને સામેલ ન કરવાની વિનંતી કરી. જો એમ ન થયું હોત, તો હાલ તમે પાગલખાનામાં હોત! વળી આભારવશ થાઓ કે ફરજ ઉપર તમારી પરિચારિકા તરીકે હું છું અને એ લોકો તમારા મિત્રો છે. વારંવાર આત્મહત્યા માટે ઉત્તેજિત થનારનું સ્થાન પાગલખાનામાં જ હોય કે જેમાંથી બહાર નીકળવાનો કોઈ દરવાજો નથી હોતો.”\n“પણ હું ગાંડો નથી. અને જિંદગી એ મારી પોતાની છે. જો હું ઇચ્છું તો તેનો અંત લાવવાનો મને સંપૂર્ણ અધિકાર છે.”\n“તો પછી તમે એક નંબરના મૂર્ખ અને સ્વાર્થી પણ ખરા! તમને ખબર છે કે તમને ચાહનારા લોકો અહીં છે? કારણ કે એક છોકરીએ તમને છોડી દીધા અને મરી જવું એ જ તમારા માટે છેલ્લો ઉપાય છે એમ જ ને? તમે નમાલા છો. તમે માણસ નથી.”\n“વાહ! જો હું માણસ નથી, તો પછી કૂકડો છું? મને બરાબર જોઈ લો અને તમને લાગશે જ કે હું માણસ જ છું.”\n“છેલ્લી કક્ષાના મૂર્ખ, જો મોટા કૂકડા માણસની વ્યાખ્યા કરવા અને તેને ઓળખવા બેસે તો તેમની નજરે માઈક ટાયસન (Mike Tyson) અમેરિકાના પ્રમુખ લાગે અને બરાક ઓબામા (Barrack Obama) ઘણું કરીને સુથાર જ લાગે. જો આ વાત મારા ઉપર છોડવામાં આવે તો હું ગંભીરતાથી કહું છું કે જો તમે મરવા માગતા જ હો તો હું તમને રોકીશ નહિ. હકીકતમાં તો હું ખાત્રીબંધ કહું કે મને હૉસ્પિટલે બોલાવવામાં આવી તે પહેલાં તમે ખરેખર મરી ગયેલા જ હતા!”\n“એમ બોલો નહિ, તો પછી તમે ક્રૂર છો. મને એમ કેમ લાગે છે કે પરિચારિકાઓ હંમેશાં ક્રૂર જ હોય છે.”\n“એ શ્રીમાન, કોઈ પરિચારિકા કદીય ક્રૂર નથી હોતી; અમે માત્ર પરિચારિકાઓ જ હોઈએ છીએ. અહીં તો તમે જ તમારી જાત માટે ક્રૂર છો. તમે જુવાન, રૂપાળા અને આવા સારા મિત્રો ધરાવતા માણસ છો અને આ પૃથ્વી ઉપરની એવી કઈ બાબત છે કે જે તમારી જાતને મારી નાખવા માટે તમને પ્રેરે છે?\n“મારી પ્રેમિકાનાં માબાપ એને મને પરણવાની ના પાડે છે, કારણ કે હું મુસ્લીમ છું.”\n“જો એ સાચું હોય તો નવાઈભર્યું કહેવાય, તેમ છતાંય એ લોકો સાવ મૂર્ખ તો ન જ ગણાય; કેમ કે આવા કિસ્સાઓ સર્વસામાન્ય અને ન્યાયી ઠેરવી શકાય તેવા હોય છે. પરંતુ જો એ વાત મને લાગુ પડતી હોય તો હું તેની જરાય દરકાર ન કરું. આખરે કોઈ માણસ પોતાના જ ધર્મવાળી કોઈ વ્યક્તિને પરણે તો સુખી થવાની કોઈ ખાત્રી થોડી મળી જતી હોય છે? દર વર્ષે મોટા ભાગના છૂટાછેડાઓ સમાનધર્મી યુગલોના થતા હોવાનું નોંધાયું છે. મેં મિસ ફૂન્મીને જોઈ છે, તેનું નામ એ જ નથી, વારુ? એ અહીં જ બહાર તમારા મિત્રોની સાથે છે. તે રડી રહી છે અને ખિજાયેલી પણ છે. હું ખાત્રી આપું છું કે એ તમને ચાહે છે. તે હાલમાં તમારા જ કારણે ખૂબ જ માનસિક તનાવમાં હોઈ શકે. તમારે તેની સાથે રહીને પડકારને ઝીલી લેવો જોઈએ, નહિ કે તેના કમજોર નિર્ણયના કારણે તેને ભૂતિયા જેવી છોડી દઈને એક મૂગા કાયરની જેમ ભાગી જવું જોઈએ. જો હું ન્યાય તોળું તો આ સઘળી કહાનીમાં હવે તમે, આમ કહેતાં માફી ચાહું છું, કૂતરીના પેટના સાબિત થાઓ છો. જ્યારે તમને હૉસ્પિટલમાંથી રજા આપવામાં આવે, ત્યારે તમારે તેની સાથે વાત કરવી જોઈશે. જ્યારે ધર્મો તમારા સંબંધોને પડકારે, ત્યારે તમારે લડી લેવું જોઈએ. કોઈ મૂર્ખની જેમ આમ સાવ સહેલાઈથી શરણાગતિ ન સ્વીકારાય. પ્રેમ હંમેશાં જીતે જ છે. પ્રેમને જો કોઈ હરાવી શકતું હોય તો તે માત્ર મોત જ છે અને ઈશ્વરનો આભાર માનો કે તમે હજુ જીવિત છો.”\nબરાબર એ જ સમયે બારણું ખૂલ્યું અને એ વખતે તેની માતા, સગાંવહાલાં અને મારા મિત્રોની સાથે અંદર કોણ દાખલ થયું, ખબર છે? મારી પ્રેમિકા જ તો, વળી!\nજેવાં સૌ પાછાં હઠ્યાં કે તરત જ તે મારા ઉપર ઝૂકી અને તેણે મને તેની માતાની હાજરીમાં જ અવિસ્મરણીય એક એવું દીર્ધ ચુંબન જડી દીધું. તેની આંખમાંથી વહેતાં અશ્રુ મારાં અશ્રુ સાથે એકાકાર થઈ ગયાં.\n“મરીશ નહિ,” તે બોલી ઊઠી. “ જ્યારે તારા મરી ગયા હોવાનો મને વિચાર આવ્યો, ત્યારે હું મારા માટે કલ્પના જ નહોતી કરી શકતી કે હું જીવિત રહી શકું. છટ્, તારી મરજી હોય તો તું ભલે નાસ્તિક થઈ જાય; તોય હું તને જ પરણવાની છું. ગમે તેમ તોયે, તું ઈશ્વરનો આભાર માન કે તું મુસ્લીમ તો છે. હું એવા કેટલાય મુસ્લીમોને જાણું છું કે એ ભલા લોકો છે; દાખલા તરીકે મિ. રફીયુ સાન્ની વિનયી, પ્રમાણિક અને આદરણીય માણસ છે. આવનારા દિવસોમાં હું હિજાબ ધારણ કરીશ, તારી સાથે મક્કા જઈશ અને હાજિયાણી થઈને પાછી ફરીશ. પણ એ બધું ત્યારે જ બની શકશે; જ્યારે કે, અબી, તું જીવતો હોઈશ. મારી છોકરમત બદલ મને માફ કર. આ બધું મારા કારણે જ થયું છે. પરંતુ સાથે સાથે એ પણ છે કે જો આ બધું થયું ન હોત તો મને પોતાને ખબર ન પડી શકી હોત કે હું ખરેખર તને કેટલો ચાહું છું. મારાં મમ્મી અહીં હાજર છે. એમણે આ બધું ત્યારે સાંભળ્યું જ્યારે કે તારા મિત્રોએ મને ફોન કર્યો અને મારા ફોનનું સ્પીકર ચાલુ હતું. હું તેમની હાજરીમાં કહું છું કે જો તેઓ મને તને પરણવા નહિ દે, તો તેમણે જ મને તારી સાથે પરણાવવી પડશે; કારણ કે એમ હું મારા ટ્યુન્ડેને મરવા તો નહિ જ દઉં. બોલ, તું હજુય મરવાનું વિચારે છે?”\nમારું મોં અટ્ટહાસ્ય સાથે પહોળું થઈ ગયું અને જોયું કે મારા મિત્રો બિનજરૂરી ભાવોત્તેજક બની રહ્યા હતા. એ લોકો બધા અહીં શા માટે ભેગા થયા હશે, અલ્લાહ એમ ન કરે, એમ સમજીને કે જાણે મારી અંતિમ દફનક્રિયા તો ન હોય!\n“બેબી” છેવટે હું ગણગણ્યો.” તું શા માટે એમ પૂછે છે? મોત! ના,રે,ના; હું મરવા કરતાં, બેશક, ચૂમી ભરવાનું વધારે પસંદ કરીશ!\nતે ઉલ્લાસભેર બોલી ઊઠી, “હું..ત…ને…ચા…હું…છું…ઉં…ઉં…ઉં!” (I loooove yuuuuu)\n“બેબી, હું પણ તને ચાહું છું. ( Love you too bae.)”\nઅને એમના હોઠ ચુંબનોમાં ચોંટી ગયા (Loro badi muah muah muah). હાજર બધાંએ હળવેથી તેમનાં મોં આડાં ફેરવી લીધાં.\n-લૉર્ડ ઈબે (Lord eBay) (મૂળ લેખક)\n( ઈ મેઈલ – “Prince M. B. A. Atingisi”< fansebay@yahoo.com> )\n-વલીભાઈ મુસા (Valibhai Musa) (ભાવાનુવાદક)\n(All credit goes to DragoArt.com for image used here. This Blog does not have any commercial purpose; even though image will be removed immediately if objection is intimated to my contact appearing at Home Page.)\nલેખકે નીચેના શબ્દોમાં આ વાર્તાના ભાવાનુવાદ માટે મને ઉદાર સંમતિ આપી છે અને યોરુબા ભાષામાંના કેટલાક સંવાદોની સમજૂતિ માટે તેમણે આખીય વાર્તાને ફરી લખીને મોકલી આપી છે. વળી લેખકની મૂળ વાર્તામાંના શયનખંડમાંના પૌર્વાત્ય સંસ્કૃતિ પ્રમાણે ઔચિત્યભંગ કરતા ચિત્ર (Image)ના બદલે મેં મધ્યમ માર્ગે એ મતલબના મારી પસંદ પ્રમાણેના રેખાચિત્ર (Sketch)ને સ્થાન આપ્યું છે, જે અંગેની તેમની સહમતી તેમના ઔદાર્યને અને આપણી સંસ્કૃતિ પ્રત્યેની તેમની માનસન્માનની લાગણીને દર્શાવે છે. આ સઘળા બદલ તેમનો હું આભાર વ્યક્ત કરું છું અને ધન્યવાદ પાઠવું છું.\nDear Mr. Musa,\nAbout ‘I DON’T WANNA DIE’ being translated, why not? I’d gladly assist you through the process as you may require, for after all, messages are meant to be heard, not fenced.\nYou have my consent. Thank you.\n-Lord eBay (M. B. Adebayo)\nValibhai Musa, that sounds great to me. You have my consent. The “dialogues other than English” are in Yoruba language,apopular language in West Africa spoken by Yorubas. I’m willing to guide you through if you’ll go for the translation. Thanks.\nPosted by Valibhai Musa on August 9, 2015 in ભાવાનુવાદ, વાર્તા\nTags: આઈસક્રીમ, એપ્રિલ ફૂલ, ગર્લફ્રેન્ડ, પ્રણય, પ્રિયતમા, મેથેમેટીક્સ, મૌલાના, યોરુબા, હસ્તધૂનન, હિજાબ, હૉસ્પિટલ, Barrack Obama, fracture, Mike Tyson


નશાની તલપે લીધો જીવ: દારુ ન મળતા પી લીધું સેનિટાઇઝર, બે વ્યક્તિએ જીવ ગુમાવ્યા અને બે હજુ ગંભીર Two people die after drinking sanitizer in Raipur due to non-availability of alcohol | TV9 Gujarati\nગુજરાતી સમાચાર » ક્રાઇમ » નશાની તલપે લીધો જીવ: દારુ ન મળતા પી લીધું સેનિટાઇઝર, બે વ્યક્તિએ જીવ ગુમાવ્યા અને બે હજુ ગંભીર\nનશાની તલપે લીધો જીવ: દારુ ન મળતા પી લીધું સેનિટાઇઝર, બે વ્યક્તિએ જીવ ગુમાવ્યા અને બે હજુ ગંભીર\nજિલ્લામાં કોરોના વાયરસના ચેપને કારણે રાજ્યમાં ચાલુ લોકડાઉન દરમિયાન દારૂની દુકાનો બંધ હતી. આવી સ્થિતિમાં દારૂના અભાવને કારણે ચારેય લોકો નશો કરવા માટે સેનિટાઇઝર પી ગયા હતા.\nPublished On - 15:50 PM,3May 2021\nMerchant logo Dr. Bhim Rao Ambedkar Memorial Hospital\nછત્તીસગઢની રાજધાની રાયપુરમાં સેનિટાઇઝર પીધા પછી બે લોકોનાં મોત નીપજ્યાં છે અને બે અન્ય લોકોને હોસ્પિટલમાં દાખલ કરવામાં આવ્યા છે. આ બંનેને જિલ્લાની ડોક્ટર ભીમરાવ આંબેડકર હોસ્પિટલમાં દાખલ કરવામાં આવ્યા છે. જ્યાં તેમની સારવાર ચાલી રહી છે. પોલીસ કેસની તપાસ કરી રહી છે.\nપોલીસ અધિકારીએ જણાવ્યું છે કે આ કેસમાં રાજધાની રાયપુર જિલ્લાના શહેરના ગોલ બજાર પોલીસ સ્ટેશન વિસ્તારમાં રહેતાં રાજુ છૂરા અને તેના મિત્ર વિજય કુમાર ચૌહાણ, અનિલ છેડ્યા, ચંદન તિવારીને દારૂ ન મળવાને કારણે, પીવાના સેનિટાઇઝર પી લીધું હતું. અને આના કારણે રાજુ છૂરા અને વિજયકુમાર ચૌહાણની હાલત વધુ ખરાબ થઈ હતી અને હોસ્પિટલમાં જ તેનું મોત નીપજ્યું હતું. જ્યાં બે સાથી અનિલે છેડ્યા અને ચંદન તિવારીને હોસ્પિટલમાં દાખલ કરવામાં આવ્યા હતા.\nસેનિટાઇઝર પીવાથી પરિસ્થિતિ વધુ ખરાબ થઇ છે\nપોલીસ અધિકારીઓએ જણાવ્યું હતું કે, જિલ્લામાં કોરોના વાયરસના ચેપને કારણે રાજ્યમાં ચાલુ લોકડાઉન દરમિયાન દારૂની દુકાનો બંધ હોવાનું જણાવાયું હતું. આવી સ્થિતિમાં દારૂના અભાવને કારણે ચારેય લોકો નશો કરવા માટે સેનિટાઇઝર પી ગયા હતા. જે બાદ તેમની હાલત વધુ વણસી જતા તેના પરિવારજનો તેમને હોસ્પિટલમાં લાવ્યા હતા. જ્યાં હોસ્પિટલમાં સારવાર દરમિયાન બે લોકોનાં મોત નીપજ્યાં હતાં.\nપોલીસે ગુનો નોંધ્યો હતો\nપોલીસે જણાવ્યું છે કે આ ઘટનામાં બીમાર બે લોકોની હોસ્પિટલમાં સારવાર કરવામાં આવી રહી છે. તે જ સમયે, બંને લોકોની સ્થિતિ સ્થિર છે. પોલીસ અધિકારીઓએ જણાવ્યું છે કે પોલીસે ગુનો નોંધ્યો છે અને હાલની વધુ તપાસ કરવામાં આવી રહી છે.\nરાજ્યમાં કોરોનાના કેસોમાં વધારો\nરાજ્યમાં કોરોના વાયરસના ચેપથી સાજા થનારા લોકોની સંખ્યા પણ ઝડપથી વધી રહી છે. છેલ્લા 24 કલાકમાં 12168 લોકોએ કોરોનાને હરાવ્યો છે. આ પછી, છત્તીસગઢમાં સક્રિય દર્દીઓની સંખ્યા વધીને 120367 થઈ ગઈ છે. તે જ સમયે, રાજ્યમાં દર્દીઓની કુલ સંખ્યા વધીને 7,56,427 થઈ છે. અત્યાર સુધી કોરોના વાયરસથી સંક્રમિત 9009 દર્દીઓ મૃત્યુ પામ્યા છે. તે જ સમયે, 6,27,051 દર્દીઓ સ્વસ્થ થઈ ગયા છે અને ઘરે ગયા છે.\nnon-availability of alcohol


The pothole on the Naswadi-Godham National Highway was finally repaired | નસવાડી-ગોધામના નેશનલ હાઈવે પરના કમરતોડ ખાડાની આખરે મરામત થઇ - Divya Bhaskar\nThe Pothole On The Naswadi Godham National Highway Was Finally Repaired\nકામગીરી:નસવાડી-ગોધામના નેશનલ હાઈવે પરના કમરતોડ ખાડાની આખરે મરામત થઇ\nનસવાડીથી ગોધામ જતા હાઇવે રોડ વચ્ચે પેચ વર્ક.\nહજુ ગોધામથી દેવલીયાના હાઈવે રોડ પર વરસાદથી પડેલા ખાડાનું પેચ વર્ક કરવા સ્થાનિકોની માગ\nનસવાડી નજીકથી પસાર થતો હાઈવે રોડ છોટાઉદેપુર જિલ્લાના ફેરકુવા ગામથી નસવાડીના ગોધામ સુધી નેશનલ હાઈવે નંબર-56ની હદ છે. ત્યાંથી નર્મદા જિલ્લાની હદ શરૂ થતી હોય છે. બે જિલ્લાની હદમાં નેશનલ હાઈવે નંબર-56 પસાર થાય છે. વરસાદ બાદ હાઇવે રોડ પર કમર તોડ ખાડા પડી ગયા હતા. જેને લઈ નેશનલ હાઈવે વિભાગ દ્વારા નસવાડીથી ગોધામ રોડ સુધી પડેલ ખાડામાં ડામરના મટેરિયલથી પેચ વર્ક કરાયા છે. જેમાં રોલિંગ પણ કરાયું છે. જેને લઈ વાહન ચાલકોને રાહત થઈ છે.\nપરંતુ નર્મદા જિલ્લાની હદમાં આવતા ગોધામથી દેવલીયા સુધીના રોડમાં ખાડા પડી ગયા છે જેને લઈ વાહન ચાલકો ભારે મુશ્કેલી ભોગવી રહ્યા છે. નર્મદા જિલ્લાના રાજપીપલા નેશનલ હાઈવેના અધિકારીઓ આ રોડ પર આવતા ન હોય જેને લઈ જીવલેણ ખાડા પડી ગયા છે. સરકારી તંત્ર ધ્યાન આપતું નથી. પરંતુ જે નેતા ચૂંટાઈને આવ્યા છે તેઓ તેમની મોંઘી કારમાં આ રોડથી પસાર થતા હોય છે. જેને લઈ તેમને જીવલેણ ખાડા દેખાઈ પડતા નથી.\nરોડ વિભાગના અધિકારીઓને બે શબ્દો તેમના મત વિસ્તારના રોડના ખાડાના પેચ વર્ક કરવા પણ સૂચનો કરતા ન હોય નર્મદા જિલ્લાના વાહન ચાલકોમાં રોષ ઉઠ્યો છે. ગોધામથી દેવલીયા સુધીના હાઈવે રોડમાં પડેલ ખાડાનું વ્યવસ્થિત પેચ વર્ક કરવા માગ ઉઠી છે. હાલ પ્રવાસીઓ સ્ટેચ્યૂ ઓફ યુનિટી જતા હોય રોડ વ્યવસ્થિત કરાય તે જરૂરી બન્યું છે.


રાજ્યના યુવાધનને આ નશાથી બચાવવા માટે, ગૃહ રાજ્ય મંત્રી લેશે આ કડક કાયદાકીય પગલા - GSTV\nHome » News » રાજ્યના યુવાધનને આ નશાથી બચાવવા માટે, ગૃહ રાજ્ય મંત્રી લેશે આ કડક કાયદાકીય પગલા\nરાજયનું યુવાધન નશાના માર્ગે ન વળે અને નશાની ચુંગાલમાંથી મુક્ત થાય તે માટે ડ્રગ્સ, માદક પદાર્થોના વેચાણ-સંગ્રહ કરનાર કોઇપણ ચમરબંધીને રાજ્ય સરકાર છોડશે નહીં એમ ગૃહ રાજ્ય મંત્રી પ્રદિપસિંહ જાડેજાએ જણાવ્યું. નાર્કોટીક્સ અને માદક પદાર્થની બદી ડામવા કડક કાર્યવાહી કરાશે. જે વિસ્તારમાં નાર્કોટીક્સ પડકાશે તે વિસ્તારના અધિકારીઓ સામે કડક હાથે કાયદાકીય કાર્યવાહી કરાશે. તેમજ ડ્રગ્સ સૂંઘીને પકડી શકે તેવા ખાસ સ્નિફર ડોગ પોલીસ દળમાં ટૂંક સમયમાં સામેલ કરવાનો રાજ્ય સરકારે નિર્ણય કર્યો છે.\nઇ-સિગારેટ નું વધ્યું ચલણ ગુજરાતમાં\nઆ ઉપરાંત રાજયના યુવાનોમાં ઓન લાઇન મંગાવવામાં આવતી આરોગ્ય માટે જોખમી ઇ-સિગારેટનું ચલણ જોવા મળ્યું છે. ઇલેકટ્રોનીક નિકોટીન ડીલીવરી સિસ્ટમ (ENDS) દ્વારા ઓન લાઇન મંગાવાતી ઇ-સિગારેટ ઉપર પણ ગુજરાતમાં પ્રતિબંધ મુકવામાં આવશે. હાલમાં ભારતના 12 રાજયો સહિત વિશ્વના 36 દેશોમાં આ પ્રકારની ઇ-સિગારેટ ઉપર પ્રતિબંધ મુકવામાં આવ્યો છે.\nયુવાનો નશા તરફ પ્રેરાય નહીં તે માટે નશાબંધીના કાયદામાં પણ યોગ્ય સુધારાઓ કરી કાયદાને વધુ કડક અને મજબૂત બનાવ્યો છે. કે જેથી ગુનેગારો સરળતાથી છૂટી શકે નહીં. જેના પરિણામ રાજ્યમાં ઘણી સફળતા પણ મળી રહી છે. સાથે સાથે રાજ્ય સરકારે હુક્કાબારમાં પણ સંપૂર્ણપણે પ્રતિબંધ મુક્યો છે. જેના પરિણામે યુવાનો નશામાંથી મુક્ત બન્યા છે. ગૃહ રાજય મંત્રીએ જણાવ્યું કે, કેફી પર્દાથ અને મનોપ્રભાવી દ્રવ્ય અધિનિયમ- NDPS હેઠળ રાજયમાં વર્ષ-2017માં કુલ-67 કેસોમાં 87 આરોપીઓની ઘરપકડ કરાઇ છે, વર્ષ-2018 માં કુલ-150 કેસોમાં 207 આરોપીઓ તેમજ વર્ષ-2019માં 31 મેની સ્થિતિએ 61 કેસોમાં 91 આરોપીઓની ઘરપકડ કરવામાં આવી છે.\nજાડેજાએ કહ્યું કે, જો આવા માદક પદાર્થો પકડવામાં નબળી કામગીરી જણાઇ આવશે તો સંબંધીત અધિકારીઓ વિરુદ્ધ કડક પગલાં લેવામાં આવશે. આ ઉપરાંત રાજયના નાગરિકો ફરીયાદ કરી શકે તે માટે ટોલ ફ્રી નં. 14405 પણ શરૂ કરાયો છે. સ્ટેટ મોનીટરીંગ સેલના કન્ટ્રોલ રૂમના નંબર 9978934444 પર વોટ્સએપ અને SMS દ્વારા પણ માહિતી આપી શકાશે અને માહિતી ગુપ્ત રહેશે. સ્ટેટ મોનીટરીંગ સેલનું ફેસબુક આઇ.ડી. smc gujarat અને ઇ-મેઇલ smcgujarat1@gmail.com કાર્યરત કરવામાં આવ્યું છે.અત્રે ઉલ્લેખનીય છે કે, આ કામગીરી માટે ડી.જી.પી. ઉપરાંત સી.આઇ.ડી.(ક્રાઇમ) તથા એ.ટી.એસ દ્વારા પણ કામગીરી ઉપર દેખરેખ રાખવામાં આવશે અને સમયાંતરે રાજ્યકક્ષાએ મોનીટરીંગ કરાશે.\nbreaking news gujaratigujaratGujarat samachargujarati newsgujarati news liveHomelive gujarati newsMinisterNewsnews in gujarationline news gujarati liveyouth\nસંન્યાસ બાદ પૂર્વ ક્રિકેટર યુવરાજનું નિવેદન: આ ઇચ્છા પુરી કરવા BCCIને કરી અરજી


શ્રી કૃષ્ણ સ્તુતિ | વિનોદ વિહાર\nTag Archives: શ્રી કૃષ્ણ સ્તુતિ\n(945 ) મિત્ર-દેવ કૃષ્ણની સળંગ જીવન કથા નથી!….શ્રી મનોજ શુક્લ/ શ્રી કૃષ્ણ ભજનો\n3 ટિપ્પણીઓ Posted by વિનોદ આર પટેલ on ઓગસ્ટ 27, 2016\nસદીઓથી કરોડો ભાવિક જનો પૂર્ણ પુરુષોત્તમ રામ અને યોગેશ્વર શ્રી કૃષ્ણનું હૃદયની ઊંડી ભક્તિ અને આસ્થાથી પૂજન અને અર્ચન કરે છે.\nતારીખ ૨૫મી ઓગસ્ટ ૨૦૧૬ ના રોજ વિષ્ણુ ભગવાનના અવતાર મનાતા શ્રી કૃષ્ણના જન્મ દિવસ જન્માષ્ટમી અથવા ગોકુલાસ્ટમી તરીકે દેશ ને વિદેશમાં ભક્તિપૂર્વક ઉજવાયો.\nઆ દિવસને અનુરૂપ શ્રી કૃષ્ણની સ્તુતિ કરતી એક હિન્દી રચના મારા એક રેખાચિત્ર સાથેની નીચે પ્રસ્તુત છે.\nસંદેશ.કોમમાં પ્રસિદ્ધ શ્રી મનોજ શુક્લ લિખિત શ્રી કૃષ્ણ વિશે એમના મૌલિક વિચારો વ્યક્ત કરતો મને ગમેલો લેખ એમના નીચે મુક્યો છે .આપને પણ એ જરૂર ગમશે .\nમિત્ર-દેવ કૃષ્ણની સળંગ જીવન કથા નથી!\nખુલ્લી વાત ખૂલીને : મનોજ શુક્લ\nઆવતી કાલે ભગવાન કૃષ્ણનો જન્મ દિવસ છે.હિંદુ ધર્મ સતત પરિવર્તનશીલ રહ્યો છે,એટલે એના દેવી-દેવતા બદલાતાં રહ્યાં છે. પણ, તેમાં એક ચક્રી શાસન કરનાર ભગવાન રામચંદ્ર અને શ્રીકૃષ્ણ છે. આમાં કૃષ્ણ લોક દેવતા છે. મનુષ્યમાત્ર એવું માને કે રામને વંદન કરી શકાય જ્યારે કૃષ્ણને તો ભેટી શકાય.\nછેલ્લાં ૨-૩ હજાર વર્ષથી કૃષ્ણ કથા કહેવાતી રહી છે. કૃષ્ણને કેન્દ્રમાં રાખીને ગીતો, પદો ગવાયાં છે, નાટકો ભજવાયાં છે, ચિત્રો દોરાયાં છે, શિલ્પો ઘડાયાં છે,નૃત્યો થયાં છે. ભારતમાં ધર્મગ્રંથોમાંથી કૃષ્ણને બાદ કરવામાં આવે તો પછી ખાસ કશું બચે નહીં.\nકૃષ્ણ મનુષ્યની બાજુમાં ચાલીને દેવત્વ પ્રાપ્ત કરનાર ઈશ્વર છે. પણ કૃષ્ણની કમનસીબી તો જુઓ કે એની કથા આપણી પાસે સળંગ નથી.વાલ્મીકિ જેવા મહાસમર્થ આદિ કવિએ રામાયણ સળંગ લખી છે પણ, કૃષ્ણને કોઈ વાલ્મીકિ મળ્યા નથી એટલે કૃષ્ણની કથા છૂટી-છવાઈ લખાઈ છે અને ઉંધેથી લખાઈ છે. સૌથી પ્રાચીન ગ્રંથ મહાભારતમાં કૃષ્ણ જીવનની આધેડ વયથી અવસાન સુધીની કથા છે.હરિવંશમાં બાળપણથી આધેડ વય સુધી કહેવાયું છે.\nવિષ્ણુપુરાણમાં કૃષ્ણની જીવનકથાનાં થોડાં-થોડાં પ્રસંગો છે. ભાગવતમાં બાળજીવનનો વિસ્તાર છે.એ રીતે જોઈએ તો કૃષ્ણચરિત્રની કથા આખે-આખી વાંચવી કે લખવી હોય તો ઠેરઠેરથી ટુકડાઓ વીણવા પડે. જે કામ આજ દિન સુધી કોઈ વિદ્વાને કર્યું નથી.\nરામ અને કૃષ્ણની સરખામણી કરી શકાય તેમ નથી. તેમ છતાં જો વિહંગાલોકન કરીએ તો રામનું જીવન અતિ સરળ અને સુખમય છે. રાજકુળમાં જન્મ્યા, ઉછળ્યા, ભણ્યા , પરણ્યા અને ૧૪ વર્ષ વનમાં ગયાં. તેમાં તેર વર્ષ તો રંગે ચંગે પસાર થઈ ગયાં. છેલ્લું વર્ષ આફ્તનું રહ્યું.ફરી પાછા અયોધ્યા આવીને રાજપાટ સંભાળી લીધું. રામાયણમાં સીતા દુઃખી થયાં છે.રામને ભાગે બહુ લાંબુ દુઃખ આવ્યું નથી. જ્યારે કૃષ્ણ તો યાદવ કુળમાં જન્મ્યા. ‘તું યાદવ કુળનો માણસ. તું ધર્મમાં શું સમજે?’ એવા મહેણાં કૃષ્ણએ મહાભારતમાં અનેકવાર સાંભળ્યા છે. સામે પક્ષે પોતાની બુદ્ધિ પ્રતિભા અને પરાક્રમોના કારણે ભીષ્મ પાસેથી ‘મહાપ્રજ્ઞા ’ નું બિરુદ પણ મેળવ્યું છે. કૃષ્ણની જીવનયાત્રા સતત કાંટાળી રહી છે. કેદખાનામાં જન્મ થયો અને માતાનું ધાવણ પામે એ પહેલાં તો ભાગવું પડયું. ગોપ જેવી જાતિમાં અને ગરીબ ઘરમાં ઉછેર થયો. ઢોર ચારવા જેવું અતિ કષ્ટદાયી કામ તેમને કરવું પડયું. બાળપણ પણ લાંબુ ન ટક્યું. ભાગવત પ્રમાણે ૧૧ વર્ષે અને હરિવંશ પ્રમાણે ૧૮ વર્ષે મથુરા આવીને પોતાનાં મામા જોડે જીવલેણ સંઘર્ષ કર્યો. મથુરાના લોકોને કંસના જુલ્મી શાસનમાંથી છોડાવ્યાં.પરિણામે લોકોમાં લાડકા થયા. પણ એ જમાનાનો ભારતનો મહાપ્રતાપી સમ્રાટ જરાસંઘ કંસનો સસરો થાય. જમાઈનું વેર લેવા એ કૃષ્ણ સામે યુધ્ધે ચઢયો. લાંબી ચાલેલી એ લડાઈમાં કંટાળેલા મથુરાવાસીઓએ ઉપકાર ભુલીને કૃષ્ણ અને બળરામને કાઢી મુક્યાં. બન્ને ભાઈઓ જીવ બચાવતાં છેક કોંકણમાં આવેલાં, અઘોર જંગલ વચ્ચે પરશુરામ ટેકરી પર જઈને રહ્યાં. થોડાં વર્ષ આ ટેકરી ઉપર વીતાવ્યાં ત્યાં તો જરાસંઘની વિરાટ સેના પગેરું દબાવતી આવી ચડી અને બંને ભાઈઓને જીવતા સળગાવવા આખી ટેકરી ફરતી આગ લગાડી. નસીબ જોગે બે-ચાર દિવસ પછી વરસાદ પડયો ત્યારે ધુમાડાનો લાભ લઈ બંને ભાઈઓ ભાગી ગયા. રખડતાં-ભટકતાં માંડ મથુરા પહોંચ્યા પણ જરાસંઘથી ગભરાતાં મથુરા વાસીઓએ તેમને સંઘરવાની ના પાડી એટલે પોતાના સાથીઓ અને સગાં-વહાલાંઓને એકઠા કરીને સૌરાષ્ટ્રના ટાપુમાં કૃષ્ણએ દ્વારકા વસાવ્યું.\nકૃષ્ણએ દ્વારકામાં પોતાનું બળ જમાવ્યું. અનેક લડાઈઓ લડીને કૃષ્ણએ પોતાનો પ્રભાવ ઊભો કર્યો પણ રાજગાદી સ્વીકારી નહીં. કૃષ્ણ માટે દ્વારકાધીશ વિશેષણ વપરાય છે, પણ કૃષ્ણ ક્યારેય પણ દ્વારકાનાં રાજા બન્યા જ નથી. મહાભારતમાં પાંડવોએ યજ્ઞ કર્યો ત્યારે સર્વ પ્રથમ પૂજા કૃષ્ણની કરી હતી. પરંતુ શિશુપાલે કૃષ્ણ રાજા નથી તો પછી તેમની પહેલી પૂજા શા માટે કરી? તેવો પ્રશ્ન ઊઠાવ્યો હતો અને કૃષ્ણને ગાળો આપીને પોતાનો જીવ ગુમાવ્યો હતો. આ બધું વાંચીએ એટલે સમજાય કે નાસભાગ, ચડ-ઊતર, હાર-જીતને કારણે કૃષ્ણનું જીવન સમતોલ નથી રહ્યું. છતાંય આશ્વર્યની વાત એ છે કે કૃષ્ણએ પોતાની માનસિક સમતુલા કદી ગુમાવી નથી. કોઈને વખોડયાં નથી અને પોતાના કટ્ટર દુશ્મનોને પણ કલ્યાણકારી સલાહ આપી છે.\nકૃષ્ણને ઓળખવા બહુ અઘરા છે. સાચા અર્થમાં એ વિરાટ પુરૂષ છે. એમના દુશ્મનો પણ એમની શક્તિનો સ્વીકાર કરે છે. શ્રી કૃષ્ણ અત્યંત વ્યવહારુ અને ચતુર પુરૂષ છે. મહાભારતનાં યુધ્ધમાં પોતે શસ્ત્ર નહીં ઉપાડે એવી પ્રતિજ્ઞાા કરી હતી. પણ ભીષ્મ પિતામહ જ્યારે કાળો કેર વર્તાવતા હતા, ત્યારે તેમને અટકાવવા અને પાંડવોને બચાવવા તેમણે રથનું પૈડું સુદર્શન ચક્રની જેમ ઉપાડીને વિંઝવાનો દેખાવ કર્યો હતો. આવો વ્યવહારુ ઉપાય યુધ્ધનાં મેદાનમાં પણ વ્યક્તિને સુઝે એ એમની ત્વરીત નિર્ણય શક્તિ અને તીક્ષ્ણ બુદ્ધિનો પ્રત્યક્ષ દાખલો છે.કૃષ્ણએ કુરૂવંશના રાજકારણમાં સક્રિય ભાગ ભજવ્યો અને પોતાની ફોઈના દીકરા પાંડવોને આજીવન રક્ષણ આપ્યું.\nકૃષ્ણના જીવનનો પ્રારંભ પણ દુઃખમાં થયો અને અંત પણ દુઃખમાં જ આવ્યો. મહાભારતનાં યુધ્ધ પછી પાછા ફરેલા કૃષ્ણ યાદવોની વ્યસનપરસ્તી અને આંતરિક ઝઘડાથી વ્યથીત હતા. એમણે દ્વારકામાં દારૂબંધી દાખલ કરી હતી. પણ કોઈએ સ્વીકારી ન હતી. મહાભારતમાં કૃષ્ણએ નારદ પાસે પોતાનું હૈયું ઠાલવ્યું છે. યાદવોના બે જુથો સતત બાખડતાં રહે છે. અને બન્ને જુથના લોકો મને પોતાની બાજુ ખેંચવા પ્રયત્ન કરે છે. મારી દશા કફેડી છે. આટલું કહીને ઉમેરે છે કે બે દીકરા એકબીજાનો જીવ લેવા તરસતા હોય ત્યારે તેમની મા શું કરે? એક દીકરો જીતે તે ગમે પણ બીજો દીકરો હારે તે પસંદ ન પડે. આવી વેદના સાથે થાકેલા કૃષ્ણ એક શિકારીના બાણથી મરણ પામ્યા. આવું એકલવાયું મૃત્યુ આપણે સંસારી તરીકે તો કલ્પી પણ ન શકીએ. કૃષ્ણના જીવન પાસે ઊભા રહો એટલે તમને સતત આશ્વાસન મળ્યાં કરે એવું એમનું જીવન છે.\nઈતિ સિધ્ધમ :\n“ હીંચકે બેસીને કેવી વાંસળી મારી વગાડું છું,\nજિંદગીનાં દુઃખ સઘળા રોજ એ રીતે ભગાડું છું.”\n– કનૈયાલાલ ભટ્ટ.\nઉપરના લેખને અનુરૂપ નીચેનું મીરાંબાઈની કૃષ્ણ ભક્તિથી નીતરતું મીરાં ભજન લતા મંગેશકરના મધુર કંઠે યુ- ટ્યુબ વિડીયોમાં સાંભળીએ છીએ ત્યારે ભક્તિ રસમાં તરબોળ બની જવાય છે.\nમેરે તો ગિરધર ગોપાલ દૂસરોં ન કોઈ ( મીરાં ભજન )\nમેરે તો ગિરધર ગોપાલ દૂસરોં ન કોઈ\nજાકે સિર મોર મુકુટ મેરો પતિ સોઈ\nઅસુવન જલ સીંચ-સીંચ પ્રેમ બેલ બોઈ\nઅબ તો બેલ ફૈલ ગઈ આનન્દ ફલ હોઈ\nતાત માત ભ્રાતા બન્ધુ આપણો ન કોઈ\nછોડ દઈ કુલ કી આન કા કરિહે કોઈ\nચુનરી કે ટૂક કિએ ઓઢ લીન્હી લોઈ\nમોતી-મૂંગે ઉતાર વનમાલા પોઈ\nઉપરનું ભજન આ વિડીયોમાં સાંભળવાનો આનંદ લો.\nMere To Girdhar Gopal – Lata – (Hema Malini – Meera)\nલોકપ્રિય ગાયક સ્વ.જગજીતસિંહના સુરીલા કંઠે નીચેનાં નવ લોકપ્રિય કૃષ્ણ ભજનો\nBhajan -track Details:\n1. Shalok – Hey Gobind Hey Gopal 00:00\n2. Baat Nihare Ghanshyam 08:13\n3. Tum Meri Rakho Laaj Hari 14:24\n4. Sab Se Oonchi Prem Sagai 19:08\n5. Banke Bihari 24:17\n6. Jai Radha Madhav 31:05\n7. Hey Krishna Gopal Hari 39:26\n8. Krishna Murariji Aankh Base Man Bhave 47:069.\nKrishna Pranat Pal Prabhu 53:45\nચિંતન લેખો, પ્રાર્થના, વિડીયો, સંકલન, સ્વ. જગજીતસિંહ\tજન્માષ્ટમી, ભજનો, શ્રી કૃષ્ણ સ્તુતિ


4 Years Ago, Ravi Shankar Prasad Had Paid Tribute To The Martyrs On The Occasion Of Vijay Diwas, Now After4Years, Twitter Has Taken Action On This Post. | રવિશંકર પ્રસાદે 42 મહિના પહેલાં ટ્વીટ કરી શહીદોને શ્રદ્ધાંજલિ આપી હતી, 2017ની આ પોસ્ટને કંપનીએ કૉપીરાઇટનો ભંગ કરતી માની - Divya Bhaskar\nઆ કારણોસર IT મંત્રીનું અકાઉન્ટ બ્લોક થયું:રવિશંકર પ્રસાદે 42 મહિના પહેલાં ટ્વીટ કરી શહીદોને શ્રદ્ધાંજલિ આપી હતી, 2017ની આ પોસ્ટને કંપનીએ કૉપીરાઇટનો ભંગ કરતી માની\nડિજિટલ મિલેનિયન કૉપીરાઇટ એક્ટ 1998થી અમેરિકામાં લાગૂ છે\nસોશિયલ મીડિયા પ્લેટફોર્મ ટ્વિટર અને કેન્દ્ર સરકાર વચ્ચે ચાલી રહેલા વિવાદમાં ટ્વિસ્ટ જોવા મળ્યો. ટ્વિટરે IT મંત્રી રવિશંકર પ્રસાદના અકાઉન્ટને શુક્રવારે સવારે એક કલાક માટે બંધ કરી દીધું હતું. આ કાર્યવાહીનું કારણ ડિજિટલ મિલેનિયમ કૉપીરાઇટ એક્ટ (DMCA)નું ઉલ્લંઘન માનવામાં આવ્યું છે. જોકે એક કલાક પછી અકાઉન્ટને ફરીથી શરૂ કરી દેવાયું હતું.\nજે ટ્વીટ સામે કાર્યવાહી હાથ ધરવામાં આવી, એ 16 ડિસેમ્બર 2017ની છે. અત્યારે આ કન્ટેન્ટને સોશિયલ મીડિયા પ્લેટફોર્મથી હટાવી લેવાયું છે. ટ્વિટરની કાર્યવાહી પછી રવિશંકર પ્રસાદે કહ્યું કે આ ભારતીય IT કાયદાનું ઉલ્લંઘન છે. કંપનીને દેશના કાયદાનું પાલન કરવું જોઇએ.\n42 મહિના પહેલા વિજય દિવસના અવસરે શહીદોને શ્રદ્ધાંજલિ આપી\nજે ટ્વીટ સામે કાર્યવાહી કરાઈ છે, તેનું આર્કાઇવ મળ્યુ. જેમાં IT મંત્રીએ 16 ડિસેમ્બર 2017 વિજય દિવસના અવસરે શહીદોને શ્રદ્ધાંજલિ પાઠવી હતી. પોસ્ટની આર્કાઈવમાં એક તસવીર પણ ટાંકવામાં આવી હતી. આ તસવીર વિરૂદ્ધ કોઇકે કૉપીરાઇટની ફરિયાદ દાખલ કરી, ત્યારપછી ટ્વિટરે પોસ્ટ હટાવી અને એક કલાક માટે IT મંત્રીનું સોશિયલ મીડિયા અકાઉન્ટ બ્લોક કરી દીધું હતું.\nએક્શન અંગે ટ્વિટરનો જવાબ\nDMCA નોટિસના કારણે મિનિસ્ટર (રવિશંકર પ્રસાદ)ના અકાઉન્ટ સુધીના એક્સેસને અસ્થાયી રૂપે પ્રતિબંધિત કરાયું હતું. સંબંધિત ટ્વીટ સામે પણ રોક લાદવામાં આવી હતી. અમારી કોપિરાઇટ પોલિસી અનુસાર, અમે કોપીરાઇટ ઑનર અથવા એમના ઓથોરાઇઝ્ડ રિપ્રેઝેન્ટેટિવ દ્વારા સેન્ડ કરવામાં આવેલી ફરિયાદો સામે કાર્યવાહી કરે છે.\nડિજિટલ મિલેનિયમ કોપીરાઇટ એક્ટ (DMCA) અમેરિકાનો કોપીરાઇટ એક્ટ છે. ઓક્ટોબર 1998માં તે સમયે અમેરિકી રાષ્ટ્રપતિ બિલ ક્લિંટને આ કાયદાને અમલમાં મૂક્યો હતો. ક્લિંટને કહ્યું હતું કે આ કાયદાને લાગૂ કરવાનું કારણ કન્ટેન્ટની ચોરીને અટકાવવાનો છે અને ચોરી થાય તો આરોપી વિરૂદ્ધ કાર્યવાહીમાં સહાયતા રહેશે. જેમાં ડિજિટલ પ્રોડક્ટ જેવાકે ઓડિયો, વીડિયો, ટેક્સ્ટ, કંન્ટેન્ટનો સમાવેશ થાય છે.\nમોટાભાગે બ્લોગ લખતા લોકો અને કન્ટેન્ટ ક્રિએટર પોતાના કન્ટેન્ટને પ્રોટેક્ટ કરવા માટે આ કાયદાની સહાયતા લે છે. કોઈપણ વ્યક્તિ જો અનુમતિ વિના કન્ટેન્ટ કોપી કરે છે તો DMCA અંતર્ગત આની ફરિયાદ કરી શકાય છે.\nનવા IT નિયમો અંગે ટ્વિટર અને સરકાર સામ-સામે\nકેન્દ્ર સરકાર અને ટ્વિટર વચ્ચે નવા IT નિયમો અંગે વિવાદ ચાલી રહ્યો છે. આ કેસમાં છેલ્લા સપ્તાહે IT મિનિસ્ટ્રી સાથે સંલગ્ન સંસદીય કમિટિ સામે ટ્વિટરના પ્રતિનિધિઓને રજૂ કરાઈ હતી. કમિટિએ કંપનીના અધિકારિઓને પૂછવામાં આવ્યું હતું કે શું તમે દેશના કાયદાઓને અનુસરો છો?\nઆ અંગે ટ્વિટરના પ્રતિનિધિઓએ કહ્યું હતું કે અમે અમારી પોલિસીને અનુસરિએ છીએ, જે દેશના કાયદા પ્રમાણે છે. આ દલીલ અંગે કમિટિએ આપત્તિ જણાવી હતી. કંપનીએ કડક શબ્દોમાં કહ્યું હતું કે આમારા દેશમાં કાયદાને સૌથી પહેલા પ્રધાન્ય આપવામાં આવે છે, તમારી પોલિસીને નહીં.


વૈદિક જ્યોતિષ: ચન્દ્ર\nચન્દ્ર એ પૃથ્વીથી સૌથી નજીક રહેલો ગ્રહ છે. પૃથ્વીનો ઉપગ્રહ છે. આ એકમાત્ર ગ્રહ છે જે પૃથ્વીની આસપાસ ભ્રમણ કરે છે. તે પૃથ્વીથી આશરે ૨,૩૮,૯૦૦ માઈલ દૂર છે.\nસંસ્કૃતમાં ચન્દ્ર એટલે કે તેજસ્વી અને ચળકતું. ચન્દ્રને સોમ પણ કહેવાય છે. સોમ એ પવિત્ર માદક રસ છે. પુરાણો અનુસાર અત્રિ ઋષિએ વરદાન માગવાથી ચન્દ્રએ તેમનાં ઘેર જન્મ લીધો હતો. અન્ય મત અનુસાર ચન્દ્ર એ સમુદ્ર મંથન દરમ્યાન પ્રગટેલાં ચૌદ રત્નોમાંનો એક છે.\nચન્દ્ર યમુના પ્રદેશનો સ્વામી છે. ચન્દ્રને મસ્તક પર ધારણ કરીને ભગવાન શંકર ચન્દ્રશેખર કહેવાયા છે. ચન્દ્ર ભગવાન શંકરનો પરમ ભક્ત છે. શંકરની ઉપાસનાથી ચન્દ્ર પ્રસન્ન થાય છે. તે બુધનો પિતા છે. બુધની માતા ગુરુની પત્ની તારા છે. ચન્દ્રએ દક્ષ પ્રજાપતિની ૨૭ પુત્રીઓ કે જે ૨૭ નક્ષત્રો છે તેમની સાથે લગ્ન કર્યા હતા. બધી દક્ષપુત્રીઓમાં રોહિણી ચન્દ્રને સૌથી વધુ પ્રિય હતી. રોહિણી નક્ષત્રનો સમાવેશ વૃષભ રાશિમાં થાય છે. જે ચન્દ્રની ઉચ્ચ રાશિ છે.\nબધાં ગ્રહોમાં ચન્દ્ર સૌથી ઝડપી ગતિ ધરાવતો ગ્રહ છે. તે એક રાશિમાં આશરે સવા બે દિવસ રહે છે. રાશિચક્રનું એક ભ્રમણ લગભગ ૨૭ દિવસ ૭ કલાક અને ૪૩ મિનિટમાં પૂર્ણ કરે છે. સૂર્યની જેમ ચન્દ્ર પણ હંમેશા માર્ગી રહે છે અને ક્યારેય વક્રી થતો નથી. હિંદુઓ માટે ચન્દ્રની રાશિ અગત્યતા ધરાવે છે. ચન્દ્ર જે રાશિમાં રહેલો હોય તે રાશિનાં અક્ષરો પરથી જ બાળકનું નામ પાડવામાં આવે છે.\nચન્દ્ર એ ગૌર વર્ણ, ગોળ ચહેરો, મોહક આંખો, ટૂંકી ઊંચાઈ અને હ્રષ્ટ પુષ્ટ શરીર ધરાવે છે. સ્ત્રી જાતિનો ગ્રહ છે. વધતી કળાનો ચન્દ્ર શુભગ્રહ અને ઘટતી કળાનો ચન્દ્ર પાપગ્રહ ગણાય છે. વાયવ્ય કોણનો અને વર્ષા ઋતુનો સ્વામી છે. વૈશ્ય વર્ણનો ચંચળ સ્વભાવ ધરાવતો સાત્વિક ગ્રહ છે. નદી, તળાવ કે દરિયાકિનારાનાં પ્રદેશોમાં નિવાસ કરે છે. જળતત્વ અને કફપ્રકૃતિ ધરાવે છે. તેનો રંગ શ્વેત અને સ્વાદ ખારો છે. ધાન્ય ચોખા, રત્ન મોતી, ધાતુ ચાંદી અને વાર સોમવાર છે. અધિદેવતા ઉમાદેવી છે અને પ્રત્યાધિદેવતા વરૂણ છે. શરીરમાં લોહી પર પ્રભુત્વ ધરાવે છે. ઉત્તર દિશામાં અને ચતુર્થ કેન્દ્ર સ્થાનમાં બળવાન બને છે.\nકુંડળીમાં ચન્દ્ર એ જાતકની માતાનો કારક છે. આ સિવાય મન, વિચારશક્તિ, લાગણીઓ, સંવેદનશીલતા, મૃદુતા, કલ્પનાશીલતા અને જ્યોતિષ વિદ્યાનો કારક ગ્રહ છે. ચન્દ્ર એ શીતળ, આર્દ્ર અને સ્ત્રૈણ ગ્રહ છે. ચન્દ્રપ્રધાન જાતકો ડરપોક અને મૃદુ સ્વભાવ ધરાવતાં હોય છે. ચન્દ્ર ગર્ભ અને ગર્ભાધાન પર આધિપત્ય ધરાવે છે. બાલ્યાવસ્થાનો કારક ગ્રહ છે. દુષિત ચન્દ્ર વારંવાર બિમારીઓ અને બાળકનાં શરીરનાં યોગ્ય વિકાસનો અભાવ સૂચવે છે. ચન્દ્રની કળામાં વધ-ઘટ થતી રહે છે. આથી ચન્દ્ર ચંચળતા, અસ્થિરતા અને ભ્રમણ સૂચવે છે. ચન્દ્રપ્રધાન જાતકો અનિર્ણાયક, ચંચળ અને ગ્રહણશીલ હોય છે. દરિયાપારની મુસાફરીનો સૂચક ગ્રહ છે. શરીરમાં ચન્દ્ર મસ્તક, છાતી, પેટ, આંતરડા, પુરુષની ડાબી આંખ અને સ્ત્રીની જમણી આંખ પર પ્રભુત્વ ધરાવે છે. કિડનીની મૂશ્કેલીઓ, પાંડુ રોગ, મસ્તક અને ઉદર પીડા, માનસિક રોગો વગેરેનું સૂચન કરે છે. ચન્દ્ર સંપર્કથી પ્રભાવિત થાય છે અને રાશિઓની પણ ઘણી અસર આ ગ્રહ પર થાય છે.\nચન્દ્ર વનસ્પતિ અને ઝાડ-પાનનો સ્વામી છે. વનસ્પતિનાં વિકાસને પ્રભાવિત કરે છે. શુક્લ પક્ષમાં વાવેલ વૃક્ષો અને વનસ્પતિઓ વધુ ઝડપથી ઉગે છે. જમીનની નીચે વિકાસ પામતી વનસ્પતિઓ કૃષ્ણ પક્ષમાં વાવવાથી ઝડપથી વિકાસ પામે છે.\nકુંડળીમાં શુભ સ્થાન સ્થિત શુભ ચન્દ્રપ્રધાન જાતકો સામાન્ય રીતે સંવેદનશીલ, લાગણીશીલ, પોતાનાં ઘર અને પરિવારજનોને ચાહનારા હોય છે. તેઓ સારી યાદશક્તિ અને ફળદ્રુપ કલ્પનાશીલતા ધરાવતાં હોય છે. ઘણીવાર મધુર અવાજ અને સંગીત પ્રતિભા ધરાવનાર હોય છે. ગ્રહણશીલ અને ઝડપથી પ્રભાવિત થનારા હોય છે. પાણી અને કુદરતનાં સાનિધ્યને પસંદ કરે છે. જે રીતે ચન્દ્રની કળામાં વધ-ઘટ થતી રહે છે તે જ રીતે તેમની જીંદગીમાં ચડાવ-ઉતાર આવતાં રહે છે.\nઅશુભ સ્થાન સ્થિત દુષિત ચન્દ્ર ધરાવતાં જાતકો અનિર્ણાયક, ચંચળ અને અસ્થિર સ્વભાવ ધરાવતાં હોય છે. ઘણીવાર વધુ પડતી ચિંતા કરે છે. અનિશ્ચિત અને નકારાત્મક વલણ ધરાવે છે. મનોબળ નબળું હોય છે અને ઝડપથી હતાશાનો ભોગ બને છે.\nચન્દ્રની સ્વરાશિ કર્ક છે. ઉચ્ચ રાશિ વૃષભ અને નીચ રાશિ વૃશ્ચિક છે. વૃષભ રાશિના ૩ અંશે પૂર્ણ ઉચ્ચનો અને વૃશ્ચિક રાશિના ૩ અંશે પૂર્ણ નીચનો થાય છે. વૃષભ રાશિના પહેલા ૦ થી ૩ અંશ તેની ઉચ્ચ રાશિ છે અને બાકીનાં ૨૭ અંશ મૂળત્રિકોણ રાશિ છે. સૂર્ય અને બુધ મિત્ર ગ્રહો છે. મંગળ, ગુરુ, શુક્ર અને શનિ સમ ગ્રહો છે. રાહુ શત્રુ ગ્રહ છે.\nPosted by Vinati Davda at 8:08 PM\nLabels: ગ્રહો, ચન્દ્ર, જ્યોતિષ શીખો